text:
স্বিস ফেদরেসনগী রাষ্ট্রপতি হিজ এক্সিলেন্সী,
ইকাইখুম্নজরবা স্তেৎ অমসুং সরকারগী মকোকশিং,
ৱার্ল্দ ইকোনোমিক ফোরমগী ফাউন্দর অমসুং এগজিক্যুতিব চেয়রমেন শ্রী ক্লোজ স্বাব,
মালেমগী অহল ওইরবা অমসুং শক্নাইরবা ইন্ত্রপ্রিনর, ইন্দস্ত্রিয়েলিস্ত অমসুং সিইওশিং,
মীদিয়াগী মরূপশা, ইবুংঙো অমসুং ইবেম্মশিং,
খুরুমজরি।
দেবোস্তা ৱার্ল্দ ইকোনোমিক ফোরমগী পুৱারী ওইরবা চহি নিফুনিপাল্লক শুবা মীফমদা শরুক য়াজবা ঐহাক থাঙ্গৈশেংনা নুংঙাইবা পোকচৈ। ইহান হানবদা ঐনা শ্রী ক্লোজ স্বাবপু মহাক্কী খোংথাং অসিগীদমক অমসুং ৱার্ল্দ ইকোনোমিক ফোরম্বু অচেৎপা অমসুং পাক চাওরবা ফম্বাক অমা ওইহনবীবগীদমক হন্না হন্না থাগৎপা ফোংদোকচরি। মহাক্কী ভিজন্দা অচৌবা অনীংবা এজেন্দা অমা য়াওরি মসিগী পান্দমদি মালেমগী ফিভম ফগৎহনবনি। মহাক্না এজেন্দা অসিবু শেনমিৎলোন অমসুং রাজনীতিগী ওইবা ৱাখল্লোনগা লোইননা য়াম্না অচেৎপা মওংদা শাফু পীরি। লোইননা ঐখোয়বু হরাও তয়াম্না ওকপীবগীদমক ঐনা স্বিৎজর্লেন্দ সরকার অমসুং মখোয়গী মীয়ামগী মফমদা তৌবীমল খঙবা ফোংদোকচরি।
মরূপশা,
দেবোস্তা ইকোন কোনবা ওইনা ভারতকী প্রধানমন্ত্রীগী খোংচৎ ইং কুমজা ১৯৯৭তা শ্রী দেবে গৌড়ানা মফম অসিদা লাকখিবা অদুনা ওইখি। ১৯৯৭দা ভারতকী জিদিপি অসি শুপ্নগী দোলর বিলিয়ন ৪০০দগী খজিক্তমক হেনখি। হৌজিক চহি তরাগী খুজিং অনিগী মতুংদা শরুক তরুক ওইরে। চহি অদুদা ফোরম অসিগী হিরম “বিল্দিং দ নেৎৱার্ক সোসাইতী” ওইরম্মি। ঙসি চহি ২১গী মতুংদা তেক্নোলোজী অমসুং দিজিতেল এজকী মথৌ তাবা অমসুং মরু ওইবদুবু য়েংলুরগা হিরম অসি য়াম্না লিবা ওইনা থোক্লে। ঙসি ঐখোয় শুপ্নগী নেৎৱার্ক সোসাইতী খক্তা নত্তনা বিগ দেতা, আর্তিফিসিএল ইন্তিলিজেন্স লোইননা কোবোৎকী তাইবংদা লৈরি। ১৯৯৭তা য়ুরোগী শেল চৎনরমদে। অমসুং এসিয়ান ফাইনান্সিয়েল ক্রাইসিসকী মতাংদা মফম-মরাং অমত্তা খঙলমদে, ব্রেক্সিৎকী মরমদসু খন্নরমদে। ১৯৯৭তা মীওই খরা খক্তনা ওসমা বিল লাদেনগী মরমদা তারম্মি অমসুং হেরী পোত্তরগী মিংসু খঙনরমদে। মতমদুদা শত্রংগী শান্নরোইনা কম্প্যুতরগী খুত্তা মাইথিবা ফংগনি হায়বগী থোইনা অকিবা লৈনরমদে। মতমদুদা সাইবর স্পেস্তা গুগলনা শাফোংলদ্রি।
অমসুং করিগুম্বা ১৯৯৭তা অদোম্না ইন্তর্নেত্তা ‘অমাজোন’ হায়বা ৱাহৈ অসি থিরবদি অদোম্না তুরেলশিং অমসুং শুক্লবা উমংশিংগী মরমদা ফংগনি। মতম অদুদা ত্বীৎ তৌবা অসি উচেকশিংগী মথৌ ওইরম্মি, মীওইবগী নত্তে। মদু হৌখ্রবা চহি চানি।
ঙসি, চহি তরাগী খুজিং অনিগী মতুংদা ঐখোয়গী খুন্নাই অসি য়াম্না কম্প্লেক্স ওইবা নেৎৱার্কশিংগী নেৎৱার্ক লৈরে। মতম অদুদা দেবোস অসি মাংজিল থাখ্রে, অমসুং ৱার্ল্দ ইকোনোমিক ফোরম অসি তুংলমচৎকী লমজিংলোই অমা ওইখ্রে। ঙসিসু দেবোস মাংজিল থারি।
চহি অসিগী ফোরমগী হিরম – “ক্রিয়েতিং এ শ্যার্দ ফ্যুচর ইন এ ফ্রেকচর্দ ৱার্ল্দ”নি। হায়বদি ময়ি চৎলবা মালেম অসিদা শ্যার্দ ফ্যুচর শেমগৎপা। অনৌ অনৌবা অহোংবনা, অনৌ অনৌবা পাঙ্গলশিংনা শেনমিৎলোনগী মতিক অমসুং রাজনীতিগী ওইবা পাঙ্গল অসি হোংদোক্লি। মসিদগী মালেমগী শক্তমদা তুং কোইগদবা মমি অমা উবা ফংলক্লি। মালেমগী মাংদা ইং-তপ্পা, তংদু-লৈতাবা অমসুং ঙাক-শেলগী মতাংদা অনৌবা অরুবা শিংনবা কয়া লৈরি।
তেক্নোলোজী দ্রাইভন ত্রান্সফোর্মেসন অসিনা ঐখোয়না লৈরিবা, থবক তৌবা, থবক-থৌওং, ৱারি-ৱতাই অমসুং মালেমগী লুপশিং অমসুং রাজনীতি লোইননা শেনমিৎলোন ফাওবদা য়াম্না লুথনা ইথিল পীরি। তোক্নোলোজীগী – লোইনবা, লৈথোকপা অমসুং থুগাইবা – মাইকৈ অহুম অসিগী অচৌবা খুদম অমা সোসিয়েল মীদিয়া শিজিন্নবদা উবা ফংলি। ঙসি দেতা অসি খ্বাইদগী চাওবা লন ওইরি। দেতাগী গ্লোবেল ফ্লোনা খ্বাইদগী চাওবা খুদোংচাবা অমা পীররি, অমসুং খ্বাইদগী চাওবা শিংনবসু ওইররি। দেতা চাওনা চাওনা শেম্নরক্লি। মখোয়বু খুদুম চন্নবা লমজেল তান্নরি। মরমদি, দেতাবু খুদুম চনবা ঙম্বা অদুনা তুংলমচৎতা খুদুম চনবা ঙমগনি হায়না লৌনরি।
মতৌ অসুম্না সাইবর সেক্যুরিতী অমসুং ন্যুক্লিয়র সেফতীগী লমদসু খোংজেল য়াংনা হোংলক্লিবা তেক্নোলোজী অমসুং মাং-তাকহনবা পাঙ্গলশিং হেনগৎলকপনা হান্নদগী লৈরক্লবা শিংনবশিং অমুক্কা হেন্না অরুবা ওইহল্লে। সাইন্স, তেক্নিক অমসুং শেনমিৎলোনগী খোংহৌনা অমরোমদা মীওইবগী চাওখৎ-থৌরাংদা অনৌবা লম্বী তাক্লি। অদুগা অতোপ্পা মাইকৈরোমদনা অহোংবশিং অসিনা চৈনা কয়া পীবা ঙম্বা অসিগুম্বা লৈক্রকশিংসু চৎহল্লি। অহোংবা কয়ামরুম্না মীওইবা জাতিগী ইং-তপ্পা অমসুং চাওখৎপগী লম্বীদা অপনবতা নত্তনা অৱাবা কয়াসু ওইহল্লি। ফ্রেকচরশিং অসিনা, দিবাইদশিং অসিনা অমসুং বেরীজশিং অসিনা চাওখৎ-থৌরাং থিন্থহনবতা নত্তনা, লাইরবশিংগীতা নত্তনা, খুদোংচাবা কয়া মাংহল্লি অমসুং মহৌশিগী অসুং তেক্নিক্কী পাম্বৈশিংদসু খুদুম চনশিল্লক্লি।
ঐখোয়গী মালেমগী-থৌরাং অসিনা অসিগুম্বা লৈক্রকশিং অমসুং লাপথোক্নহল্লিবশিং অসিদা ইনোৎ হাপ্লিবরা? করম্বা পাঙ্গলনা নুংশি-চান্নবগী মায়োক্তা ইনশিল্লিবনো, তেংবাং পীনবগী মায়োক্তা লেপ্ননবা ইনশিল্লবনো? অদুগা ঐখোয়গী মফমদা করম্বা পাম্বৈনা, করম্বা লম্বীনা অসিগুম্বা লৈক্রকশিং অসিবু মেনশিন্দুনা ফজরবা অমসুং তুংলমচৎতা তেংবাং পীনবগী মংলান অসিবু মংফাওনহনবা ঙমগনি?
মরূপশা,
অতোপ্পা অচৌবা শিংনবা অমদি তেরোরিস্তনি। মসিগী মতাংদা ভারতকী অৱাবশিং অমসুং মালেম অপুম্বদা মীওইবা খুন্নাইগীদমক অচৌবা খুদোংথিবা অসিদগী হেনগৎলক্লিবা অমসুং হোংলক্লিবা মশক অসি অদোম্না নীংথিজনা খঙবীরিবনি। ঐনা মফম অসিদা শুপ্নগী মাইকৈ অনিখক্তা অদোমগী মিৎয়ং চিংশিঞ্জবা পাম্মি। অদুক্কি মতিক তেরোরিস্তনা খুদোংথিবা ওইরিবা অদুদগী গুদ তেরোরিস্ত অমসুং বেদ তেরোরিস্তকী মরক্তা শেম্লিবা আর্তিফিসিয়েল ওইবা খেন্নবা অসিনা হেন্না খুদোংথিবা ওইরি। অনিশুবা মতম অসিগী অরুবা ৱাফম, মসিগী মতাংদা ঐনা অদোমগী ৱাখল চিংশিঞ্জবা পামজরিবা অসি লাইরিক-লাইশু হৈরবা অমসুং মতিক চারবা নহারোলশিংনা রেদিকেলাইজ তৌদুনা তেরোরিস্তা তিনখিবা অসিনি। ঐনা থাজৈ মদুদি ফোরম অসিদা তেরোরিস্ত অমসুং হিংসাগী লৈক্রকশিংদগী, মখোয়না মরম ওইদুনা পোক্লক্লিবা ফ্রেকচরদগী ঐখোয়গী মাংদা তারিবা অরুবা শিংনবশিং অসিদা অমসুং মসিবু লোইশিন্নবগী মতাংদা ৱারি-ৱাতাই তৌগনি।
মরূপশা,
অহুমশুবা শিংনবদা ঐনা মসি উরি মদুদি খুন্নাই অমসুং লৈবাক কয়া ওইজবা থিবা হেনগৎলক্লি। অসুম্না খল্লি মদুদি গ্লোবেলাইজেসন অসি মিং অসিগী ওন্নবদা পীকশিলহল্লক্লি। অসিগুম্বা মখলগী ৱাখল্লোন অমসুং অরানবা মরুওইবশিংগী ফত্তবা ফল অসি ক্লাইমেৎ চেঞ্জ নত্রগা তেরোরিজমগী খুদোংথিবদগী হন্থনা লৌবা য়ারোই। অদুম ওইনমক পুম্নমক্না ইন্তর্কনেক্তেদ ৱার্ল্দগী মতাংদা ঙাংলি অদুবু গ্লোবেলাইজেসনগী মশেক-মঙালদি হন্থরক্লি। য়ুনাইতেদ নেসনগী ফিদম হৌজিকসু ইন্নরি। ৱার্ল্দ ত্রেদ ওর্গনাইজেসনসু পাক চাওরি। অদুবু অনিশুবা মালেমগী লাঞ্জাও মতুংদা শেমখিবা মালেমগী লুপশিংগী মশক, থৌরাং অমসুং মখোয়গী থবক-থৌরমশিংদা, ঙসিগী মীওইশিংগী অপাম্বা অমসুং মখোয়গী মংলানশিং, ঙসিগী অচুম্বশিং অসিবু ফোংদোক্লিবরা?
অসিগুম্বা লুপশিংগী অরিবা থৌরাং অমসুং ঙসিগী মালেমদা মরু ওইনা মশিং য়াম্না চাওখৎলক্লিবা লৈবাকশিংগী মথৌ তাবশিংগী মরক্তা অচৌবা লৈক্রক অমা লৈরি। গ্লোবেলাইজেসনগী ওন্নবদা প্রোতেক্সনিজমগী থৌনানা মকোক থিনগৎক্লি। মশাবু গ্লোবেলাইজেসন্দগী কঞ্জবা খক নত্তনা গ্লোবেলাইজেসনগী মহৌষাগী ওইবা মশক অদুসু হোংদোকপা মখোয়না পাম্মি। মসিগী ফল অমা ওইনা অনৌ অনৌবা মখলগী তারিফ অমসুং নন-তারিফ বেরীয়রশিং উবা ফংলি। নাকল অনিগী অমসুং নাকল ময়ামগী ওইবা লোন-ইতিক্কী ওইবা য়ানা ৱারোল অমসুং নেগোসিয়েসনশিং লেপখ্রবগুম্লে, ক্রোস-বোর্দর ফাইনান্স ইনভেস্তমেন্তা লৈবাক অয়াম্বনা হনথরে। অমসুং গ্লোবেল সপ্লাই চেনশিংগী শাহৌসু লেপখ্রে। গ্লোবেলাইজেসনগী মায়োক্তা ৱানীংঙাই ওইবা ফিভমগী পাম্বৈ তোঙান্না লৈত্রে। মসিগী পাম্বৈ অসি অহোংবশিংবু ৱাখল তাবা অমসুং মদুবু য়াবা অসিনা ওইরি, হোংলক্লিবা মতমগা লোইননা অচেৎপা অমসুং অনোপ-অতিং নাইবা থৌরাংশিং শেম্বনা ওইরি। ভারতকী জাতিগী মপা মহাত্মা গান্ধীনা হায়বীরম্মি, “ঐগী য়ুমগী থোং অমসুং ফক্লাংশিং মাইকৈ পুম্নমক্তগী থিংজিনবা ঐহাক পামদে। লৈবাক পুম্নমক্কী নাৎশিংগী নুংশিৎ ঐগী য়ুমদা মনীং তম্না য়ৌরকপদু ঐনা পাম্মি। অদুবু অদুগুম্বা নুংশিৎ অদুনা ঐগী খোং হুমদোকহনখিবদি ঐনা য়ারোই।” ঙসিগী ভারতনা মহাত্মা গান্ধীগী ৱাখল্লোন অমসুং ফিদম অসিবু ইঞ্জদুনা মপুং ফানা ইশাবু থাজজবা অমসুং ৱাখল তাজবগা লোইননা মালেম পুম্নমক্তগী পুন্সি শাংহল্লিবা ইথকশিং তরাম্না ওকচরি।
মরূপশা, ভারতকী লোক্তন্ত্র অসি দেশকী তংদু লৈতাবা, অরেপ্পা অমসুং তুং কোইবা চাওখৎ-থৌরাংদা য়ুম্ফম ওই। লাইনীং-লাইশোন, নাৎ, লোল, ফিজেৎ-চাকশেৎ অমসুং চাকচা-ইথক্কী মশিং লাংঙমদ্রবা মখল-মখাতনা পীক থল্লিবা ভারতকীদমক্তা লোক্তন্ত্র অসি শুপ্নগী রাজনীতিগী থৌরাং খক্ত নত্তনা পুন্সিগী ৱাঙুলোন অমসুনি, পুন্সিগী মওং অমসুনি। মখল মখাগী অপুনবা অদু অফবা ৱাখল্লোন, তেংবাংনবা অমসুং ৱাশক্কী অপুনবা অদুদা হোংদোক্নবগীদমক লোক্তন্ত্রগী ওইবা ফিভম অমসুং নীং খা তম্বগী মগুন করিনো হায়বা ঐখোয় ভারত মচাশিংনা তশেংনা খঙই অমসুং ৱাখল তাই। ভারতকী লোক্তন্ত্র অসিনা ঐখোয়গী মখল-মখাশিং অসিবু য়োকপ-থাকপা খক্তা নত্তনা কোতি চামা কুনমঙাদগী হেল্লবা ভারত মচাশিংগী নীংজবশিং, অপাম্বশিং অমসুং মখোয়গী মংলানশিংবু মপুং ফাহন্নবগীদমক, মখোয়গী অপুনবা চাওখৎ-থৌরাংগীদমক মথৌ তাবা ফিভমশিং, রোদ মেপ অমসুং তেম্প্লেৎসু পুথোক্লি।
ঐখোয়না থাজৈ মদুদি ঐখোয় পুন্না চৎমিন্নবা ঙম্লবা অদুতদা প্রোগেস অসি প্রোগেস ওই, চাওখৎপা অসি অশেংবা ৱাহন্থোক্তা চাওখৎপা ওই। ঐখোয়না ঐখোয়গী শেনমিৎলোন অমদি খুন্নাইগী থৌরাংশিংদা শুপ্নগী শেমদোকপা মচা-মশু খক পাইখৎপা নৎত্রি, মপুং ফানা মশক হোংদোক্লি। ঐখোয়না খল্লিবা লম্বী অসি রিফোর্ম, পার্ফোর্ম অমসুং ত্রান্সফোর্মনি। ঙসি ঐখোয়না ভারতকী শেনমিৎলোন্দা মতৌ অসুম্না ইনভেস্তগীদমক্তা লাইথোকহল্লিবা অসিগী অমাংবা অমত্তা লৈতে। মসিগী মরম্না ঙসি ভারত্তা ইনভেস্ত তৌবা, ভারত্তা লাকপা, ভারত্তা থবক তৌবা, ভারত্তা মেন্যুফেচর তৌবা অমসুং ভারত্তগী ঐখোয়গী প্রদক্তশিং অমসুং সার্বিসশিং মালেম অপুম্বদা এক্সপোর্ত তৌবা, পুম্নমক হান্নগীগা য়েংনরুবদা য়াম্না লাইরে। ঐখোয়না লাইসেন্স-পর্মিৎ রাজবু মরু ফংনা মুথৎনবা লেপনখ্রে। রেদ তেপ লৌথোক্তুনা রেদ কার্পেৎ থারি। চাওরাক্না শেনমিৎলোনগী লম পুম্নমক্তা ফোরেন দাইরেক্ত ইনভেসমেন্তকীদমক্তা হাংদোক্লে। চাদা ৯০দগী হেন্না ওতোমেতিক রুত্তা ইনভেস্ত তৌবা য়াহল্লে। কেন্দ্র অমসুং রাজ্য সরকারশিংনা পুন্সিন্দুনা রিফোর্ম কয়ামরুম পাংথোক্লে। অরিবা কাংলোন ১৪০০ রোমদগী হেনবা, ব্যুজিনেস তৌবদা, লৈঙাকপদা অমসুং মীচম-মীয়ামগী পুন্সিদা চয়েৎনবা পীরিবা অসিগুম্বা অরিবা কাংলোন কয়ামরুম ঐখোয়না লোইশিনখ্রে।
নীং খা তম্বগী চহি ৭০ ভারতকী পুৱারীদা অহানবা ওইনা লৈবাক অসিদা অমত্তা ওইবা তেক্স সিস্তেম অমা গুদ্স অমসুং সার্বিস তেক্স – জিএসতি ওইনা চৎনহনখ্রে। অরোন-অথুপ লৈতনবা অমসুং একাউন্তেবিলিতী হেনগৎহন্ননবা ঐখোয়না তেক্নোলোজী শিজিন্নবা হৌরক্লি। ভারতপু ত্রান্সফোর্ম তৌননবগী ঐখোয়গী ৱাশক অমসুং ঐখোয়গী হোৎনবা অসি মালেম পুম্নমক্কী ব্যুজিনেস কম্যুনিতীনা তরাম্না ওক্লি। ভারত্তা দেমোক্রেসী, দেমোগ্রাফী অমসুং দাইনামিজম পুন্সিন্দুনা দিব্লপমেন্ত অসি পাংথোক্লি, দেস্তিনীগী মশক শেম্লরি। অদুবু হৌজিক্তি ঐখোয়গী সরকারগী থৌশিলনা, মতিং লৈবা খোংথাংশিংনা ফিভমশিং হোংদোরক্লি। চাওরাক্না চহি অহুম মখাইগী মনুংদা তুং কোইবা অমসুং অচৌবা অহোংবা ভারত্তা পাংথোকখ্রবা অমসুং পাংথোক্লিবা অসি ভারত মচা কোতি লাখ চাম্মা কুন মঙাগী অনীংবা, মখোয়গী থৌনা অমসুং মখোয়গী অহোংববু তরাম্না ওকপগী থৌনা অদুগী মগুন্ননি। হৌজিক ভারতকী মীয়াম, ভারতকী নহারোলনা ২০২৫দা দোলর ত্রিলিয়ন ৫গী শেনমিৎলোন শেমগৎপদা শরুক য়ানবা শেম শারে।
মসিদা নত্তনা, ইনোবেসন অমসুং ইন্ত্রপ্রিনরশিপকী থোংদা মখোয় জোব-সীকর নত্তবা, জোব গিবর ওইরক্লগদি, মখোয়গী লৈবাক্কীদমক্তা অমসুং অদোমগী ললোন-ইতিক তৌনবগীদমক্তা লম্বী কয়া-মরুম হাংদোক্লক্কনি হায়বদু খন্দুনা য়েংবীবা য়াগনি। অদোম পুম্নমক মালেমগী অথোইবা লুচীংবা ঙাক্তনি, অমসুং মালেমদা ওইরক্লিবা অহোংবশিংদা, ভারতকী রেঙ্কিং অমসুং রেতিংদা হেনগৎলক্লিবা অসি অমসুং তুংগীদমক্তা ঐখোয়না খল্লিবা লম্বী অসি – পুম্নমক অসি অদোম্না ময়েক শেংনা খঙবীরিবনি। অদুবু মসি পুম্নমক অসিদগী হেন্না মরু ওইরিবদি ভারতকী মীয়াম্না ঐখোয়গী থৌরাংশিংগী, ঐখোয়গী তুংলমচৎতা অহোংবা পুরক্নবগীদমক পাইখৎলিবা অনৌবা খোংথাংশিং অমসুং অফবা তুংলমচৎকী নীংথিজরবা খুদমশিং তরাম্না ওক্লিবা অসিনি।
মরূপশা,
মালেমদা লৈরিবা মখল খুদিংমক্কী ফ্রেকচর অমসুং মখল খুদিংমক্কী লৈক্রকশিং য়েংলুরগা, শ্যার্দ ফ্যুচরগীদমক্তা ঐখোয় মাইকৈ কয়ামরুমদা পুক্নীং চংবা তঙাই ফদ্রে। খ্বাইদগী অহানবদা মথৌ তারিবদি মালেমগী অচৌবা পাঙ্গলশিংগী মরক্তা তেংবাং পীনবগী মরি থম্নবনি। মালেমগী মকোক থোংবা লৈবাকশিংগী মরক্তা অথোই-অহেন তান্নবনা মরম ওইদুনা মখোয়গী মরক্তা পল অমা লৈহন্দবা তঙাইফদে। শরুক য়ামিন্নরিবা শিংনবশিং মায়োক্ননবা ঐখোয়না খেন্নবা ৱাখল্লোন থাদোক্তুনা লার্জর ভিজন অমগী মখাদা অমত্তা ওইনা পুন্সিন্দুনা থবক তৌমিন্নগদবনি। অনিশুবা মথৌ তারিবনা কাংলোনশিংদা য়ুম্ফম ওইবা মালেমগী ওইবা থৌরাংশিং ঙাক্না চৎপা অসি হান্নদগী হেন্না মরু ওইরে। মরু ওইনা ঐখোয়না ঐখোয়গী মাইকৈ মরিদা ওইরক্লিবা অহোংবা অদুনা অরেপ্পা লৈতবা অমা পোকহনবা য়াবা অদুগুম্বা মতম অদুদগী হৌরকপদা মালেমগী কাংলোনশিং অমসুং নীয়মশিংগী অশেংবা স্প্রিৎ ঙাকপা মথৌ তাই। অহুমশুবা মরু ওইরিবা ৱাফমদি মালেমগী অথোইবা রাজনীতিগী ওইবা, শেনমিৎলোন অমসুং ঙাক-শেলগা মরি লৈনবা লুপশিংদা হোংদোকপা অদুক্কী মতিক মথৌ তাই। মখোয়দা শরুক য়ামিন্নবা অমসুং মীয়াম লৈঙাক্কী ওইবা খোঞ্জেলগী মনুং চন্না ইনোৎ হাপকদবনি। মরিশুবা মরু ওইবা ৱাফম্না ঐখোয়না মালেমগী শেনমিৎলোনগী শাহৌদা অমুক্কা হেন্না খোংজেল হাপ্পা তাই। মসিগী মতাংদা মালেমগী হন্দক্কী ইকোনোমিক গ্রোথকী খুদম অদু পুক্নীং থৌগৎনীংঙাইনি। তেক্নোলোজী অমসুং দিজিতেল রিবোলুশন্না অসিগুম্বা অনৌবা পাম্বৈশিংগী ওইথোকপা হেনগৎহল্লি মসিনা মরম ওইদুনা লাইরবা অমসুং থবক ফংদবগুম্বা অরিবা সমস্যাশিং অমসুং শিংনবশিংবু মকোক্তগী হৌনা মায়োক্নবা ঙমহল্লি।
মরূপশা,
অসিগুম্বা মখলগী হোৎনবশিংদা ভারতনা মতম পুম্নমক্তা তেংবাং পীনবগী খুৎ তিংথোক্তুনতা লাক্লি। ঙসি খক্তদগী নত্তনা, ঐখোয়গী নীং তম্বা ফংলবা মতমদগীতা নত্তনা থাইনগী মতমদগী ভারতনা শিংনবশিংগা মায়োক্নবদা পুম্নমক্কী মতেং পাংদুনতা লাক্লি। হৌখিবা চহি চাদা মালেম্না অনিশুবা মালেমগী লাঞ্জাওগী অৱাবা খাংবা মতম অদুদা ঐখোয়গী লনাইগী কান্নবা অমত্তা য়াওদ্রবসু, শেনমিৎলোনগী অমসুং লমগী কান্নবা অমত্তা থিরুদ্রবসু ভারতনা শান্তি অমসুং মীওইবা জাতিগী অৱাংবা ফিদম অদুগী ঙাক-শেলগীদমক লেপখি। ভারতকী লান্মী লাখ অমা মখাই হেন্না থৱাই থাখি। মসি অদুগুম্বা ফিদম অদুনি মদুগীদমক্তা য়ুনাইতেদ নেসন লিংখৎলবা মতুংদগী ভারতনা য়ুএন পিচ কিপিং ওপরেসনদা লান্মীগী খ্বাইদগী য়াম্লবা মশিং অমা কৎখি। মসি অদুগুম্বা ফিদম অদুনি মদুগী ইথিল অমসুং থৌনানা ঐখোয়বু অৱাবা তারবা অমসুং মহৌশানা থোকহনবা খুদোংথিবগী মতমদা ঐখোয়গী য়ুমলোন্নবা মরূপ ওইরিবা লৈবাকশিং অমসুং মীওইবা জাতিগী মতেং পাংনবগীদমক পুক্নীং থৌগৎলি। নেপালগী য়ুহা হাববু ওইরো, নত্রগা ঐখোয়গী অতোপ্পা য়ুমলোন্নবা লৈবাক নত্রগা মরূপ ওইরিবা লৈবাকশিংদা ইচাও, নোংলৈ-নুংশিৎ নত্রগা অতোপ্পা মহৌশানা থোকহনবা অমাং অতাবু ওইরো। ভারতনা ফার্স্ত রেস্পোন্দর অমা ওইনা তংবাং য়ৌহনবা অসি ঐখোয়গী মরু ওইবা থৌদাং ওইনা লৌই। য়েমেনদা হিংসাগী খুবামনুংদা ভারত্তা নত্তনা মালেমগী লৈবাক কয়ামরুমগী মীয়াম্না তাবা হৌরক্লবদা ঐখোয়না রিসোর্সশিংগী পাম্বৈনা ভারত মচা খক্তা নত্তনা অতোপ্পা লৈবাকশিংগী মীওই লিশিং ২ রোমসু মফম অদুদগী তেক্তা কাইদনা লৌথোকখি। মশামক চাওখৎলক্লিবা লৈবাক অমা ওইজরবসু ভারতনা দিব্লপমেন্ত কোওপরেসন্দা, কেপাসিতী বিল্দিংদা মাংদা চখৎতুনা তেংবাং পীদুনতা লাক্লি। অফ্রিকাগী লৈবাক ওইরো, নত্রগা ভারতকী য়ুমলোন্নবা, নত্রগা সাউথ ইস্ত এশিয়াগী লৈবাকশিং, নত্রগা পেসিফিক আইলেন্দবু ওইরো, পুম্নমক্কা লোইননা ঐখোয়গী তেংবাংগী মশক মওং অমসুং ঐখোয়গী প্রোজেক্তশিং লৈবাকশিং অদুগী অহানবা মরু ওইবশিং অমসুং মথৌ তাবশিং অদুগী মখা পোল্লি।
মরূপশা,
ভারতনা করিগুম্বা রাজনীতিগী ওইবা নত্রগা লমগী ওইবা অপাম্বা অমত্তা লৈতে। ঐখোয়না লৈবাক অমত্তগী মহৌশাগী রিসোর্শিংদা অমাং-অতা অমত্তা থোকহনবগী মহুত্তা লৈবাক অদুগীদমক্তা মখোয়গা লোইননা মখোয়গী চাওখৎ-থৌরাং পাইখৎলি। ভারতনা মসি পাংথোক্তুনা উৎখ্রে মদুদি লোক্তন্ত্রনা, মখল-মখাগী ইকাই খুম্নবা, নুংশি-চান্ননা হিংমিন্নবা অমসুং মতেং পীনবা লোইননা ৱারি ৱাতাই শানদুনা চয়েৎনবা অমসুং ময়ি চৎপা খুদিংমক শন্তাইনবা য়াই। ইং-তপ্পা, তংদু লৈতাবা অমসুং চাওখৎ-থৌরাংগীদমক ভারত অসি খুদম অমনি। মসিদা নত্তনা, তৌবা ঙম্বা, তুং কোইবা, অরোন-অথুপ লৈতবা অমসুং খোংজেল য়াংবা অমা ওইনা ভারতনা মখা চৎথখিগনি নত্রবদি পলেপফম খঙদবা অমা ওইগনি। মখল-মখা য়াম্বা নুংশি চান্ননা লৈবা ভারত অমনা মতম পুম্নমক্তা অপুনবা অমসুং নুংশি চান্ননা লৈবা পাঙ্গল অমা ওইদুনা লৈগনি। ঐখোয় ইশাগীতা নত্তনা ঐখোয়গী লৈবাক্কীদা নত্তনা ভারতকী মীয়াম্না, ভারতকীদমক খনবা মীওইশিংনা ঋষি মুনিশিংনা মমাংঙৈদগী হৌদুনা সর্বে ভবন্তু সুখিনঃ সর্বে সন্তু নিরাময়া, সর্বে ভদ্রাণী পশ্যন্তু, মাকশ্চিদ্ দুখ ভাগ ভবতে – হায়বদি পুম্নমক নুংঙাইরসনু, পুম্নমক য়াইফরসনু অমসুং কনাসু অৱাবা তাদবা ওইরসনু – মংলান অসি মংদুনা লাকই। অমসুং পান্দম অসি ফংনবগীদমক, মংলান অসিবু মংফাওনহন্নবগীদমক লম্বীসু তাকপীঃ
সহনাsবতু, সহ নৌ ভুনক্তু সহ বীর্য করবাবহে।
তেজস্বিনাধীতমস্তু মা বিদ্বিষাবহে।
মসিগী চহি লিশিং কয়া লিরবা ভারতকী লাইশোল অসিগী ৱাহন্থোক অদুদি ঐখোয় পুম্নমক অমত্তা ওইনা পুন্দুনা থবক তৌমিন্নসি, পুন্না চৎমিন্নসি, ঐখোয়গী খঙব-হৈবশিং পুন্না শাৎকাইহনমিন্নসি অমসুং ঐখোয়গী ইরক্তা কৈদৌনুংদসু থরুম লৈহনগুমসি। মমাংগী চহি চাগী অফাওবা ভারতকী কবি অমসুং নোবেল মনা ফংখ্রবা গুরুদেব রবীন্দ্রনাথ তেগোরনা অসিগুম্বা হেবন ওফ ফ্রিদমগী মংলান অমা মংজরম্মি “ৱেয়র দ ৱার্ল্দ হেজ নোৎ বীন ব্রোকন অপ ইন্তু ফ্রেগমেন্তস বাই নেরো দোমেস্তিক ৱাল্স”। লাকপীরো ঐখোয় পুন্না অসিগুম্বা তেংবাং পীনবা অমসুং অপুনবগী ওইবা, দিবাইদ অমসুং ফ্রেকচর য়াওদবা হেবন ফোর ফ্রিদম অমা শেম্লসি। লাকপীরো ঐখোয় পুন্না মালেম্বু মসিগী লৈক্রকশিং অমসুং মথৌ তাদবা চেকপলশিং অসিদগী নান্থোকহল্লসি।
মরূপশা,
ভারত অমসুং ভারত মচাশিংনা মালেম অপুনবা অসি ইমুং অমগুম্না খল্লি। তোঙান তোঙানবা লৈবাকশিংদা ভারত্তগী হৌখিবা মীওই মিলিয়ন ৩০ রোম লৈরি। ঐখোয়না মালেম অপুনববু ইমুং অমগুম্না খনবা অসিদা মালেমগীদমক্তসু ঐখোয়গী ভারত মচাশিং অসি মখোয়গী ইমুংনি। ঐনা অদোম পুম্নমক্তা খঙহঞ্জরি মদুদি করিগুম্বা অদোম্না ৱেল্থকা লোইননা বেলেন্স পাম্বীরবদি ভারত্তা থবক তৌবীয়ু। করিগুম্বা অদোম্না হেল্থকা লোইননা পুন্সিগী হোলনেস হায়বদি অপুনবা অদু পাম্বীরবদি ভারত্তা লাকপীয়ু। করিগুম্বা অদোম্না প্রোস্পরিতীগা লোইননা পীচ পাম্বীরবদি ভারত্তা লৈবীয়ু। অদোম ভারত্তা লাকপীয়ু, ভারত্তা অদোম্বু মতম পুম্বদা তরাম্না ওকচগনি। ঐনা অদোম পুম্নমক্তা ৱা ঙাংজনবগী মমল য়াম্লবা তাঞ্জা পীবীবগীদমক্তা ৱার্ল্দ ইকোনোমিক ফোরমগী শ্রী ক্লোস স্বাবপু অমসুং অদোম পুম্নমকপু থমোই শেংনা হন্না হন্না থাগৎচরি।
I am happy to be in Davos to address the @wef. This Summit seems to find solutions to the various problems the world faces. I thank the people and Government of Switzerland for the warm welcome here: PM @narendramodi #IndiaMeansBusiness https://t.co/plnF2ehgs8 pic.twitter.com/pO40NbSkza— PMO India (@PMOIndia) January 23, 2018
दावोस में आख़िरी बार भारत के प्रधानमंत्री की यात्रा सन् 1997 में हुई थी, जब श्री देवे गौड़ा जी यहाँ आए थे। 1997 में भारत का GDP सिर्फ़ 400 billion dollar से कुछ अधिक था। अब दो दशकों बाद यह लगभग 6 गुना हो चुका है: PM @narendramodi @wef #IndiaMeansBusiness https://t.co/plnF2ehgs8— PMO India (@PMOIndia) January 23, 2018
1997 में भी दावोस अपने समय से आगे था, और यह World Economic Forum भविष्य का परिचायक था। आज भी दावोस अपने समय से आगे है: PM @narendramodi at the @wef #IndiaMeansBusiness https://t.co/plnF2ehgs8— PMO India (@PMOIndia) January 23, 2018
A vital theme chosen by the @wef. #IndiaMeansBusiness pic.twitter.com/JC1h5PPUd6— PMO India (@PMOIndia) January 23, 2018
Technology is assuming immense importance in this era. @wef #IndiaMeansBusiness https://t.co/plnF2ehgs8 pic.twitter.com/ua1z8tX2oL— PMO India (@PMOIndia) January 23, 2018
PM @narendramodi at the @wef in Davos. https://t.co/plnF2ehgs8 pic.twitter.com/6nK4P7FIY7— PMO India (@PMOIndia) January 23, 2018
India has always believed in values of integration and unity. @wef #IndiaMeansBusiness pic.twitter.com/YJCOylAXVN— PMO India (@PMOIndia) January 23, 2018
Let us think about what we can do to mitigate climate change. @wef #IndiaMeansBusiness https://t.co/plnF2ehgs8 pic.twitter.com/ZrEKuHGVRY— PMO India (@PMOIndia) January 23, 2018
Care towards the environment is a part of India's culture. @wef #IndiaMeansBusiness pic.twitter.com/imrr47ufJJ— PMO India (@PMOIndia) January 23, 2018
भारतीय परम्परा में प्रकृति के साथ गहरे तालमेल के बारे में। हजारो साल पहले हमारे शास्त्रों में मनुष्यमात्र को बताया गया- "भूमि माता, पुत्रो अहम् पृथ्व्याः'' यानि, we the human are children of Mother Earth: PM @narendramodi at the @wef— PMO India (@PMOIndia) January 23, 2018
India is giving great importance to renewable energy. @wef #IndiaMeansBusiness pic.twitter.com/gYkHm1adXp— PMO India (@PMOIndia) January 23, 2018
Terrorism is dangerous. Worse is when people say there is a difference between 'good' and 'bad' terror. It is painful to see some youngsters getting radicalised: PM @narendramodi at @wef— PMO India (@PMOIndia) January 23, 2018
PM @narendramodi speaks about globalisation at the @wef. #IndiaMeansBusiness pic.twitter.com/45b5tRcbIs— PMO India (@PMOIndia) January 23, 2018
PM @narendramodi talks about globalisation and protectionism. @wef. #IndiaMeansBusiness pic.twitter.com/nw4ftbaUtx— PMO India (@PMOIndia) January 23, 2018
Globalisation के विरुद्ध इस चिंताजनक स्थिति का हल अलगाव में नहीं है। इसका समाधान परिवर्तन को समझने और उसे स्वीकारने में है, बदलते हुए समय के साथ चुस्त और लचीली नीतियां बनाने में है: PM @narendramodi— PMO India (@PMOIndia) January 23, 2018
We in India are proud of our democracy and diversity. pic.twitter.com/AM9nm91a6G— PMO India (@PMOIndia) January 23, 2018
The motto of my Government is 'Sabka Saath, Sabka Vikas' says PM @narendramodi. pic.twitter.com/xp912ogJLh— PMO India (@PMOIndia) January 23, 2018
हम मानते हैं कि प्रगति तभी प्रगति है, विकास तभी सच्चे अर्थों में विकास है जब सब साथ चल सकें।#IndiaMeansBusiness pic.twitter.com/LkSvGPYvVp— PMO India (@PMOIndia) January 23, 2018
70 साल के स्वतंत्र भारत के इतिहास में पहली बार देश में एक एकीकृत कर व्यवस्था goods and service tax – GST - के रूप में लागू कर ली गई है। पारदर्शिता और जवाबदेही बढ़ाने के लिए हम technology का इस्तेमाल कर रहे हैं: PM @narendramodi— PMO India (@PMOIndia) January 23, 2018
भारत में democracy, demography और dynamism मिल कर development को साकार कर रहे हैं, destiny को आकार दे रहे हैं: PM @narendramodi— PMO India (@PMOIndia) January 23, 2018
विश्व में तमाम तरह के फ्रैक्चर और तमाम तरह की दरारों को देखते हुए, यह आवश्यक है कि हमारे साझा भविष्य के लिए हम कई दिशाओं पर ध्यान दें। pic.twitter.com/GLcQnpUCcy— PMO India (@PMOIndia) January 23, 2018
India has always contributed toward global peace: PM @narendramodi at @wef pic.twitter.com/m1rDxqVyv5— PMO India (@PMOIndia) January 23, 2018
India in the 21st century. @wef #IndiaMeansBusiness pic.twitter.com/IwsQXJxV5x— PMO India (@PMOIndia) January 23, 2018
Let us create a 'heaven of freedom', where there is cooperation and not division, fractures. @wef #IndiaMeansBusiness pic.twitter.com/XCaxMOp7Wf— PMO India (@PMOIndia) January 23, 2018


c: text/html

text:
লাক্লিবা ফেব্রুৱারী তাং
২৭তা পাঙথোক্কদৌরিবা মেঘালয়া বিধানসভা মীখলগী দমক মীরেপ ওইরিবী নুপী অয়াম্বা লোয়নমক
শেলপায়বী ঙাক্তা ওইগদৌরি।
ঙাইত্লাং ধার (এনপিপি)
উমরোই কন্সটিট্যুয়েন্সিদগী কারকখিবনি। ইনৌ নৌবা এফিদাভিটকী মতুং ইন্না ঙাইত্লাংগী
অপুনবা এসেট লুপা ক্রোর ২৯০ নি। হন্দক মীখল থেংনরিবশিংগী মনুংদা মহাক্না খ্বাইদগী
শেলপায়বী নুপী ক্রোরপতি নম্বর ৱান ওইরে। হায়রিবা এসেট অসিদা মশাগী চহী ৪৯শুরবা এমএলএ
ঙাইত্লাংগী বিএমদব্লিউ অমসুং তোয়োতা এসইউভি য়াওনা পুন্না মশাগী গাড়ী ১৪৪ লৈরি।
মচানুপা দশাখিয়াত লামারে (চহী ২৫) মাউহাতিদগী মীখল থেংনরি। মাগীসু বিএমদব্লিউ
অমসুং তোয়োতা এসইউভি য়াওনা পুন্না গারী ১৩ লৈ হায়না পল্লি।
দিকানচি দি সিরা (আইএনসি)
মহেন্দ্রগঞ্জ দগী কারকখিবা এমএলএ নি। চীফ মিনিস্টর মুকুল সাংমাগী লোয়নবীনি। শেল
পায়বী মীখল থেংনরিবীশিংগী মনুংদা মহাক্না ২শুবা ক্রোরপতিনি। মাগী অপুনবা এসেট লুপা
10,20,27,481 নি। দিকানচিনা মহেন্দ্রগঞ্জদগী
অদুগা মপুরোইবা মুকুল সাংমানা অম্পাতি অমসুং সোংসাক সিট অনিদা চোল্লপ মীখল থেংনগনি।
পেলসি স্নাইতাং (বিজেপী)রানিকোরদগীনি।
হৌজিক এমএলএ ওইরিবা কংগ্রেসকী মার্টিন এম দেঙ্গোগী মায়োক্তা লেপকদৌরি। ৩শুবা নুপী
ক্রোরপতি। ২০১৮গী এফিদেবিত মতুং ইন্না মাগী অপুন্বা এসেট লুপা 9,17,72,001 নি।
গ্রেস মেরী খারপী (পিদিএফ)
পিনুর্সলাদগীনি। পিদিএফ কী তিকেট ফংদুনা এনপিপিগী হান্নগী এমএলএ প্রীস্টোন
তিনসোংগী মায়োক্তা মীখল থেংনগনি। মরিশুবী নুপী ক্রোরপতি অসিগী অপুন্বা এসেট না
লুপা 6,88,56,455 নি।
হাভেরগেইল এদৱৈইন বারে (এনপিপি)
রার্সিয়াংদগীনি। মহাক্কী ওইনদি অহানবা মীখলদা থেংনবনি। নুপীলক্তা ৫শুবী ক্রোরপতি
কেন্দিদেতনি। মাগী অপুনবা এসেত লুপা 5,31,41,149 নি।
ইভালিনি খারবানি (আইএনদি)
মাৱাহাতিদগীনি। বারেগুম্না মাসু অহানবা মীখলদা থেংনবনি। ইন্দিপেন্দেন্ট কেন্দেদিদেত
অসি নুপীলক্তা ৬ শুবী ক্রোরপতিনি। মাগী ৬ অপুনবা এসেত লুপা 3,83,85,808 নি।
মেরিয়ান মারিং (বিজেপী)
নোংপো দগীনি। অহানবা ওইনা মীখলদা থেংনগদবনি। নুপীলক্তা ৭শুবী ক্রোরপতিনি। অপুনবা
এসেত লুপা 3,63,85,000 নি।
আগাথা কে সাংমা (এনপিপি)
খা তুরাদগীনি। হান্নগী এমপি আগাথা সাংমা এনপিপিগী নেসনেল প্রেসিদেন্তনি। লোকসভাগী
স্পিকার ওইরম্বা পুর্নো এ সাংমাগী মচানুপীনি। নুপী ক্রোরপতিশিংগী মনুংদা মহাক্না
৮শুবা ক্রোরপতিনি। অপুনবা এসেতনা লুপা 2,86,61,306 নি।
মাজেল এম্পারিন লিংদো (আইএনসি)
নোংপোক শিলোংদগীনি। লাখপতিদগী ক্রোরপতি ওইরকলবিনি। হন্দক মীখলদা থেংনরিবী নুপীলক্তা
৯শুবী ক্রোরপতিনি। মহাক্কী এসেত লুপা 1,75,47,349 নি।
জুন এলিয়ানা আর মারাক (আইএনদি)
দাদেনগ্রেদগীনি। হান্নগী মন্ত্রী ওইরম্বা ক্লেমেন্ট মারাক্কী লোয়নবীনি। নুপীলক্তগী
১০শুবী ক্রোরপতিনি। মাগী অপুনবা এসেটনা লুপা 1,62,21,888 নি।
লখিপুরওনলাইন গী ফেসবুক পেজ লাইক তৌবিউ।

robotstxt: allowed

filter: keep


text:
রেলৱে মন্ত্রালয়
ইন্দিয়ন রেলৱেজতা কেতেগোরী ৮গী থবক লৌগনি হায়না লন্নাইগী এজেন্সী অমনা পাউ-চেদা এদবর্তিজমেন্ত হাপ্লকপগী মতাংদা শেংদোকপা
রেলৱেজতা থবক চংবগী এদবর্তিজমেন্ত অসি ইন্দিয়ন রেলৱেজ খক্তনা হাপ্পি। অতোপ্পা লন্নাইগী এজেন্সী অমত্তদা মসিগী অয়াবা পীদে।
হায়নরিবা এদবর্তিজমেন্ত হাপ্লকপগী থৌওং অসি আইন্না য়াদবা অমসুং মীনম্বনি
রেলৱেনা এজেন্সী অসিগী মথক্তা অকনবা থবক লৌখৎলগনি
Posted On:
09 AUG 2020 7:13PM by PIB Imphal
“এবস্ত্রান ইনফোতেক” কৌবা www.avestran.in গী ৱেবসাইৎ লৈবা লুপ অমনা মমিং চৎপা পাউ-চে খরদা ওগস্ত ৮, ২০২০দা রেলৱেগী কেতেগোরী ৮গী ওইনা আউৎসোর্সিংদা য়ুম্ফম ওইদুনা চহি ১১গী কন্ত্রেক্তা মীওই ৫২৮৫ লৌবগী এপ্লিকেস্ন কৌজরি হায়বা পাউ থোক্লকপা রেলৱে মন্ত্রালয়না থেংনরে। এপ্লিকেসন থারকপা মীওই খুদিংদা ওনলাইন ফী ওইনা লুপা ৭৫০ পীনবা হায়রি অমসুং এপ্লিকেসন থাবগী অরোয়বা নুমিৎনা সেক্তেম্বর ১০, ২০২০ হায়না পীরি।
রেলৱেজতা থবক চংবগী এদবর্তিজমেন্ত অসি ইন্দিয়ন রেলৱেজ খক্তনা হাপ্পি। অতোপ্পা লন্নাইগী এজেন্সী অমত্তদা মসিগী অয়াবা পীদে। হায়নরিবা এদবর্তিজমেন্ত হাপ্লকপগী থৌওং অসি আইন্না য়াদবা অমসুং মীনম্বনি হায়না রেলৱে শেংদোরক্লি।
হীরম অসিগা মরী লৈননা ইন্দিয়ন রেলৱেজকী গ্রুপ ‘সি.’ অমসুং হান্না ওইরম্বা গ্রুপ ‘দি.’গী পোস্তকী থবক লৌবগী থৌদাং অসি রেলৱে রিক্রুইতমেন্ত বোর্দ (আর.আর.বি.) ২১ অমসুং রেলৱে রিক্রুইতমেন্ত সেল (আর.আর.সি.) ১৬না পায় অমসুং অতোপ্পা অমত্তনা পায়দে হায়না শেংদোরক্লি। ইন্দিয়ন রেলৱেজকী অহাঙবশিং অসি সেন্ত্রেলাইজদ ইমপ্লোয়মেন্ত নোতিফিকেসন (সি.ই.এন.)গী খুত্থাংদা পাক শন্না পাউ থাদোক্তুনা পাঙথোকই। রেলৱেগী ওন-লাইন এপ্লিকেসন অসিসু লৈবাক শিনবা থুংনা লৈবা মতিক চাবা মীওইশিংদগী কৌই। সি.ই.এন. অসি ইমপ্লোয়মেন্ত ন্যুজ/রোজগার সমাচার অমসুং লৈবাক্কী অমসুং রাজ্যগী পাউ-চেশিংদা থোকই। সি.ই.এন. অসি আর.আর.বি./আর.আর.সি.গী ৱেবসাইৎশিংদসু থোকই। আর.আর.বি./আর.আর.সি.গী ৱেবসাইৎ এদ্রেস অসি সি.ই.এন.দা য়াওগনি।
রেলৱেনা অয়াবা পীবা লন্নাইগী এজেন্সী অমত্তা লৈতে অমসুং মথক্তা পল্লিবা এজেন্সী অসিগা হীরম অমত্তদা মরী লৈনদে হায়না রেলৱেনা শেংদোরক্লি।
রেলৱেনা হীরম অসিগী মতাংদা থীগৎপা হৌরে অমসুং মসিদা চেন্নবা মীওই খুদিংমক আইনগী ওইবা অহকপা চৈরাক পীগনি।
*****
(Release ID: 1644652)
Visitor Counter : 32


text:
করিগুম্বা প্রোজেক্ত অমা হৌবদা করিগুম্বা ইজ ওফ দোইং বিজিনেসসু হেনগৎলকই অমসুং মসিগা লোইননা ইজ ওফ লিবিংসু করম্না হেনগৎলকপগে, হায়বদুগী মসি খ্বাইদগী হেনবা খুদম্নি। হৌজিক ঐনা অদুগুম্বা ইচিল-ইনাও, ইচে-ইচল মরি-মঙাগা ৱারী শানবগী তাঞ্জা ফংজখি অমসুং মখোয়না মখোয়গী খঙলু-উরুবশিং অদু, মখোয়না তীর্থ চৎপগী ৱাখলবু খনবা ওইরো, ভেহিকলবু খ্বাইদগী য়াম্না শোকহন্দনবগী মতাংদা খন্নববু ওইরো, মতম কন্নবগী মতাংদবু ওইরো, লৌবুক্তা থাবা মহৈ-মরোং মাংহন্দনবগী মতাংদা খন্নববু ওইরো, ফ্রেশ ফ্রুইৎ, ভেজিতেবল, সুরতকুম্বা কৈথেল ফাওবা পুনবগী অদুক্কী মতিক ফবা মওংদা মরূপ পুম্নমক্না মখল অমরোমদা মসিগী য়েংবা য়াবা মিৎয়েংশিং, মদু ঐগী মাংদা থমখি অমসুং মদুনা মরম ওইদুনা ললোন-ইতিক তৌবদা কান্নবা ফংগদবশিং অদুনা, স্পীদ য়াম্না হেনগৎহল্লগনি, ঐনা খল্লি মদুদি য়াম্না নুংঙাইরবা ফিভম অমনি। ললোন ইতিক তৌববু ওইরো, থৌমীবু ওইরো, শিন্মীবু ওইরো, লৌমী ওইরো, স্তুদেন্তশিং ওইরো, পুম্নমক্না কনেক্তিবিতী অসিগী কান্নবা ফংগদৌরিবনি। ঐখোয় মশেলগী মরক্তা লাপ্নবা হন্থরগদি, পুক্নীংদসু য়াম্না পেঢ্জবা ফাওই। ঙসি অমরোমদা গুজরাতকী মীয়াম্না দীপাবলীগী কুহ্মৈগী অচৌবা খুদোল অসি ফংলি। নুংঙাইবগী তাঞ্জা অসিদা লেংশিনবীরিবা গুজরাতকী মুখ্যমন্ত্রী শ্রীমান বিজয় রুপানীজী, কেন্দ্র সরকারদা ঐগী মন্ত্রীমন্দলগী খোংলোই, ভাই মানসুখ ভাই মান্দবিয়াজী, ভারতীয় জনতা পার্তীগী গুজরাত প্রদেশকী অধ্যক্ষ অমসুং সংসদতা ঐগী খোংলোই ওইবীরিবা শ্রীমান সি.আর. পাতিলজী, গুজরাত সরকারগী মন্ত্রী পুম্নমক, সাংসদ পুম্নমক, বিধায়ক পুম্নমক, অতৈ মীয়ামগী মীহুৎ পুম্নমক অমসুং তোঙান তোঙানবা মফমদা মশিং য়াম্না পুনবীররিবা ঐগী নুংশিরবা ইচিল-ইনাও, ইচল-ইচেশিং! ঙসি ঘোঘা অমসুং হজীরাগী মরক্তা রো-পেক্স সর্বিস হৌদোকপদগী, সৌরাস্ত্রীয় অমসুং খা গুজরাত, মফম অনিমক্কী মীয়ামগী মতম কুইনদগী মঙজরক্লবা মঙলান অদু মপুং ফারে, মতম কুইনদগী ঙাইজরকপা অদু লোইশিল্লে। হজীরাদা ঙসি অনৌবা তর্মিনেলসু মীয়ামদা কৎথোক্কনি। ভাবনগর অমসুং সুরতকী মরক্তা শাবা মসিগী অনৌবা সমুদ্রগী কনেক্তিবিতী অসিগীদমক্তা অদোম পুম্নমক্তা হন্না হন্না নুংঙাইবা ফোংদোকচরি, হন্না হন্না য়াইফ-পাউজেল পীজরি!!
মরূপশা,
সর্বিস অসিদগী ঘোঘা অমসুং হজীরাগী মরক্তা লম্বীগী অরাপ্পা অসি কিলোমীতর চাহুম হুম্ফুতরানি, মদু সমুদ্রগী লম্বীদা শুপ্নগী কিলোমীতর ৯০ খক্তা ওইরগনি। হায়বদি অরাপ্পা অদু কভর তৌবদা পুং ১০দগী ১২ ফাওবা চংলম্বা অদু হৌজিক শুপ্নগী পুং ৩-৪তম চংলগনি। মসিনা মতমবুসু কনগনি, অদোমগী চাদিংসু হন্থহনগনি। মসিদা নত্তনা লম্বীদা ত্রাফিকসু হন্থহনগনি, নুংশিৎ মোৎশিনবা হন্থহনবদসু মতেং ওইরগনি। হৌকি হায়খিবা অদুগুম্না, চহি অসিগী মনুংদা, দেতা অসি মশানা য়াম্না চাউবা দেতা অমা ওইজরবনি, চহি অসিদা চাউরাক্না পেসেঞ্জর লিশিং ৮০ হায়বদি পেসেঞ্জর-গারী লিশিং ৮০, চাউরাক্না ত্রক লিশিং ৩০ অনৌবা সর্বিস অসিগী কান্নবা লৌবা ফংলগনি। খনবীয়ু, পেত্রেল-দিজলসু কয়া য়াম্না কনবা ঙমগদৌরিবনো।
মরূপশা,
খ্বাইদগী মরুওইবা ৱাফমদি মসিনি, মদুদি গুজরাতকী য়াম্না চাউবা বিজিনেস সেন্তর অমগা লোইননা, সৌরাস্ত্রগী কনেক্তিবিতী অসি লমদম অসোমগী পুন্সি হোংদোক্কদৌরিবনি। হৌজিক সৌরাস্ত্রগী লৌমীশিং অমসুং যা-শন য়োকপশিংনা উহৈ-ৱাহৈ, ইঞ্ছাং-নাপী অমসুং শঙ্গোম সুরত ফাওবা য়ৌহনবদা য়াম্না লাইনা থোক্লগনি। শরক্কী লম্বীদা হান্না উহৈ-ৱাহৈ, ইঞ্ছাং-নাপী অমসুং শঙ্গোমগুম্বা পোৎলমশিং য়াম্না কুইনা চংবনা মরম ওইদুনা অমসুং ত্রক্কী মনুংদা নিকথোক-খোৎতোক তৌবনা মরম ওইদুনা য়াম্না অমাং-অতাসু থোকহনখি মরুওইনা অহৈ-ৱাহৈ, ইঞ্ছাং-নাপীদা য়াম্না অমাং অতা থোকহল্লবা অদু হৌজিক ফরগনি। হৌজিক সমুদ্রগী লম্বীদা শা-শন য়োকপশিং অমসুং লৌমীশিংগী পোৎথোকশিং খোংজেল য়াংনা, হেন্না শাফবা মওংদা কৈথেল ফাওবা য়ৌবা ঙম্লগনি। মতৌ অসুম্না সুরত্তা ললোন-ইতিক তৌবা মরূপ-মপাংশিং অমসুং শিন্মী মরূপশিংগীদমক্তা চৎথোক-চৎশিন অমসুং ত্রান্সপোর্তেসন য়াম্না লাইনা অমসুং হোংনা ফংলগনি।
মরূপশা,
গুজরাত্তা রো-পেক্স ফেলী সর্বিসকী খুদোংচাবশিং অসি শেমগৎপদা মীওই কয়ামরুমগী অৱামল য়াওরি, মসি অদু লাইনা ওইখিবা নত্তে। মসি তৌবদা লম্বীদা খুদোং থিবা কয়া থেংনখি, শিংনবা কয়া থেংনখি। অসিগুম্বা প্রোজেক্ত কয়াগা ঐ হান্নদগী লোইনদুনা লাক্লে মরম অদুনা অদুগুম্বা সমস্যাশিং অদুগী মতাংদা ঐ য়াম্না খঙই, করম করম্বা খুদোংথিবশিংদগী করম্না নান্থোক্কনি, করি করিগুম্বা মতমদা ওইথোকপা ঙমগদ্রা ঙমলোইদ্রা হায়না খনবা ফাওবা য়াওরকই মরমদি ঐখোয় ময়ামগীদি অনৌবা থেংনবনি গুজরাত্তা অদুনা ঐনা পোৎুলম পুম্নমক উখ্রে অদুনা মসিগীদমক্তা হোৎনখিবা পুম্নমক্তু ইকাই খুম্ননীংঙাইগী মশক্নি। ইঞ্জীনিয়র্স পুম্নমকপু, শিন্মীশিংবু ঐনা ঙসি অখন্নবা মওংদা তৌবীমল খঙবা উৎচরি, থৌনা ফবগা লোইননা হোৎনবীদুনা অমসুং ঙসি মঙলান অসিবু মঙফাওনহন্দুনা উৎলরে। ঙসি অদুগুম্বা হোৎনখিবশিং অদুনা, থৌনাশিং অদুনা, গুজরাতীশিংগীদমক্তা অনৌবা খুদোংচাবা পুদুনা লাক্লে, অনৌবা তাঞ্জা পুদুনা লাক্লে।
মরূপশা,
গুরাতকী সমদ্রগী ললোন-ইতিক তৌবগী ৱাৎত-পাদবা লন অমা লৈজরক্লি। হৌজিক মানসুখ ভাইনা চহি লিশিং কয়াগী ৱারী লিবীখ্রে করম্না ঐখোয়না সমুদ্রগী ললোন-ইতিক অসিগা লোইনরকখিবগে হায়বদো। ভারতনা মতৌ করম্না হৌখিবা চহি তরাগী খুজিং অনিরোমসিদা মসিগী সমুদ্রগী ৱাৎত-পাদবা অসিবু খঙজদুনা পোর্ত লেদ দিবেলপমেন্তবু মরু ওইনা লৌখিবগে, মসি গুজরাতী পুম্নমক্কীদমক চাউথোকচনীংঙাইনি। মতম অসিদা গুজরাতকী কোস্তেলগী মফমশিংদা ইনফ্রাস্ত্রকচর অমসুং দিবেলপমেন্তকী অতোপ্পা প্রোজেক্তশিংদা অখন্নবা মিৎয়েং থম্লি। রাজ্য অসিদা শিপবিল্দিং পোলিসী শেমববু ওইরো, শিপবিল্দিং পার্ক শাববু ওইরো, নত্ত্রগা স্পিসিএলাইজ তৌরবা তর্মিনেলশিং শেমগৎপবু ওইরো, ইনফ্রাস্ত্রকচর খুদিংমক্তা মরু ওইনা লৌদুনা লাক্লি। খুদম ওইনা দহেজদা সোলিদ কার্গো, কেমিকেল অমসুং এল.এন.জি. তর্মিনেল অমসুং মুন্দ্রাদা কোল তর্মিনেল। মসিগা লোইননা, ভেসেল ত্রাফিক মেনেজমেন্ত সিস্তেম অমসুং গ্রাউন্দ ব্রেকিং কনেক্তিবিতী প্রোজেক্তপুসু ঐখোয়না মপুং ফানা পুখৎলি। অসুম্না হোৎনবশিং অসিতনা গুজরাতকী পোর্ত সেক্তরনা অনৌবা মায়কৈ অমা ফংলিবনি।
মরূপশা,
শুপ্নগী পোর্ত্তা ফিজিকেল ইফ্রাস্ত্রকচর শেমগৎপদা নত্তনা, পোর্তশিং অদুগী অকোইবদা লৈরিবা মরূপশিংগী পুন্সিসু লাইহন্নবা, মসিগীদমক্তসু থবক তৌরি। কোস্তেল এরিয়া অসিগী ইকোসিস্তেম অপুনবা অসিমক অনৌবা মওংগী ওইনা ঐখোয়না মিৎয়েং থম্লি। মদু সাগরখেদুগুম্বা ঐখোয়গী মিশন-মোদ স্কিম ওইরো নত্ত্রগা শিপিং ইন্দস্ত্রীদা মফম অদুগী নহাশিংগী স্কিল দিবেলপমেন্ত তৌদুনা মখোয়বু থবক পীববু ওইরো, গুজরাত্তা পোর্ত লেদ দিবেলপমেন্তকী অকোইবা য়াম্না চাউনা লৈরি। সরকারনা কোস্তেল এরিয়াদা মখল খুদিংগী ইনফ্রাস্ত্রকচরগী খুদোংচাবশিং শেমগৎলি।
মরূপশা,
অসিগুম্না হোৎনবশিংগী ফল ওইনা গুজারত ঙসি অমরোমদা ভারতকী সমুদ্রগী থোঙ্গাল ওইনা শেমগৎলি। গেৎৱে ওইররি, গেৎৱে ওফ প্রোসপরিতী, হৌখিবা চহি তরাগী খুজিং ২দা থাইনগী চৎনবী হিথাংফম চলাইবগী মওংদগী হোংদোক্তুনা অপুনবা কম্প্রিহেন্সিবকী অমত্তা ঙাইরবা মোদেল অমা গুজরাত্তা চৎনরে। মোদেল অসি ঙসি বেঞ্চমার্ক অমা ওইনা শেমগৎলি। ঙসি মুন্দ্রা ভারতকী খ্বাইদগী মল্তিপর্পোজ হিথাংফম অমসুং সিক্কানা খ্বাইদগী চাউবা কেপ্তিব হিথাংফম ওইরি। হোৎনবশিং অসিগী ফল ওইনা গুজরাতকী হিথাংফম, লৈবাক অসিগী অথোইবা সমুদ্রগী সেন্তরশিং ওইনা ফাওগৎলক্লি। হৌখিবা চহিদা লৈবাক অসিগী অপুনবা সমুদ্রগী ললোন ইতিক তৌবগী শরুক চাদা ৪০দগী হেন্না, গুজরাতকী হিথাংফমশিংগী ওইরি, মসি গুজরাতকী মীয়ামদসু ঙসি ঐনা অহানবা ওইনা ফোংদোক্লবনি।
মরূপশা,
সরকারগী হোৎনবা অসিনা, ঘোঘা-দহেজগী মরক্তা ফেরী সর্বিসসু অথুবা মতমদা অমুক হন্না হৌরগনি। প্রোজেক্ত অসিগী মাংদা মহৌশাগা মরী লৈনবা শিংনবা কয়া মায়োক্নখি। মখোয়বু অনৌবা তেক্নোলোজীগী থোংদা লোইশিন্নবা হোৎনরি। ঐনা থাজৈ মদুদি, ঘোঘা অমসুং দহেজগী মীয়াম্না য়াম্না থুনা অমুক হন্না ফংলগনি।
মরূপশা,
সমুদ্রগী ললোন-ইতিক তৌবগীদমক্তা এক্সপর্ত শেম-শানবা, ত্রেন্দ তৌরবা মেনপাৱর লৈনবা, গুজরাত্তা মেরীতাইম য়ুনিভর্সিতী অসি য়াম্না চাউবা সেন্তর অমনি। সেক্তর অসিগা মরী লৈনবা তঙাইফদবশিংগীদমক্তা প্রোফেস্নেল এজুকেসন পীগদবা লৈবাক অসিগী অহানবা ইন্সতিত্যুৎনি। ঙসি মফম অসিদা সমুদ্রগী আইন অমসুং মালেমগী ললোন-ইতিক তৌবগী আইন তম্বদগী হৌরগা মরীতাইম মেনেজমেন্ত, শিপিং, লোজিস্তিক্স মসিদসু এম.বি.এ. ফাওবা তম্বগী খুদোংচাবা য়াওরি। য়ুনিভর্সিতী অসিদা নত্তনা লোথলদা, হৌজিক মানসুখ ভাইনা হাইফেৎ পনবীরম্বা, লোথলদা লৈবাক অসিগী সমুদ্রগী লনবু খোমজিনগদবা অহানবা নেস্নেল ম্যুজিয়ম শেম্নবগী মায়কৈদসু থবক চৎথরি।
মরূপশা,
ঙসিগী রো-পেক্স ফেরী সর্বিসপু ওইরো নত্ত্রগা মতম খরগী মমাংদা হৌদোকখিবা সী প্লেনগুম্বা খুদোংচাববু ওইরো, মসিদগী ৱাতর-রিসোর্সেস বেজ ইকোনোমীদা খোংজেল য়াম্না হাপ্লি অমসুং অদোম য়েংবীয়ু, ঈশিং, কংফাল অমসুং অতিয়া অহুমদা মতম অসিদা গুজরাতনা য়াম্না চাউবা জম্প অমা তৌরি। মতম খরগী মমাংদা ঐহাক্না গিরনারদা রোপৱেগী মায়খুম হাংদোকখিবা অদুনা তুরিজমদসু শাফু পীরগনি, পেসেঞ্জরশিংগী খুদোংচাবা হেনগৎহল্লগনি অমসুং অতিয়াদা চৎপগী অনৌবা লম্বী অমা পীরগনি। মসিগী মতুংদা ঐহাক সী-প্লেনগী খুদোংচাবা ফংখি, মফম অমদগী ঈশিংদগী পাইবা, অতোপ্পা মফম অমদা ঈশিংদা কুম্বা অমসুং ঙসি সমুদ্র মনুংদা ঈশিংগী থোংদা চৎপা হায়বদি অমুক্তদা মখল কয়াগী খোংজেল হেনগৎকদৌরিবনো, মসি অদোম তশেংনা ৱাখলনা লাম্বা ফংবীগনি।
মরুপশা,
সমুদ্রগী ৱারী শারকপা অসিদা, ঈশিংগী ৱারী শারকপদা মসিগী পাক-চাউবা, ঙাগা মরী লৈনবা ললোন-ইতিক্তগী হৌরগা সী-বীদগী লৌউদগী হৌরগা ৱাতর ত্রান্সপোর্ত অমসুং তুরিজম ফাওবা য়াওরি। হৌখিবা চহি কয়াদা লৈবাক অসিদা ব্লু ইকোনোমীবু মপাঙ্গল কলহন্নবা য়াম্না কন্না হোৎনখি। অহানবদা ওসীন ইকোনোমীগী মতাংদা ঙাংনরম্মি অমসুং হৌজিক্তি ঐখোয় ব্লু ইকোনোমীগী মতাংদসু ঙাংনরি।
মরুপশা,
ঙসি লৈবাক অপুনবগী সমুদ্রগী ঙমখৈদা পোর্তশিংগী কেপাসিতীসু হেনগৎহল্লি অমসুং অনৌবা পোর্তশিং শেমগৎপগী থবকসু খোংজেল য়াংনা পায়খৎলি। লৈবাক অসিদা চাউরাক্না লৈরিবা কিলোমীতর লিশিং ২১গী ঈশিংগী লম্বী অসি, লৈবাক্কী চাউখৎ-থৌরাংদা করম্না অদুক্কী মতিক শিজিন্নবা য়াগনি, হায়বসিগী মতাংদা হোৎনরি। সাগরমালা প্রোজেক্তকী মখাদা ঙসি লৈবাক অপুনবদা প্রোজেক্ত ৫০০দগী হেন্না পায়খৎলি। লুপা লাখ কয়াগী প্রোজেক্তশিং অসিদগী খরদি মপুং ফাখ্রে।
মরূপশা,
আত্মনির্ভর ভারত্তা ব্লু ইকোনোমীগী শরুক অসি মপাঙ্গল কলহন্নবগীদমক্তা সমুদ্রগা মরী লৈনবা লোজিস্তিক্সপু মপাঙ্গল কলহনবা য়াম্না মথৌ তাই। মসি করিগীনো হায়বদা ঐখোয়গী শেন্মিৎলোন অসিদা লোজিস্তিক্সতা তৌরিবা চাদিংগী শাফু কনবননি। হায়বদি পোৎ-চৌশিংবু লৈবাক্কী মফম অমদগী অতোপ্পা মফম অমদা পুবদা অতোপ্পা লৈবাকশিংগা য়েংনরুবদা ঐখোয়গী লৈবাক অসিদা ঙসিসু হেন্না চাদিং তৌরি। ৱাতর ত্রান্সপোর্ততগী কোস্ত ওফ লোজিস্তিক্স অসি য়াম্না হন্থহনবা য়াই। মরম অসিনা ঐখোয়গী ফোকস অসি কার্গোগী সীমলেস মুবমেন্ত ফংহনবা ঙমগদবা ইকোসিস্তেম অমা শাবদা থম্লি। ঙসি হেন্না ফবা ইনফ্রাস্ত্রকচরগা লোইননা মেরীতাইম লোজিস্তিক্সকীদমক্তা সিঙ্গল ৱিন্দো সিস্তেমদসু ঐখোয় থবক পায়খৎনবগীদমক্তা মাংদা চংশিল্লি, মসিগীদমক শেম শারি।
মরূপশা,
কুহ্মৈগী মতম অসিদা লৈবা-য়োনবসু নীংথিজনা পাংথোক্লি। লৈব-য়োনবগী মতম অসিদা, ঐ সুরতকী মীয়ামদা করিগুম্বা খরা হায়জনীংই মদুদি মখোয়গীদি তাইবং অসিদা চৎথোক-চৎশিন তৌবগী রুতিন লৈ ঐনা লৈব-য়োনবগী মতম অসিদা ভোকেল ফোর লোকেল, ভোকেল ফোর লোকেলগী মন্ত্র অসি কাওবীগনু। ভোকেল ফোর লোকেল অমসুং ঐনা উরে মদুদি মীয়াম্না খল্লি মদুদি থাওমৈ লৈরবদি ঐখোয় আত্মনির্ভর ওইরে, মদু নত্তে, পোৎলম খুদিংমক্তা পুক্নীং চংগদবনি নত্ত্রবদি মতম অসিদা থাওমৈ খক্তদা, হোয় ঐখোয় ভারতকী থাওমৈ লৈবা অসিসু অফবা ৱাফম্নি। অদুবু করিগুম্বা অদোম ইশামক্তা য়েংবীরগদি, ইশাগী হকচাংদা, ইশাগী য়ুমদা, পোৎ কয়ামরুমদি মপানগী পোৎ ওইরমগনি।
ঐখোয়গী লৈবাক্কী মীওইনা শাবা, ঐখোয়গী অপীক অপীকপা মীওইশিংনা শাবা, ঐখোয়না মদুদা খুদোংচাবা করিগী পীরোইদৌরিবনো। লৈবাক অসি মাংদা চখৎহনগদৌরিবা নত্ত্রা মরূপশা, অদুনা মদুগীদমক্তা ঐখোয়গী অপীক অপীকপা মীওইশিংবু, অপীক অপীকপা ললোনবা মীওইশিংবু, অপীক অপীকবা শিন্মীশিংবু, অপীক অপীকপা আর্তিস্তশিংবু, খুঙ্গংগী ঐখোয়গী ইচে-ইচলশিংবু, অসিগুম্বা মখলগী পোৎ শারিবশিং অসি মখোয়গী ওইবা মওংদা পোৎ শারিবশিং অসি অমুক্তং লৈরগা য়েংবীরগা চুম্না অমসুং চাওথোকচনা মালেম অসিদা হায়বীয়ু ঐখোয়গী খুঙ্গংদা শাবনি, ঐখোয়গী জিলাগী মীয়াম্না শাবনি, ঐখোয়গী লৈবাক্কী মীওইনা শাবনি। য়েংবীয়ু অদোমসু চাউথোকচবা শোইদনা পোক্কনি। দিৱালী পাংথোকপগী নুংঙাইবা হেন্না ফংগনি মরম অসিনা ভোকেল ফোর লোকেল, কৈদৌঙৈদসু কম্প্রমাইজ তৌরোইদবনি। লৈবাক অসিনা নীং খা তম্বা চহি ৭৫ পাংথোক্কদৌরি, মতম অদু ফাওবা মন্ত্র অসি ঐখোয়গী পুন্সিগী মন্ত্র ওইহনগদবনি, ঐখোয়গী ইমুংগী মন্ত্র ওইহনগদবনি, ঐখোয়গী য়ুমগী মীপুম খুদিংমক্কী পুক্নীংদা ৱাখল্লোন অসি পোকহন্নবা ঐখোয়দা থৌনা লৈগদবনি মরম অসিনা দিৱালী অসি, দিৱালী অসি ভোকেল ফোর লোকেলগী তর্নিং পোইন্ত অমা ওইহন্নবাবা, ঐনা ঐগী গুজরাতকী ইচিল-ইনাওশিংদা হক লৈনা নীজবা ঙম্মি অমসুং ঐ খঙই মদুদি অদোম কৈদৌঙৈদসু য়াদবা তৌরোই, হৌজিক নন্দলালজীনা হায়বীখিদনা অদোম্না য়াম্না ঙন্না ঐঙোন্দা হায়বীখি, ঐনা মদু চৎনহনখি, য়েংবীয়ু ঐহাক কয়াদা পেনজরবনো মদুদি নন্দলালজীদা ৱাফম অমা হায়বীরমগনি, মদু মহাক্না তাবীরমগনি, মহাক্না ঙসি হৌদোকখ্রে। অদোম পুম্নমকসু ঐগীদমক্তদি নন্দলালনি, লাকলো, ঐখোয় হোৎনরসি, ঐগী লৈবাক্কী লাইরবশিংগীদমক করিগুম্বা খরা তৌরসি। দিৱালী পাংথোকসি, মখোয়গী য়ুমদসু দিৱালী পাংথোকহনসি। থাওমৈ থানসি, লাইরবগী ইমুংদসু থাওমৈ থালহনসি, ভোকেল ফোর লোকেলগী মন্ত্র অসি মাংদা পুখৎসি। ঐনা থাজৈ মদুদি কোরোনাগী মতম অসিদা অদোম পুম্নমকসু মপুং ফানা চেকশিনবগা লোইননা কুহ্মৈশিং পাংথোক্কনি মরমদি অদোমগী ঙাক-শেনবা অদুসু লৈবাক অসিগী ঙাক-শেনবনি। ঐগী নুংশিরবা ইচিল-ইনাওশিং, লৈবাক অপুনবগী ইচিল-ইনাওশিংদা ঐনা ঙসি লাক্কদৌরিবা ধনতেরসপু ওইরো, দীপাবলীবু ওইরো, গুজরাতকীদমক্তা অনৌবা চহিবু ওইরো, ৱাফম পুম্নমক্কীদমক্তা, কুহ্মৈ পুম্নমক্কীদমক্তা হন্না হন্না য়াইফ-পাউজেল পীজরি।
হন্না হন্না থাগৎচরি!


text:
ইলেক্ত্রোনিক্স অমসুং আই.তি. মন্ত্রালয়
এম.ই.আই.তি.ৱাই. না আরোগ্যা সেতু এপকা মরী লৈননা সেন্ত্রেল ইনফোর্মেসন কম্মিসননা আর.তি.আই.দা থাখিবা ৱাহংগী থোকখিবা ওর্দরস্তা শেংদোকখ্রে
Posted On:
28 OCT 2020 7:01PM by PIB Imphal
সেন্ত্রেল ইনফোর্মেসন কম্মিসননা আরোগ্যা সেতু এপকা মরী লৈননা আর.তি.আই.দা থাখিবা ৱাহংগী থোকখিবা ওর্দরস্তা মেদিয়া রিপোর্তকী পুক্নিং চিংশিনখ্রে। সি.আই.সি., এম.ই.আই.তি.ৱাই.গী সি.পি.আই.ও.শিং, এন.ই.জি.দি. অমসুং এন.আই.সি. ওর্দরসকী মতুং ইন্না, ২০২০গী নবেম্বরগী ২৪দা লাক্নবা খংহনখ্রে। এম.ই.আই.তি.ৱাই.না সি.আই.সি.না পীরিবা ওর্দরস অসি লৌনবা মতিক চাবা খোঙথাং লৌরি।
মথক্কী অসিগী মতুং ইন্না আরোগ্যা সেতু এপকা মরী লৈননা চিংনবা অমত্তা লৈতে হায়না শেংদোক্লি অমসুং ইন্দিয়াদা কোবিদ-১৯ লায়চৎ অসিদা মতেং পাংবদা লৌখিবা শক্লোন অসিসু শেংদোকখি। ২০২০গী এপ্রিল ২দা প্রেত রিলিজ অমসুং সোসিএল মেদিয়া পোস্ততা লাওথোকখিবা অমদা, আরোগ্যাসেতু এপ অসি ভারত সরকারনা হৌদোকপনি হায়রিবা অসি পব্লিক প্রাইবেৎ পার্তনরশিপ মোদতা ইন্দিয়াদা লৈরিবা প্রজাশিংগা লোয়ননা কোবিদ-১৯ লান্থেংননবা শেমখিবনি।
আরোগ্যাসেতু এপ অসি চাওরাক্না নুমিৎ ২১ চংনা শাগৎখিবনি হায়রিবা অসি লাইচৎ অসিগী অথুবা পাউ খংনবা অমসুং লোকদাউন মনুংদা লৈবা অথিংবা কয়া অমা খংহন্নবা অমনি। মসি ইন্দিয়া খক্তা শাবা কন্তেক্ত ত্রেসিং এপ ওইহন্দুনা হায়রিবা অসি ইন্দিয়াগী ইন্দস্ত্রী, একাদামিয়া অমসুং সরকার অসিনা য়াম্না ফরবা অমসুং শোইদবা এপ অসি অহিং নুংথিল খাইদনা শাগৎলি। ২০২০গী এপ্রিলগী ২দগী আরোগ্যাসেতু এপ অসিনা চাং নাইনা প্রেস রিলিজ অমসুং অপদেৎ কয়া অমা তৌদুনা লাক্লি। এপ অসি শাগৎপদা য়াওরিবা পুম্বা অমসুং মসিগী শিল-লাংলিবা পুম্বগী মমিংশিং অসি মেদিয়া অসিদা পাক শন্না শন্দোক্লি।
হায়রিবা অসি https://github.com/nic-delhi/AarogyaSetu_Android/blob/master/Contributors.md দা ফংবিগনি। অসিগুম্বা মতম কয়াদা মসিনা ময়েং শেংনা পল্লি মদুদি আরোগ্যাসেতু এপ অসি এন.আই.সি.না ইন্দস্ত্রী অমসুং একাদেমিয়াগী ভোলুন্তিয়রশিংগা লোয়ননা শাগৎলকপনি। আরোগ্যাসেতু এপ অসি য়াম্না শেংবা মওংদা শাগৎপনি অমসুং মসিগী মরীক চুম্বা অমসুং চে-চাংশিং অসি প্রাইবেসি পোলিসি য়াওনা অমসুং আরোগ্যাসেতু দেতা এসেস অমসুং ২০২০গী মেগী ১১দা ইশু তৌখিবা নোলেজ শিয়ারিং প্রোতোকোল অসি আরোগ্যাসেতু পোর্তেল - aarogyasetu.gov.in দা লোয়না থাগৎখি। পোর্তেল অসিদা এপ অসিগী মরীক চুম্বা য়াওরি লোয়ননা মতৌ করম্না এপ অসিবু শিজিন্নগদবা, কোবিদকী অপদেৎ অমসুং করিগীদমক আরোগ্যাসেতু শিজিন্নগদৌরিবনো হায়বা অসি য়াওরি। আরোগ্যাসেতু এপ অসিগী চাং নাইবা অপদেৎশিং অসি সোসিএল মেদিয়া অমসুং সরকারগী পোর্তেলশিংদা পীরি। তি.ভি. শো কয়া অমা অমসুং মেদিয়া কয়াদা এপ অসিগী শেমগৎলকপা অমসুং মসিনা মতৌ করম্না কোবিদ ১৯ থেংনবা অসিগী মরীক চুম্বা য়াওবা পীরি।
হান্ননা পনখিবা অদুম্না এপ অসি সরকার অমসুং লনাইগী সেক্তরগা পুম্দুনা শেমগৎপনি। এপ অসি মীওই করোর ১৬.২৩ হেন্বনা দাউনলোদ তৌখ্রে অমসুং ফ্রন্তলাইন্দা থবক তৌরিবা মীওই কয়াদা কোবিদ-১৯ অসি থেংনবদা মতেং ওইরি। মসিনা কোবিদ পোজিতিব শিজিন্নবশিংদা মিৎ না শিংদুনা লৈহল্লি। মসিগী ব্লুতুথ শিজিন্নবশিং অসি চেকশিন্নবা পাউতাক পীরি। তেস্ত তৌনবা হায়রবা শিং মনুংদগী ২৫% অমদি পোজিতিব ওই। মসি পুন্না য়েংবদা ওইবা য়াবা অসি ৭-৮%নি. অসুম্না আরোগ্যাসেতুনা তেস্তিং অসি হেনগৎলক্লি। আরোগ্যাসেতু অসি প্রমান লৈরে মদুদি ইন্দিয়ানা কোবিদ-১৯ লান্থেংনবদা য়াম্না কান্নৈ হায়না। হন্দক্তা দবল্যু.ঐচ.ও.না আরোগ্যাসেতুনা ইন্দিয়াদা লাইচৎ অসিদা লৌরিবা থৌদাং অসিদা থাগৎপা ফোংদোরক্লি।
*****
(Release ID: 1668743)
Visitor Counter : 47


text:
লখিপুরওনলাইন দিজিতেল দেস্কঃ কংগ্রেস থাদোক্লমলগা তৃণমুল কংগ্রেসতা খোঙথাংজি…
লখিপুরওনলাইন দিজিতেল দেস্কঃ ইন্দিয়ান এয়ার ফোর্সতা ফ্লায়িং ওফিসার ওইনা খল্…
লখিপুরওনলাইন দিজিতেল দেস্কঃ আসাম হায়ার সেকেন্দরী ইজুকেসন কাউন্সিলনা এমআইএল…
লখিপুরওনলাইন দিজিতেল দেস্কঃ আসাম রাজ্যগী ওইনা কোবিদকী অনৌবা এসওপি লাউথোকখ…
Lakhipuronline Digital Desk: Silchar gi Kshetrimayum Umananda gi sangaida…
লখিপুরওনলাইন দিজিতেল দেস্কঃ মতম শাংনা মনিপুরী সাহিত্য পব়িষদ, জিব়িবামগী …
লখিপুরওনলাইন দিজিতেল দেস্কঃ করিমগঞ্জ জিলাদা খুন্দারিবা মনিপুরী খুনাইগী চা…
লখিপুরওনলাইন দিজিতেল দেস্কঃ ঙরাং নুংথিলদা গৌহাতিদা পাঙথোকখিবা চীংলেম্লবা থৌরম অমদা আস…
লখিপুরওনলাইন দিজিতেল দেস্কঃ খৃকুমজা ১৮৯১ দা শোক্নখিবা এংলো মনিপুর ৱারদা মতম অদুগী মৈত…
লখিপুরওনলাইন দিজিতেল দেস্কঃ আসাম কেবিনেত মীফমনা ঙরাং লৌখিবা ৱারেপশিংগী মন…
লখিপুরওনলাইন দিজিতেল দেস্কঃ আগস্তকী ১৩ বু আসামদা স্তেত হোলিদে লাউথোকপীনবা বরাক তম্পাক…
লখিপুরওনলাইন দিজিতেল দেস্কঃ ফুটবোল্লরশিংবু পুক্লিং থৌগৎপা ওইনা ওল ইন্দিয়…
লখিপুরওনলাইন দিজিতেল দেস্কঃ পেত্রোল, দিজেল অমসুং চাকথোংনবা গেসকী মমল হেনগ…
লখিপুরওনলাইন নিউজ ডেস্কঃ- মনিপুরী কলচারবু মালেমদা শকতাকপদা অচৌবা থৌদাং লৌর…
লখিপুরওনলাইন নিউজ ডেস্কঃ- কাছার জিলাগী মনুং চন্না শিলচর এনআইতি কেম্পাস মনা…
লখিপুরওনলাইন নিউজ ডেস্কঃ- য়াস হায়না মীংথোনবা নোংলৈ নুংশিৎ অসিনা উরিয্যা অম…
লখিপুরওনলাইন নিউজ ডেস্কঃ- লমদম অসিদা তমথিরবা কোবিদ লায়চৎনা তংদু লৈতাদনা লৈ…
লখিপুরওনলাইন নিউজ ডেস্কঃ- নট ঈশৈগী লমদা থোইদোকনা মমীং লৈরবী লমদমসিগী শক্না…
লখিপুরওনলাইন নিউজ ডেস্কঃ- লখিপুর প্রেস ক্লাবকী জেনরেল বোদিগী মীফম অমা প্র…
লখিপুরওনলাইন দিজিতেল দেস্কঃ বিজেপীগী মীরেপ ওইগদৌবশিংগী লিস্ত লাউথোকখ্রে। …


text:
জেনেভা, অক্টোবর ০৬ : পুৱারীগী মরু ওইবা থৌদোকশিংগী মনুং চল্লগদবা খোঙথাং অমদা মালেমদা অহানবা ওইনা পুথোকপা ম্যালেরিয়া লায়না থিংবা ঙমগদবা ভেক্সিন য়ুমশকৈশা
জেনেভা, অক্টোবর ০৬ : পুৱারীগী মরু ওইবা থৌদোকশিংগী মনুং চল্লগদবা খোঙথাং অমদা মালেমদা অহানবা ওইনা পুথোকপা ম্যালেরিয়া লায়না থিংবা ঙমগদবা ভেক্সিন য়ুমশকৈশা নুমিৎতা ডব্লিয়ু এইচ ওনা এপ্রুভ তৌখ্রে। ভেক্সিন অসিনা চহী খূদিংগী আফ্রিকাগী অঙাং লিশিং কয়াগী পুন্সি কল্লগনি হায়রি।
ম্যালেরিয়া অসি মতম কুইরবগী মমাঙদগী খঙনরবা লায়নানি। মসি লৌনগনবা লায়নাশিংগী মনুংদা খ্বাইদগী শাথিবনি লৌনৈ। লায়না অসিনা চহী খূদিংগী মীওই মিলিয়ন অমা শিহল্লি। লায়না অসিনা শিহনবা অয়াম্বা সাব-সাহারান আফ্রিকাদা থোকই। ভিক্টিম ২৬০,০০০ দি চহী মঙা মখাগী অঙাংশিংনি।
গ্লেক্সোস্মিথক্লাইননা পুথোকপা অনৌবা ভেক্সিন অদুনা অঙাংগী ইম্ম্যুন সিষ্টেম কনখৎহন্দুনা ম্যালেরিয়া থোকহল্লিবা পেথোজেন মঙাগী মনুংদা খ্বাইদগী শাথিবা ওইরিবা অমসুং আফ্রিকাদা পাক-শন্না লৈবা প্লাসমোদিয়াম ফালসিপারম মথৌ তৌহন্দবা ঙম্মী। ভেক্সিন অসি ম্যালেরিয়াগী অহানবা ওইবদা নত্তনা পেরাসাইটিক লায়নাশিংগা মরী লৈননা পুথোকপা অহানবা ভেক্সিননি। ক্লিনিকেল চাংয়েংদা ভেক্সিন অসি শাথিবা মওংদা নাবা ম্যালেরিয়াগী মায়োক্তা থাবদা অহানবা চহীদা চাদা ৫০ রোমগী ইফিকেসি লৈখি। তৌইগুম্বসুং মরিশুবা চহীদা ইফিকেসিগী চাং জিরো ওইরকখি।
হৌখিবা চহীদা পাঙথোকখিবা মোডেলিং ষ্টাদি অমদা করিগুম্বা ভেক্সিন অদু ম্যালেরিয়া লায়না খ্বাইদগী হেন্না নাবা লৈবাকশিংদা লোঞ্জ তৌবা তারবদি মদুনা লায়না অসিগী কেস মিল্লিয়ন ৫.৪ থিংবগা লোয়ননা চহী খুদিংগী চহী ৫গী মখা ওইবা অঙাং ২৩,০০০ অশিবগী খায়াক্তগী কনবা ঙম্বা য়াই হায়না পানরি।
সোর্স: হুইয়েন লানপাউ


text:
নীতি আয়োগ
নীতি অয়োগ অমসুং এ.দবল্যু.সি.না ভারত্তা ফ্রন্তিয়র তেক্নোলোজিস্ত ক্লাউদ ইন্নোভেসন সেন্তর লোঞ্চ তৌখ্রে
ভারত্তা অহানবা এমাজোন ৱেব সর্ভিস ক্লাউদ ইন্নোভেসন সেন্তর; লৌউ-শিংউ, হেল্থকেয়র, এজুকেসন, ইনফ্রাস্ত্রকচর অমসুং গভর্নেন্সতা স্পর ইন্নোভেসন লৈরদ্র
Posted On:
19 OCT 2020 5:47PM by PIB Imphal
দিজিতেল ইন্নোভেসনগী খুৎথাংদা সোসাইতেল চেলেঞ্জশিং অসি থেংন্নবগীদমক এমাজোন ৱেব সর্ভিসকা(এ.দবল্যু.এস.) লোইননা ফ্রন্তিয়র তেক্নোলোজিস্ত ক্লাউদ ইন্নোভেসন সেন্তর(সি.আই.সি.) মখল অদুগী ইহান হানবা ওইনা ভারত্তা শেমগৎনবা ঙসি নীতি অয়োগনা লাওথোকখ্রে৷
মসিগী সি.আই.সি. অসি সরকারগী এজেন্সীশিং, নন-প্রোফিৎ অমসুং ইজুকেস্নেল ইন্সতিত্যুতশিংনা চেলেঞ্জ অসি থেংন্নবা পুন্না চংশিন্নবা, দিজাইন থিঙ্কিং পাংথোক্নবা, অনৌবা ৱাখল্লোনশিং চাংয়েং তৌনবা অমসুং এ.দবল্যু.এস.কী তেক্নেলোজী এক্সপরতাইস অদু শিজিন্ননবগীদমক খুদোংচাবা পীরিবা এ.দবল্যু.এস. গ্লোবেল প্রোগ্রামগী শরুক অমনি৷
“লৈবাক মীয়ামগীদমক পব্লিক সর্ভিসশিং ওন্থোক্নবা, প্লোবেলশিং থেংন্নবা অমসুং য়াম্না লাইনা অমসুং অথুবা মওং অমদা পুথোকপা য়ানবা মালেম অসিদা লৈরিবা পব্লিক সেক্তর ওর্গনাইজেসনশিংনা ক্লাউদ তেক্নোলোজী শিজিন্ননবা ঐখোয়না উরে,” হায়না এমাজোন ৱেব সর্ভিসেস ইন্স., ৱল্দৱাইদ পব্লিক সেক্তর, ইন্তরনেস্নেল সেলগী উপ-রাস্ত্রপতি মেক্স পিতরসননা ফোংদোকখ্রে৷ “ চেলেঞ্জশিং অসি থেংন্নবা তেক্নোলোজী এক্সপর্তশিং পুন্না পুরক্তুনা পব্লিক সেক্তরদা ইন্নোভেসন পুথোক্নবা কেতলিস্ত অমা ওইনা মথৌ তৌনবা ঐখোয়গী ক্লাউদ ইন্নোভেসন সেন্তর প্রোগ্রাম অসি শেম্মী৷ নীতি অয়োগকা পুন্না থবক তৌমিন্নবা অসি ঐখোয় য়াম্না নুংঙাইবা ফাওই অমসুং ভারত্তা পাংথোক্লিবা পব্লিক সেক্তর মিসন অদু ঐখোয়না সপোর্ত তৌই৷”
‘অসিগুম্না হোৎনরিবা অসিদা এ.দবল্যু.এস.কা পুন্না থবক তৌমিন্নবা অসি ঐখোয় য়াম্না নুংঙাই৷ নীতি অয়োগ ফ্রন্তিয়র তেক্নোলোজিস্ত সি.আই.সি. অসি নৌনা থোকলক্লিবা ইন্নোভেতরশিংদা চাউনা মতেং পাংলগনি অমসুং স্তেত-ওফ-দি-আর্ত চাংয়েং তৌবদা, থোক্লক্লিবা তেক্নোলোজীশিং খুদম ওইনা এ.আই., আই.ও.তি.,রোবোতিক্স, ব্লোকচেন শিজিন্নদুনা ক্লাউদ-সেন্ত্রিক দিজিতেল ইন্নোভেসনশিং পুথোকপদা মতেং পাংলগনি৷ মসি প্রধান মন্ত্রীগী ভিজন অত্মনির্ভর ভারত অমসুং নীতি অয়োগ অমসুং অতল ইন্নোভেসন মিসন অদুগসু চৎমিন্নৈ,’ হায়না এইম(অতল ইন্নোভেসন মিসন)মিসনগী দাইরেক্তর আর. রমনননা ফোংদোকখ্রে৷
“নীতি অয়োগ ফ্রন্তিয়র তেক্নোলোজিস্ত ক্লাইদ ইন্নোভেসন সেন্তর অসিনা সরকারগী স্তেকহোল্দরশিং, স্পার্ত-অপশিং অমসুং ভারত্তা লৈরিবা লোকেল ওর্গনাইজেসনশিং অসিনা ইন্নোভেৎ তৌবা অমসুং প্রোব্লেমশিং থেংন্নবা অনৌবা থবক থৌরমশিং পাংথোকপা ঙমহল্লগনি,” নীতি অয়োগকী সেনিয়র এদভাইজর অন্না রোইনা ফোংদোকখ্রে৷ “এ.দবল্যু.এস. সি.আই.সি. প্রোগ্রাম অসিগী মতেংদগী, হৌজিক্তি ঐখোয়না খ্বাইদগী নৌবা তেক্নোলোজী এক্সপিরিমেন্ত তৌনবা অমসুং য়াম্না এদভান্স ওইরবা সিতিজন সর্ভিসশিং তৌদুনা ঐখোয়বু মতেং পাংগদবা ৱল্দ ক্লাস এক্সপর্তশিং কৌবগী অমসুং ঐখোয়গী লৈবাক অসিগী তঙাই ফদনা দরকার লৈরিবাশিং অদু ফ্রন্তিয়র তেক্নলোজিসনা করম্না থেংনগদগে হায়বদুগী মতাংদা হেন্না গ্যান তাহন্নবা খুদোংচাবা অদু পীরগনি,” হায়না মহাক্না ফোংদোকখ্রে৷
নীতি অয়োগ ফ্রন্তিয়র তেক্নোলোজিস্ত সি.আই.সি. অসিনা মরু ওইবা মিসন অমা পাংথোকই: সিতিজন সর্ভিসশিং ফংহনবদা লেপ্পা লৈতনা ইন্নোভেসন পুথোক্নবা মাংজিল থারিবা এদজ তেক্নোলোজী খন্দোকপদা অমসুং পীবদা নীতি অয়োগনা অচৌবা থৌদাং লৌরি৷ সেন্তর অসিনা প্রোজেক্তশিং খন্দোক্লগনি অমসুং অরুবা চেলেঞ্জশিং থেংন্নবা রাজ্য অমসুং জিলাগী লেভেলদা লৈরিবা সবজেক্ত মেতর এক্সপর্তশিং য়াওনা লোকেল লিদরশিংগা পুন্না চৎমিন্নরগনি৷ এ.দবল্যু.এস. ক্লাউদ অসিদা ভারত্তা লৈরিবা লোকেল এন্তরপ্রাইসশিং, স্তার্ত-অপশিং, রিসর্চ তৌরিবা মীওইশিং অমসুং য়ুনিভর্সিতীশিংনা এক্সপরিমেন্ত তৌবা অমসুং প্রোতোতাইপশিং শেম্বা য়ারগনি৷
“এ.দবল্যু.এস. ক্লাউদ অসিগা লোইননা পব্লিক সেক্তর ওর্গনাইজেসনশিংনা মখোয়গী মিসন অদু হেন্না খোংজেল য়াম্না চৎনবা অকনবা অমসুং অফবা ক্লাউদ সর্ভিসকী পৱার অদু ফংলে অমসুং মালেম অসিবু হেন্না ফবা মফম অমা ওইহল্লে,” হায়না এ.দবল্যু.এস. ইন্দিয়া অমসুং সাউথ এসিয়া, এ.আই.এস.পি.এল. পব্লিক সেক্তরগী রিজনেল হেদ রাহুল শর্মনা ফোংদোকখ্রে৷ “ভারত্তা লৈরিবা পব্লিক সেক্তর ওর্গনাইজেসনশিংনা ত্রান্সফোর্মেস্নেল ইকোনোমিক অমসুং সোসাইতেল ইমপেক্ত ফংবদা ঐখোয়না মতেং পাংনবা কন্না হোৎনরি অমসুং লৈবাক অসিদা দিজিতেল ইন্নোভেসন অসি খোংজেল য়াংনা চৎনবা ঐখোয়গী গ্লোবেল এক্সপরিয়েন্স অদু শরুক য়ামিন্ননবা হোৎনরি৷”
নীতি অয়োগ ফ্রন্তিয়র তেক্নোলোজিস্ত সি.আই.সি.না ওস্ত্রেলিয়া, বহরেন, কনাদা, ফ্রাঞ্চ, জর্মনী, সাউথ কোরিয়া অমসুং য়ুনাইতেদ স্তেততা লৈরিবা এ.দবল্যু.এস. পব্লিক সেক্তর ক্লাউদ ইন্নোভেসন সেন্তরশিংগা খুৎশম্নখ্রে৷ এমাজোন ৱেব সর্ভিস ক্লাউদ ইন্নোভেসন সেন্তর প্রোগ্রামগী মরমদা অহেনবা ই-পাউগীদমক, মফম অসিদা চংবিয়ু https://aws.amazon.com/government-education/cloud-innovation-centers/৷ এমাজোন ইন্তরনেত সর্ভিস প্রাইভেৎ লিমিতেদ(এ.আই.এস.পি.এল.)না ভারত্তা এ.দবল্যু.এস. ক্লাউদ সর্ভিস য়োনবগী থবক পাংথোকই৷
*****
(Release ID: 1666079)
Visitor Counter : 31


text:
প্রধান মন্ত্রীনা হোস্পিতালশিংদা ওক্সীজেন ফংবগী চাং হেনগৎহন্নবা হায়রিবা অসিগা মরী লৈননা পি.এম. কেয়র ফন্দনা লৈবাক অসিগী পব্লিক হেল্থ ফেসিলিতীশিংগী মনুংদা মখোয়গী শিজিন্ননবা প্রেসর স্বিং এদজোর্পসন (পি.এস.এ.) মেদিকেল ওক্সীজেন জেনেরেসন প্লান্ত ৫৫১ থম্নবা শেল থাদবগী মপুং ওইবা অয়াবা পি.এম.না প্লান্ত অসি হেক য়ারিবমখৈ অথুবা মতমদা মথৌ তৌনবা হায়রি। মহাক্না হায়খি মদুদি হায়রিবা প্লান্তশিং অসিনা দিস্ত্রীক্তকী থাক্তা মপুং ওইনা ওক্সিজেন ফংহনবগী থবক তৌগনি।
হায়রিবা কত্থোক্লবা প্লান্তশিং অসি স্তেতশিং/য়ু.তি.শিং কয়া অমগী দিস্ত্রীক্ত হেদক্বাতরগী শকখঙলবা সরকারগী হোস্পিতালশিংদা লিংখৎলগনি। লৈবগী থবক হেলথ অমসুং ফেমিলী ৱেলফিয়র মন্ত্রালয়গী খুত্থাংদা/থোংদা পাংথোক্কনি।
পি.এম. কেয়র ফন্দ অসি লৈবাক অসিদা পব্লিক হেলথ ফেসিলিতীদা অহেনবা প্রেসর স্বিং এদজোর্পসন (পি.এস.এ.) মেদিকেল ওক্সীজেন জেনেরেসন প্লান্ত ১৬২ হাপচিন্নবা চহি অসিগী অঙনবদা লুপা করোর ২০১.৫৮ পীখিবনি।
সরকারগী হোস্পিতালদা পি.এস.এ. ওক্সীজেন জেনেরেসন প্লান্ত লিংখৎপগী মরুওইবা পান্দমদি দিস্ত্রীক্ত হেদক্বাতরশিংদা মখা তানা পব্লিক হেলথ সিস্তেমদা মপাঙ্গল কনখৎনবা অমসুং হোস্পিতালশিং অসিদা ওক্সীজেন জেনেরেসনগী খুদোংচাবা শোইদনা পীবা ঙম্নবনি। অসিগুম্বা ওক্সীজেন জেনেরেসনগী খুদোংচাবা লৈবা অসিনা মসিগী হোস্পিতাল অমসুং দিস্ত্রীক্তশিং অসিগী নুমিৎ খুদিংগী ওইবা চংগদবা মেদিকেল ওক্সিজেন ফংহনবা ঙম্লগনি। মখা তারকপদা লিক্বিদ মেদিকেল ওক্সীজেন (এল.এম.ও.) অসিনা “তোপ অপ” অমা ওইনা ওক্সীজেন জেনেরেসন ফংহনবগী মথৌ তৌগনি। অসিগুম্বা সিস্তেম অসিনা দিস্ত্রীক্তশিংগী সরকারগী হোস্পিতালশিংদা ওক্সিজেন ফংদবগী অৱাবা লৈতবা অসি মতম শাংনা লৈরগনি অমসুং কোবিদ-১৯গী অনাবশিং অমসুং অতোপ্পা অসিগুম্বা মতেং অসিগী তঙাইফদবা লৈবা অনাবশিংদা অতৎ অখম লৈতনা ওক্সিজেন মরাং কাইনা ফংহল্লগনি।


text:
লখিপুরওনলাইন দিজিতেল দেক্সঃ লখিপুর বিজেপীগী মনুংদা লৈরিবা অমগা অমগা মোত মান্নদবগী …
লখিপুরওনলাইন দিজিতেল দেক্সঃ সোসিয়েল জস্তিস অমসুং এম্পাৱারমেন্ট মন্ত্রী থৱার চান্দ …
লখিপুরওনলাইন দিজিতেল দেক্সঃ প্লেন তোংনা তোংনা পেসেঞ্জরশিংনা প্লেন মনুংদা মোবাইল ফো…
লখিপুরওনলাইন দিজিতেল দেক্সঃ বরাক তম্পাকতা হন্দক খরনিসি ঈংবগী চাং খংহেন হেঙ্গৎলকলি।…
The Assamese and Manipuri language versions of Prime Minister Shri Narendra Modi’s …
লখিপুরওনলাইন দিজিতেল দেক্সঃ মণিপুরী অমসুং অসামীজ লোনগী ওইবা প্রধানমন্ত্রী শ্রী নরে…
লখিপুরওনলাইন দিজিতেল দেক্সঃ বিজেডি , আরজেডি , সিপিএম , মুসলিম লিগ নচিংবা রাজনিতি …


text:
পেত্রাপোল-বেনাপোল অসি ভারত-বঙ্গলাদেশকী ললোল ইতিক্কীদমক্তা য়াম্না মরু ওইবা ঙমখৈ অমনি । ভারত বঙ্গলাদেশকী শুরক ৫০ দগীসু হেনবা ললোল ইতিক প্রেত্রোপোলগী মতেংনা পাংথোক্লি । লুপা কোতি ১৫০০০ দগী হেনবা ললোল ইতিক পেত্রাপোল ইন্তিগ্রেতেদ চেক পোস্তকী লম্বীদা পাংথোক্লি , অতৈ অতোপ্পা ভারতকী হিথাংফম পুম্নমক লোইননা কস্তম্স স্তেসন পুম্নমক্তগী হেল্লি । চহি খুদিংগী চাওরাক্না মীওই লাক্ষ ১৫ অমসুং ত্রক ১৫০,০০০ না পেত্রাপোল-বেনাপোল অসিবু ফাওদুনা চৎলি ।
পেত্রাপোল ইন্তিগ্রেতেদ চেক পোস্ত অসিদগী ঙাক্সেল , লাঞ্জেল্লকপা , কস্তম্স , ক্বারেন্তাইন্নচিংবা থবকশিং অসিগী খুদোংচাবা অমসুং মতিং থোকপা ঙম্নবগীদমক মফম অসিদা হেন্না কান্নবা ফংগনি , লোইননা মীয়াম , পোৎ চৈ অমসুং চৎথোক চৎসিন্দসু য়াম্না লাইনা খুদোংচাবা পীগনি ।
পেত্রাপোল ইন্তিগ্রেতেদ চেক পোস্ত অগরতলা ( ভারত )- অখৌরা ( বাঙ্গলাদেশ ) ঙমখৈদা অগরতলা ইন্তিগ্রেতেদ চেক পোস্তকী মতুংদা ভারত বাঙ্গলাদেশ ঙমখৈদা মসি অনিশুবা ইন্তিগ্রেতেদ চেক পোস্ত ওইরগনি । মসি খা থংবা এশিয়াদা খ্বাইদগী চাওবা হিথাংফম ওইরগনি ।
পেত্রাপোল ইন্তিগ্রেতেদ চেক পোস্ত লিংখৎপগা লোইননা মসিগী মতিক অসি শরুক অনি হেনগৎলকপগী ওইথোকপা লৈ অমসুং লোকেল ব্যুজিনেস কম্যুনিতীদা ত্রানসেক্সনগী মতম অমসুং মমল হন্থদুনা য়াম্না চাওনা কান্নবা ফংলগনি । পেত্রাপোল ইন্তিগ্রেতেদ চেক পোস্ত লিংখৎপা অসিনা ভারত অমসুং বঙ্গলাদেশকী মরক্তা শেল থুমগী খল অমসুং মরি শম্নবদা হেন্না চেৎশিনবা ওইরগনি । (পিআইবি-21-July, 2016)


text:
প্রধান মন্ত্রী নরেন্দ্র মোদীনা ঙসি য়ুনাইতেদ স্তেৎস ওফ অমেরিকাগী প্রসিদেন্ত ওইনা খল্লক্লবা হিস এক্সিলেন্সী জোসেফ আর. বাইদেনগা লোইননা তেলিফোন্দা ৱারী শাখ্রে।
প্রধান মন্ত্রী মোদীনা বাইদেননা মহাক্কী মীখলদা প্রসিদেন্ত ওইনা খল্লকপদা থাগৎপা ফোঙদোক্লদুনা মসি য়ুনাইতেদ স্তেৎসকী দেমোক্রেতিক্কী লৈরিবা চৎনবী অসিগী মপাঙ্গল অমসুং থৌনা অদুগী খুদম অমনি হায়না ফোঙদোকখি।
প্রধান মন্ত্রীনা ভাইস-প্রসিদেন্ত ওইনা খল্লক্লবা সেনেতর কমালা হেরিসতসু মহাক্না থম্মোই শেংনা থাগৎপা ফোঙদোকখ্রে অমদি য়াইফ পাউজেল পীখ্রে।
প্রধান মন্ত্রীনা মহাক্না ২০১৪ অমসুং ২০১৬দা য়ুনাইতেদ স্তেৎসতা ওফিসিএলগী ওইবা খোঙচৎশিংদা ঐচ.ই. জোসেফ আর. বাইদেনগা লোইননা মমাংদা ৱারী শাখিবা অদু নীংশিংখি। মহাক্কী ২০১৬কী খোঙচৎতা প্রধান মন্ত্রীগী ৱারোল পীখিবা য়ু.এস. কোংগ্রেসকী জোইন্ত সেসন্দা ঐচ.ই. জোসেফ আর. বাইদেন্না মায়াই তাংবল লৌখি।
মান্নবা ভেল্যুশিং অমসুং নাকল অনিমক্কী কান্নবদা য়ুম্ফম ওইবা ভারত-য়ু.এস.কী কম্প্রিহেন্সিব গ্লোবেল স্ত্রেতেজিক পার্তনরশিপ মখা তানা খুমাং চাউশিন্নবা পুন্না থবক তৌমিন্ননবা লুচিংবশিংনা য়ানখি। লুচিংবশিংনা কোবিদ-১৯ লাইচৎ লাকশিন্নবা, অহোংবা মমলদা বেক্সিনশিং ফংহন্নবা, অইং-অশাদা হোংলক্লিবা অসি লাকশিন্নবা অমসুং ইন্দো-পেসিফিক রিজনগী কো-ওপরেসন য়াওনা মরু ওইবশিংগী মতাংদসু লুচিংবশিংনা খন্নখি।
Spoke to US President-elect @JoeBiden on phone to congratulate him. We reiterated our firm commitment to the Indo-US strategic partnership and discussed our shared priorities and concerns - Covid-19 pandemic, climate change, and cooperation in the Indo-Pacific Region.— Narendra Modi (@narendramodi) November 17, 2020
I also conveyed warm congratulations for VP-elect @KamalaHarris. Her success is a matter of great pride and inspiration for members of the vibrant Indian-American community, who are a tremendous source of strength for Indo-US relations.— Narendra Modi (@narendramodi) November 17, 2020


text:
খুরুমজরি!
মন্ত্রীমন্দলদা লৈবীরিবা ঐহাক্কী খোংবুরোই, লৈবাক অসিগী এজুকেসন মন্ত্রী শ্রী রমেশ পোখরিয়াল নিশঙ্কজী, শ্রী সঞ্জয় ধোত্রেজী, নেস্নেল এজুকেসন পোলিসীগী মশক-মওং শেম্বীখিবা কমিতীগী অধ্যক্ষ দা. কস্তুরী রঙ্গনজী, মহাক্কী তীমদা লৈবীরিবা ইকাইখুম্নজরবা মীহুৎশিং, মসিগী অথোইবা কনফরেন্স অসিদা শরুক য়াবীরিবা রাজ্যশিংদগী অখঙ-অহৈ, প্রিন্সিপলশিং, ওজাশিং, নুপী-নুপা পুম্নমক, ঙসি ঐখোয় ময়াম পুম্নমক্না লৈবাক অসিগী তুংগী য়ুম্বী শেম্নবগী ওইবা মিৎকুপ অমগী শরুক অমা ওইবীরি। মসিগী মিৎকুপ অসি অনৌবা য়ুগ শেম্বগী মরু হুনবগীনি। নেস্নেল এজুকেসন পোলিসী অসি ২১শুবা চহি চাগী ভারত অসি অনৌবা মাইয়োন অমা পীরগনি।
মরূপশিং, হৌখিবা চহি কুনথ্রারোম মসিদগী মালেমগী লম খুদিংদা অহোংবা লাক্লে। চহি কুনথ্রামুক অসিদা ঐখোয়গী পুন্সিসি হান্নগীগুম ওইরিবা খরখক্তং লৈরমখিগদ্রা। অদুবু খুন্নাই অসিনা মাংজিল থানা মাংলোমদা চংশিল্লিবা লম্বীসিদা ঐখোয়গী এজুকেসন সিস্তেমসি হান্নগীদা অদুম্মক মখা চত্থরমখি। অরিবা এজুকেসন সিস্তেম অসি অমনবা ব্লেকবোর্দ শিন্দোকপগী মথৌ তাবগুম অদুক্কী মতিক হোংদোকপগী মথৌ তাই। স্কুল খুদিংদা পিন-অপ বোর্দ লৈবগুম্না। মসিদা মরু ওইবা চে-চাং কয়া অমা, স্কুলগী ওর্দরশিং, অঙাংশিংনা য়েকপা লাইশিংনচিংবা অদোম্না নপ্পগুম্না। বোর্দশিং অসি মতম খরগী মনুংদা অদুম থল্লি। পিন-অপ বোর্দতা অনৌবা ক্লাসকী অঙাংশিং অনৌবা পেন্তিং নপ্নবগীদমক্তা অদোম হোংদোকচবা তাবনি।
অনৌবা নেস্নেল এজুকেসন পোলিসী ভারতকী, অনৌবা আশাশিংগী, অনৌবা মথৌ তারকপশিং ফংহন্নবা মপাঙ্গল লৈবা পাম্বৈনি। মসিগী মরুমদা চহী মরী-মঙাদগী কন্না হোৎনবা, লম খুদিংগী, মখল খুদিংগী, লোন খুদিংগী মীওইশিংনা অহিং-নুংথিল কংদনা থবক তৌরি। অদুবু থবক অসি হৌজিক মপুং ফাদ্রি। হৌজিক্তি থবক্কী অশেংবা ওইনা হৌরে। হৌজিক ঐখোয়না নেস্নেল এজুকেসন সিস্তেম অসি নীংথিনা চৎহনগদবনি।
থবক অসি ঐখোয় পুন্না তৌমিন্নগনি। নেস্নেল এজুকেসন পোলিসী অসি লাউথোক্লবা মতুংদা অদোমগী থম্মোইনুংদগী ৱাহং কয়া অমা থোরক্কনি হায়বা ঐহাক্না খঙই। মসিগী এজুকেসন পোলিসী অসি করিনো? অসি মতৌ করম্না তোঙাল্লিবনো? মসিদগী স্কুল অমসুং কোলেজশিংগী সিস্তেমদা করি অহোংবা লাক্কনি? মসিগী এজুকেসন পোলিসী অসিদা ওজা অমগীদমক্তা করি য়াওবগে? মহৈরোয় অমগীদমক্তা করি য়াওবগে? অমসুং খ্বাইদগী মরুওইনা মায় পাক্না চৎনহন্নবগীদমক্তা করি তৌগদগে? হায়রিবা ৱাহংশিং অসিসু অচুম্বনি, অদুগা মথা তাবসুনি। অমদি মসিগীদমক্তা মসিগী থৌরম অসিদা অমত্তা ওইনা তুংগী করম্বা লম্বী য়াৎকদগে হায়বা খন্ননবা পুল্লিবনি। অদোম পুম্নমক্না অহিং-নুংথিল খঙদনা ৱাফম অসিদা পুং কয়া চুপ্না খন্ন-নৈনখি হায়না ঐঙৌন্দা হায়রকখি।
ওজাশিংনা মশাগী ওইবা মওংদা তম্নবগী মচাক শেমজনবা, অঙাংশিংনা মশাগী শান্নপোৎকী ম্যুজিয়ম শেমজনবা, মপা-মমাশিংগী শম্ননবগীদমক্তা স্কুলদা কম্যুনিতী লাইব্রেরী লৈহন্নবা, লাইগা কোন্ননা মল্তীলিংগ্বেল দিক্সনরী ওইরো, স্কুলদসু কিচন ইংখোল কোইফম ওইরো মসিগুম্বা হিরমশিংগী মতাংদা ৱা খন্নখি, ৱাখল্লোন ময়াম অমা পুথোক্নখি। নেস্নেল এজুকেসন সিস্তেম অসি চৎনহন্নবগী কেম্পেনসিদা ঐখোয়গী প্রিন্সিপলশিং অমসুং ওজাশিংনা থৱাই য়াওনা শরুক য়ারি। নুমিৎ খরনিগী মমাংদা এজুকেসন মন্ত্রালয়না নেস্নেল এজুকেসন সিস্তেম অসি চৎহন্নবগী মতাংদা লৈবাক অসিগী ওজাশিংদগী মাইগোবতা সজেসনশিং পীরক্নবা হায়খি। চয়োল অমগী মনুংদুমক্তদা সজেসন লাক্ষ ১ হেন্না লাকখি। মসিগী সজেসন অসি নেস্নেল এজুকেসন সিস্তেম অসি হেন্না নীংথিবা মওংদা চৎনহনবদা মতেং পাংগনি মসিগী। হিরম অসিদা অমুক হেন্না মিৎ-না শিংবা হেলহন্নবগীদমক্তা এজুকেসন মন্ত্রালয়না থৌরাং কয়া অমা চত্থরি।
মরূপশিং, লৈবাক অমদা চাউখৎপা অসি হেন্না খোংজেল য়াংশিলহন্নবগীদমক্তা মখোয়গী ইনখৎলক্লিবা মীরোল অমসুং ইনখৎলক্লিবগী পাঙ্গল-থৌনাগী অচৌবা থৌদাং লৈ। অদুবু ইনখৎলক্লিবা মীরোল শেম্বা অসি অঙাং ওইরিঙৈদগী হৌনা শেম্মি। তুংগী পুন্সি মওং অসি অঙাং ওইরিঙৈদা তৌরকপা মওং অদুগী য়াম্না মখা পোল্লি। অঙাংশিগী মহৈ-মশিং, মখোয়দা ফংহল্লিবা অকোইবগী ফীভম অদুনা তুংদা মহাক অসি করম্বা মীশক-মীওই ওইরক্কদগে হায়বসি লেপ্পি। মসিগীদমক্তা নেস্নেল এজুকেসন পোলিসীদা অঙাংশিংগী মহৈ-মশিং অসিদা য়াম্না অকনবা মিৎয়েং থমখ্রে। প্রী–স্কুলদদি অঙাংনা অহানবা ওইনা মমা-মপানা য়েংশিনবিবা অমসুং য়ুমদা নুংঙাইবনা থল্লবা ফীভম অদুদগী মপান্দা থোরকপা হৌরকই…লাপথোরকই। অঙাংশিংনা মখোয়গী ৱাখল্লোন, মখোয়গী হৈথোই-শিংথোইবা অসি হেন্না অফবা মওংদা খঙলকপা হৌরকই। মসিগীদমক্তা অঙাংশিনা নুংঙাইনা লাইরিক তম্বা, শান্ন-শান্নদুনা তম্বা, এক্তিবিতীদা য়ুম্ফম ওইরগা তম্বা অমসুং দিসকোভরীদা য়ুম্ফম ওইবা অকোয়বা অদু ফংহন্নবা অসিগুম্বা স্কুল, অসিগুম্বা ওজাশিংগী মথৌ তাই।
কোরোনাগী তাল্লক অসিদা মসি করম্না ওইথোক্কদগে হায়না অদোম্না খনবিরমগনি হায়বা ঐহাক খঙই। অদুগা কোরোনা ওইহল্লকপা মওং অসি মসিগুম্না অদুম্মক ওইগদবা নত্তে। অঙাংশিংনা ক্লাসতা ফগৎলকপগুম ৱাখলদসু ফগৎলক্নবা, অঙাংশিং পুক্নীং, মখোয়গী মকোক্তা বৈজ্ঞানিক অমসুং লোজিকেল ওইনা খনবা হৌনবা, মখোয়দা অঙ্কগী ৱাখল অসি লৈহন্নবা অমদি বৈজ্ঞানিক ওইবা মওং-মতৌ অদু ফগৎহনবা হায়বসি য়াম্না মথৌ তাবনি। অঙ্কগী ৱাখল খনবা হায়বসি শুপ্নতগী অঙাংশিংনা অঙ্কগী প্রোব্লেমদুখক্তদা সোল্ব তৌবা নত্তবদা ৱাখল খন্নবগী মওং অদুনি। মসিগী মওং অসি ঐখোয়না মখোয়দা তম্বীগদবনি। মসি হিরম খুদিংমক্তা, তাঙ্কক খুুদিংমক্তা অঙ্কগী ওইবা মওংদা অমদি লোজিকেল ওইনা খঙনবগী মিৎয়েংনি, কোক্তা তোঙান-তোঙানবা মওংদা নৈননবনি। মসিগী মিৎয়েং অসি পুক্নীং অমসুং কোক্তা ফগৎহনবা য়াম্না মথৌ তাই, অদুনা মরম অসিগীদমক্তা নেস্নেল এজুকেসন পোলিসীদা থবক-থৌওংদা য়াম্না হেন্না খনখি। অদোম ময়াম মরক্তগী প্রিন্সীপল কয়া অমনা ঐখোয়গী স্কুদা অহানবা ওইনা করম্না তৌগদবনো হায়না খনবিরমগনি। অদুবু অসিগুম্না তৌনরকখিদবা স্কুল কয়া অমসুং লৈরমগনি। মান্নবা ৱাখল্লোন অমা পুরকপা হায়বসিসু মথৌ তাই। ঙসি ঐহাক্না য়াম্না মরীক চুম্না, য়াম্না মশা খাইনা অদোমগা ৱারী শান্নরিবসি মরম অসিননি।
মরূপশিং, নেস্নেল এজুকেসন পোলিসীদা অরিবা ১০ জ্লস ২গী মহুত্তা ৫ প্লস ৩ প্লস ৪গী সিস্তেম অসি য়াম্না কন্না খন্নরবা মতুংদা ওইহনখিবনি। মসিদা নৌরিঙৈদা অঙাংবু চেকশিন্না য়েংশিনবিবা অমদি মহৈ-মশিং অসি হৌরকপগী ওইবা মওংদা, য়ুম্বী মওংদা হাপখ্রে। ঙসি ঐখোয়না য়েংলুরগদি প্রী-স্কুল অসি শান্নবগী মওংনা থল্লবা এজুকেসন অসি সহরশিংদা প্রাইভেৎ স্কুলফাওবদংদা লোইরে। হৌজিক খুঙ্গংশিংদসু য়ৌরক্লগনি, লাইরবগী য়ুমফাওবা য়ৌরক্লগনি, ইনাক খুনবা, খুঙ্গং–শহর, মীপুম খুদিংমক্না ফংলগনি, মফম খুদিংগী অঙাংশিংনা ফংলগনি। মরুওইবা এজুকেসন্দা য়েংলগা মসিগী পোলিসীগী খ্বাইদগী অথোইবা থবক অমনি। নেস্নেল এজুকেসন পোলিসীদগী ফাউন্দেস্নেল লিতরেসী অমসুং ন্যুমরেসী অসি ফগৎলকপা অসিনা নেস্নেল মিশনগী মওং অমা ওইনা লৌগনি। অহৌবগী লোনগী জ্ঞান, মশিংগী জ্ঞান, অঙাংশিংদা অচম্বা পারা পাহনবা অমসুং খঙবগী চাং অসি ফগৎহনবা অসি য়াম্না মথৌ তাই। অঙাংনা হয়েং কোন্না তম্নবগী পানবা, মসিগীদমক্তা তম্নবগী পাবা তম্বা অসি মথৌ তাই। পাবা তম্বদগী তম্বদগী তম্নবা পাবগী খগৎপগী কোংচৎ অসি ফাউন্দেস্নেল লিতরেসী অমসুং ন্যুমরেসীদগী মপুং ফাগনি।
মরূপশিং, ঐখোয়গী অঙাংশিংনা ক্লাস ৩ পাস তৌরক্লবা মতুংদা মিনিৎ অমদা ৱাহৈ ৩০দগী ৩৫ ফাওবা লাইনা পাবা ঙম্নবা ঐখোয়না তৌগদবনি। মসি অদোম্না ওরেল রিদিং ফ্লুএন্সী কোই। অঙাংশিং অসি মসিগী থাক অসি য়ৌহনবা ঙম্লবা, শেম্বা য়ারনি, তম্বীবা য়ারনি, তুংদা মসিগী মহৈরোয় অসিগী সবজেক্তশিংগী কন্তেন্ত অসি খঙবদা হেন্না লাইগনি। ঐহাক্না মসিগীদমক্তা সজেসন পীজগে। অপিক-অপিকপা অঙাংশিংগী ক্লাসতা মমান্নবা ২৫-৩০ রোম লৈরমগনি। অদোম্না মখোয়দা মমান্নবশিংগী মমিং কয়া খঙবগে হায়না হংবীয়ু, হায়নবা হায়বীয়ু। অদুদগী থুনা মমিংশিং অদু হায়বা ঙম্বরা অদুগা মফমদুদা লেপসু লেপহনবীয়ু। মখল কয়াগী হৈথোই-শিংথোইবা থোরকপা ঙমহনগনি অমদি মখোয়গী থাজবগী থাক অদু ফগৎলকপগে হায়বদু য়েংবীয়ু. অদুগী মতুংদা মমান্নবশিংগী মমিং অদু ইরগা থম্নবা…মসিদগী করম-করম্বগী মমিং হায়গনি হায়না ফোতো য়েংহল্লগা ইহনবা য়াই। মমান্নবশিং অদু মশক খঙহনবা তম্বীবা….মসি তম্বগী থবক চত্থবা হায়না কৌই। মসিদগী মখা তানা ক্লাসশিংদা মহৈরোয়শিংগী পোৎলুম অদু হন্থগনি, অদোম ওজাশিংগীসু বর্দন হন্থগনি। মসিগা লোয়ননা মরুওইবা অঙ্কগুম্বা, মশিং থিবা, তিনশিন্নবা, খাইদোক্নবা, পুরিনবা, য়েন্নবা মসি খুদিংমকসু অঙাংশিংনা লাইনা খঙবা ঙমগনি। মসি পুম্নমক অস অঙাংশিনা লাইরিক তম্বা অমদি ক্লসকী মনুংদগী মপান থোরক্লবকান্দা ময়ামগা শম্নরবা মতমদা, ঐখোয়গী পুন্সিগা, মনাক নকপা অকোইবগী ফীভমশিংগা শম্নগনি। মনাক-নকপগী পোৎশিং, তশেংবা তাইবংগী অঙাংশিংনা করম্না তম্বা ঙমগনি, মসিগী খুদম অমা ওইনা ঈশ্বরচন্দ্র বিদ্যাসারগী ৱারীদা উবা ফংই। ঈশ্বরচন্দ্র বিদ্যাসারনা চহি নিপাল ফারকপদা, ইংলিশ তম্বীরকখিদে। নোংমা অমা মহাক মপাগা লোয়ননা কোলকতাদা চৎখিবা মতমদা লম্বীগী নাকন্দা ইংলিশতা ইবা মাইল মশিং তাকপা নুং অদু উখি। মহাক্না মপাদা করিনো ইরিবসে হায়না হংখি। মহাক্কী মপানা মসি কোলকতাদগী কয়া য়াম্না লাপ্নবগে হায়বদু তাক্নবা ইংলিশতা মশিং থিবা ইরিবনি। মসিগী পাউখুম অসিনা ঈশ্বর চন্দ্র বিদ্যাসাগরগী নৌরিবা ৱাখল অদুদা হেন্না খঙনীংবা হেনগৎলকখি। মহাক্না অদুম হংখি অদুগা মহাক্কী মপানা মাইল মশিং তাকপা নুং অদুদা ইরিবা মশিং অদু হায়রমখি। অমসুং, কোলকতা য়ৌরকপদা ঈশ্বর চন্দ্র বিদ্যাসাগরগী ইংলিশকী মশিং থিবা অদু লোইনা তমখি। ১,২,৩,৪….৭,৮,৯,১০ মসিনি খঙনীং–হৈনীংনা তম্বা, খঙনীং–হৈনীংবদগী তম্বা অমসুং তম্বীবা ঙম্বগী পাঙ্গল-থৌনা!
মরূপশিং, এজুকেসন অসিদা মনাক নকপগী ফীভম অসিগা মরী লৈনহল্লবদি মদুনা মহৈরোই পুন্সি চুপ্পদা অফবা ওইহনগনি, খুন্নাই পুম্বদা ফহনগনি। খুদম ওইনা জাপান অসি য়েংবীয়ু, মফমদুগী শিনরিন-য়োকু অসি মমিং চৎলিবনি। শিনরিন হায়বদি উমং নত্ত্রগা জঙ্গল হায়বনি, য়োকু হায়বনা ইরুজবা হায়বনি। হায়বদি উমংদা ইরুজবা হায়বনি। মফমদুদা মহৈরোয়শিংনা উমংদা নত্ত্রগা উ-ৱা য়াম্না হৌবা মফমদা পুদুনা অঙাংশিংদা মহৌশাগী ওইবা শক্তম অদু উহন-খঙহনখি। উ-ৱাশিং, লৈশিং অদ তাবা, উহনবা, শোকহনবা, হাউ খঙহনবা, মনম নমহনবা হায়বনি। মসিদগী অঙাংশিংনা মহৌশা অমসুং অকোইবগা শমশু শম্নরগদনি অদুগা অশেংবা মওংদা চাউখৎপদসু ইনোৎ হাপ্পি। অঙাংশিংনা নুংঙাইসু নুংঙাইতোকই অদুগা লোয়ন-লোয়ননা অমুক্তংদা পোৎ কয়া তম্বসু ওইরে। ঐহাক্না গুজরাতক মুখ্য মন্ত্রী ওইরিঙৈদা থৌরম অমদা চৎখিবা অদু ঐহাক নীংশিংলি। ঐকোয়না স্কুল খুদিংমক্তা পাউ পীখি… ঐখোয়না স্কুল খুদিংমক্কী অঙাংশিংনা মাগী-মাগী খুঙ্গংদা হৌবা খ্বাইদগী চহি য়াম্লবা উ অদু করম্বনো হায়না হংখি.. অদুগা খ্বাইদগী লিরবা উ অদু থিনবা হায়খি। মখোয়না মফম খুদিংমক চৎপা তাখিরম্মি। খুঙ্গংগী মনাক নকপদা হৌরিবা উ খুদিংমক য়েংবা তাখি, ওজাদা হংবা তাখি। অদুগা ময়াম পুম্বনা য়ানরগা মসিগী উ অসিনা খ্বাইদগী লিরবা উনি হায়না অমসু অদুগী মতুংদা অঙাংশিংনা স্কুলদা লাক্লগা মদুগী মতাংদা ইশৈ ইখি, রচনা ইখি, ৱারী লিনবগ… হায়বদি মদুগী উ অদুগী অথোইবা অদু করিনো হায়বা ইখি।
অদুবু মদুগী চত্থখিবা থবক অদুদা উ কয়া অমসু উবা ফংখি, খ্বাইদগী লিরবা উ কয়া থিবা তাখি। পোৎ কয়া অমা তম্বা ফংখি। পোৎ কয়া অমা তম্নবা হৌখি অদুগা ঐহাক্না মসি হায়বা ঙম্মি মদুদি মসিগী চাংয়েং অসি মায় পাক্লে হায়বা। মসি মায়কৈ অমদা অঙাংশিংদা অকোইবগী ই-পাউ ফংহল্লি, মসিগা লোয়ননা খুঙ্গংদুগী মতাংদা কয়া অমা খঙবসু ঙমখি। মতৌ অসুম্না ঐখোয়না লাইনা অমদি অনৌ-অনৌবা মওংশিং ঐখোয়না অরাইবা অমদি অনৌবা–অনৌবা থবক তৌবগী মওংশিং অসি খুমাং চাউশিলহনবা তাবনি। ঐখোয়গী চাংয়েং অসি অনৌবা য়ুগকী মহৈ তম্বগী অথোইবা লাইশোন ওইহনগদবশিং অসি-এঙ্গেজ, এক্সপ্লোর, এক্সপরিমেন্ত, এক্সপ্রেশ অমসুং এক্সেলনি। হায়বদি মশাগী পামজবগী মতুং ইন্না থবক পাংথোকপশিংদা, থৌদোকশিংদা, প্রোজেকশিংদা থবক এঙ্গেজ তৌবনি। মসিবু মখোয়গী মতুং ইন্না এক্সপ্লোর তৌবনি। হায়রিবা থবক পাংথোক্লিবশিং, থৌদোকশিং, প্রোজেকশিংগী তোঙান-তহানবা মিৎয়েং অদু মশাগী এক্সপরিএন্সতগী তম্বনি। মসি মখোয়গী পর্সোনেল এক্সপরিএন্স ওইবা য়াই নত্ত্রগা কোলাবোরেতিব এক্সপরিএন্স ওইবা য়াই। অদুগা অঙাংশিংনা ৱারে ইবগী মওংদা এক্সপ্রেস তৌবা তমসি। মসি পুল্লপ পুনশিল্লবতদা এক্সেল তৌনবা লম্বী শেমগনি। হৌজিক অঙাংশিংনা চিংদা, অরিবা মতমগী মফমশিংদা, লবুক্তা, তেক্ত কাইদবা মেন্যুফেকচরিং য়ুনিৎশিং পুরকপা য়াই।
য়েংবীয়ু হৌজিক, অদোম্না ক্লাসতা রেলৱে ইঞ্জিনগী মতাংদা তম্বীয়ু..বসকী মতাংদা তম্বীয়ু… অদুগা খুঙ্গংগী মনাক্তা রেলৱে স্তেসন্দা চৎনবা হায়বীয়ু..……… অঙাংশিংনা ইঞ্জিন অদু করম তৌবগে য়েংহনগনি, অদুগা বস স্তেসন্দা পুদুনা বস অসি করম তৌবগে হায়বা য়েংহনগনি..মদুশিং অদু উরগা তম্বা হৌহনসি। প্রিন্সিপল কয়া অমনা অমদি ওজা কয়া অমনা মখোয়গী স্কুল নত্ত্রগা কোলেজদা করম্না অসুম্না তৌগনি হায়না খনবিরম্বা য়াই। ওজা কয়া অমা ইনোবেতিব ওই হায়বা ঐহাক খঙজৈ …অমসুং থৱাই-হকচাং য়াওনা তৌই হায়বা খঙই। ।অদুবু মফম খুদিংমক অসুম্না তৌদে। অদুগা মসিগী মরম অসিদগী মহৈরোয় কয়ানা থবক পাংথোকপগী ৱাখল-লৌশিংদগী লাপ্না লৈ। ঐখোয়না অসিগুম্বা পোৎশিং অসি মতৌ করম্না শন্দোক্কনি অদুগা ওজাশিংনা তম্বগী তাঞ্জা ফংনবা তৌবীগদবনি। ওজাশিংনা প্রেক্তিকেল অসি খঙহল্লিবমখৈ অঙাংশিনা তম্বা ফংগদৌরিবনি। মরূপশিং, ঐখোয়গী লৈবাক পুম্বগী ওইবা লম খুদিংগী মশাগী ওইবা অফবা নীংথিজবা খরা লৈ, ইপা-ইপুগী হাক্তক্তগী লৈরক্লবা কলা অমা নত্ত্রগী অমা লৈ, মফম খুদিংগী হকপা-খোৎপা, মমিং চৎপা প্রদকশিং লৈ।
মহৈরোয়শিংনা অদুগুম্বা হকপা-খোৎপশিং, খুৎনা হকপা-খোৎপশিং অদু চত্তুনা মসিগী ফীশিং অসি মতৌ করম্না শাবনো হায়বদু য়েংবিরুচো। মখোয়দা অদোম্না খরা তম্বীয়ু…মদুদা তৌরিবা থবকশিং অদুদা ৱাহং হংবীয়ু। ক্লাসরুমদা ৱাহং তম্বীরগা পুবীয়ু। অদুগা মখোয়না করি হংখিবগে..করি পাউখুম ফংখিবগে হায়না হায়বীয়ু। মসিনি তম্বা হায়বসি।মহগাক্না করিগুম্বা অখন্নবা অমা হংবদা–অদোম্না লং অসি কদাইদগী পুরকপগে, লংগী মচু অসি করম তৌবগে, সারী অসি করম্না মশক থোকহল্লিবনো। মদু অঙাংনা মশানা হংনীংবা মওংদা হংনরক্কনি, মখোয়না ময়াম অমা তম্বা ফংগনি হায়বা য়েংবীয়ু।
মহৈলোয়শঙদসু অসিগুম্বা হৈ-শিংলবা মীশিং অসি কৌরকপা য়াই। মফমদুদা মখোয়শিংনা একজিবিসন, ৱর্কশোপ তৌবা য়াই। খুঙ্গংদা লৈখোম্না চফু শারিবশিং অসি স্কুলদা নোংমা কৌবিবা য়াই, স্কুলগী অঙাংশিংদা উহল্লগা মখোয়দা হংসি, মখোয়না নুংঙাইনা তম্লগনি হায়বা অদোম্না য়েংবীয়ু। মহৈরোয়শিংনা খঙনীং-হৈনীংবসু হেনগৎলক্কনি অদুগা পাউ ফংবসু হেনগৎলক্কনি, তম্বদা থৱায় য়াওবসু হেনগৎকনি।হকচিন্না হৈথোই-শিংথোইবা কয়াগী মথৌ তাবা প্রোফেসন কয়া অমা লৈ অদুবু ঐখোয়না মখোয়শিং অদুবু মিথানরুদে। অদুগা মহৈরোয়শিংনা মসি উরুবা তারবদি পুক্নীং-ৱাখলগী ওইনা মরী লৈনখ্রগনি, মখোয়বু ইকাই খুম্নবিরগনি। অঙাং অদুনা চাউরক্লগী অসিগুম্বা ইন্দস্ত্রীশিংগা অদুম মরী লৈনখিবা য়াই, মখোয়শিং অদু মফমদুগী মপু ওইরকপা য়াই, অচৌবা ইন্দস্ত্রিএলিস্ত ওইরকপা য়াই। অঙাংশিংদা মীনুংশি লৈহল্লক্নবগী ৱাফম লাকপা মতমদা ..হৌজিক অঙাংশিংনা ওতো রিক্সোদা স্কুলদা লাকই। অদুবু করিগুম্বা মতমদা অঙাংশিংদা ওতো থৌবা মী অদুগী মমিং করি কৌবগে হংখিবা য়াওরবরা..নুংতিগী নহাকপু পুদুনা চৎলিবা মী অদুগী…মহাক্কী ময়ুম কদাইদনো…মহাক্কী মপোক নুমিৎ পাংথোকখিবা য়াওরবরা…করগুম্বা মতমদা ময়ুমদা চৎখিবা য়াওরবরা….মহাক অদু অদোমগী মমা-ইপানা থিরখিবরা হায়বনচিংবা। অদুগা অঙাংশিং অদুদা মখোয়গী ওতো দ্রাইভর অদুদা ৱাহং ১০ হংলক্লগা লাকউ হায়না…অদুগা ক্লাসতা পুম্নমক্তা ঐহাক্কী ওতো দ্রাইভর অসি অসিগুম্বা মীনি হায়না হায়নবা হায়বীয়ু, মহাক অদু মসিগী খুঙ্গং অসিদগীনি, মহাক অদু মফম অসিদা মতৌ করম্না লাকখিবনো হায়না।অদুগা অঙাংশিংদা মঙোন্দা মীনুংশি থম্বীবা উগনি। অদু নত্ত্রবদি অঙাংশিং অদুনা করিসু খঙবা নত্তে, মখোয়দি ঐহাক্কী ইপানা শেল পীবনি অদুনা ওতো থৌবদুনা ঐহাকপু পুবীরিবনি হায়না খনগনি। মখোয়গী ৱাখলদা ওতো দ্রাইভর অদুনা মখোয়গী পুন্সি শেম্বীরিবনি হায়বগী ৱাখল অসি লৈরক্লোই। ঐহাক্কী পুন্সি শেম্বীনবগীদমক্তা মহাক্না করিগুম্বা খরা তৌবীরিবনি হায়বা মীনুংশি অসি থোরক্কনি।
মতৌ অসিগুম্না করিগুম্বা অতোপ্পা প্রোফেসন অমা খল্লবসু, ইঞ্জীনিয়র ওইরবসু মহাক্কী মকোক্তা অসিগুম্বা শিনফম অসি হেন্না অফবা ওইহন্নবগীদমক্তা করম্বা ইনোবেসন তৌবা য়াবগে হায়বগী ৱাখল অদু থোরক্কনি। মতৌ অসিগুম্না হোসপিতালগী, ফায়র স্তেসনগী নত্ত্রগাকরিগুম্বা মফম অমদা চৎপা মতমদসু তম্নবগী শরুক অমা ওইহনবা য়াই। অঙাংশিংবু পুবীগদবনি, য়েংহনগদবনি, ..মখোয়দা দোক্তর অসিসু মখল কয়াগী লৈবগে হায়বা খঙবা ঙমগনি। দেন্তিস্ত হায়বসিনা করিনো….মিৎকী হোসপিতাল অসি করম্না তৌবগে হায়বা। পাম্বৈ উগনি, মিৎ চেক তৌনবগী মেছিন অদু করম্না তৌবগে….মহাক্না খঙনীংগনি, মহাক্না তমগনি।
মরূপশিং, নেস্নেল এজুকেসন পোলিসী অসি সেলেবসশিং অসি হন্থহন্নবা অমদি মচং ওইবা পোৎশিংদা ৱাখল চুংশিনবা ঙম্নবা অসিগুম্বা মওংদা শেমখিবনি। তম্বা অসি পুনশিন্না য়াওবা অমদি লম কয়া য়াওবা, নুংঙাইবদা য়ুম্ফম ওইবা অমদি মপুং ফাবা চাংয়েং ওইহন্নবগীদমক্তা নেস্নেল করিকুলম ফ্রেমৱর্ক অসি শেমগনি। ২০২২দা নীং-খা তমখিবা অসি চহি ৭৫ ফারকপগী থৌরম পাংথোকপদা ঐখোয়গী মহৈরোয়শিংনা মসিগী অনৌবা করিকুলম অসিগা লোয়ননা অনৌবা তুংগী পুন্সিগী মায়কৈরোমদা খোং থাংজিল্লগনি হায়না লেপ্নখ্রবনি। মসিসু ফোর্ৱার্দ লুকিং, ফ্যুচর রেদী অমসুং সাইন্তিফিক কর্রিকুলম ওইগনি। মসিগীদমক্তা সজেসনশিং লৌগনি, অমসুং ময়াম্না হায়বীরকপা ৱাফমশিং অমসুং অনৌবা এজুকেসন অসি মসিদা তিনশিলহল্লগনি।
মরূপশিং, তুংদা লাক্কদৌরিবা মালেম অসিদা ঐখোয়গী ঙসিগী মালেম অদুক্কী মতিক তোঙাল্লগনি। ঐখোয়না মসিদা চংলিবশিং অসি য়েংবা য়াগনি, পফাওবা ঙমগনি। মসিদা ঐখোয়না ঐখোয়গী মহৈরোয়শিং ঐখোয়গী মহৈরোয়শিং অসি ২১শুবা চহি চাগী হৈথোই-শিংথোইবশিংশিংগা লোয়ননা খুমাং চাউশিলহনগদনি। ২১শুবা চহি চাগী হৈথোই-শিংথোইবশিং অসি করি-করি ওইগনি?
মসিগীশিং অসি ওইগনি: ক্রিতিকেল থিঙ্কিং, ক্রিএতিবিতী, কোল্লাবোরেসন, ক্যুরিওসিতী, কম্যুনিকেসন। ঐখোয়গী মহৈরোয়শিংনা তুং কোইবা তুংগী পুন্সি মওং, তুং কোইবা সাইন্স অসি খঙনবা, মদুগী মায়কৈরোমদা খন্নবা, মসি পুম্নমক মতম অসিদা তৌগদবনি, য়াম্না মরু ওইবনি। মসিগীদমক্তা মহৈরোয়না হৌবদগী হৌনা কোদিং তমহনসি, আর্তিফিসিএল ইন্তেলিজেন্স অসি খঙসি, ইন্তর্নেৎকী ওইবশিং, ক্লাউদ কম্প্যুতিং, দেতা সাইন্স অমসুং রোবোতিক্সকা মরী লৈনবা পুম্বা ঐখোয়না য়েংবা তাবনি।
মরূপশিং, হান্নগী ঐখোয়গী এজুকেসন সিস্তেম অসিনা ঐখোয়গী মহৈরোয়শিংদা য়াম্না পুনশিনবিখি। সাইন্স লৌবা মহৈরোয়শিংনা আর্তস নত্ত্রগী কম্মর্স তম্বা য়ারমদে। আর্তস-কম্মর্স লৌবশিংনা হিস্তরী, জিওগ্রাফী, একাউন্তস তম্লিবা অসি সাইন্স তম্বা ঙম্লোই হায়বগী ওইরমখি। অদুবু অশেংবা তাইবংপাল অসিদা অদোমগী-ঐখোয়গী পুন্সি অসিদা শুপ্নতগী হিরম অমদখক্তংগী ই-পাউদগী থবক পুম্বা ওইবা য়াবরা?
অদুবু অশেংবদদি হিরম খুদিংমক অমগা-অমগা মরী লৈনৈ। মহৈ তম্বা খুদিংমক অমগা-অমগা মরী লৈনৈ। মহৈরোয়শিংনা অমা হিরম অমা হেক্তা লৌবা মতমদা, তুংদা অতোপ্পা হিরম অমদনা হেন্না ফজনা তৌবা ঙমগনি হায়না খল্লি। অদুবু হৌজিক্কী সিস্তেম, অহোংবগী, অনৌবা থবক পাংথোকপশিংগা শমজিন্ননবগী খুদোংচাবা পীদে। অঙাং কয়া অমনা দ্রোপ আওত তৌবগী মসিসু অচৌবা মরম অমনি। মরম অদুনা নেস্নেল এজুকেসন পোলিসী মহৈরোয়শিংনা হিরম অমা হেক্তা খনবা য়াবগী মনীং তম্বা পিরি। ঐহাক্না মসি অচৌবা
শেমদোকপা অমা ওইনা উই। হৌজিক ঐখোয়গী ইনখৎলক্লিবশিংনা সাইন্স, হ্যুমেনিতী নত্ত্রগা কমর্সতগী অমদা হেক্তা ব্রেকেৎ অমদা হেক্তা ফিৎ তৌদ্রবসু য়ারগনি। লৈবাক অসিগী মহৈরোয় খুদিংমক্না মহাক্কী হৈজ-শিংজবশিং অদু মপুং ফাহন্নবগী তাঞ্জা ফংলগনি।
মরূপশিং, নেস্নেল এজুকেসন পোলিসীদা য়াম্না চাউবা খুদোংচাদবা অমসু থম্লকখি। মফমসিদা অচৌ-অচৌবা থবক নীংথিনা তৌবা ঙম্লবা অমদি খঙ-হৈরবা কয়া অমা য়াওবীরি, ঐখোয়গী লৈবাক অসি তম্বগী ওইবা এজুকেসনগী মহুত্তা মার্কশিং অমসুং মার্কশিৎকী এজুকেসন্দা লাইচুখ্রে। মহৈ তম্বদি অদুম্মক অঙাংশিং অদুনা শান্নবা মতমদা, ইমুংদা ৱারী শান্নবা মতমদা, মহাক্না অদোমগা লোয়ননা কোইবা চৎপা মতমদা অদুম তম্লিবনি। অদুবু মমা-মপানসু অঙাংশিংদা করি তম্লবগে হায়বসি তত্তনা হংবিদে। মখোয়নসু মার্ক কয়া ফংবগে হায়না হঙই। তেস্ত অমনা, মার্কশিৎ অমনা অঙাংশিং অদুনা তম্লিবা, মখোয়গী ৱাখল অদু অদু ফগৎহন্নবগী পেরামিতর ওইবা য়াবরা? ঙসিদি মার্কশিৎ অসি ৱাখলগী প্রেশরশিৎ ওইরে, ইমুংগী প্রেস্তিজশিৎ ওইরে হায়বসি অচুম্বনি। লাইরিক তম্বদগী ফংলিবা নাইতোমগী ৱাখল, মেন্তেল স্ত্রেত্সগী অঙাংশিং অসি পুথোরকপা হায়বসি নেস্নেল এজুকেসন পোলিসীগী মরুওইবা পান্দম অমনি।
পরিক্ষাদসু মহৈরোয়শিংদা কান্নদবা নম্ফু-শাফু অমত্তা লৈহন্দনবা অসিগুম্না ওইহনগদবনি। অদুগা শুপ্নতগী পরিক্ষা অমত্তংদগী মহৈরোয়শিং অসি ইভাল্যুএসন তৌরোইদবনি, অদুম ওইনমক সেল্ফ এসেসমেন্ত, পীর-তু-পীর এসেসমেন্তগী মহৈরোয়শিং অসি ফগৎনবা তোঙান-তোঙানবা এঙ্গলশিংদসু ইভাল্যুএসন তৌগদবনি। মসিগীদমক্তা নেস্নেল এজুকেসন পোলিসী অসিদা মার্কশিৎকী মহুত্তা হোলিস্তিক রিপোর্ত কার্দতা হেন্না লুম্না লৌগনি। হোলিস্তিক রিপোর্ত কার্দ সি মহৈরোয়গী তোপ-তোপ্পা, পোতেন্সিএল, এপ্তিচুদ, তেলেন্ত, স্কীলশিং, ইফিসিএন্সি, কম্পিতেন্সী অমসুং পোজিবিলিতীশিংগী মরীক চুম্বা শিৎ ওইগনি। ইভাল্যুএসনগী সিস্তেম অসি মপুং ওইনা ফগৎহন্নবগীদমক্তা অনৌবা নেস্নেল ইভাল্যুএসন সেন্তর “পরখ”সু লিংখৎলগনি।
মরূপশিং, নেস্নেল এজুকেসন পোলিসী লাক্লবা মতুংদগী অঙাংশিং অসি তম্বীনবগী লোন অসি করি ওইগদগে হায়বা খ্বাইদগী য়াংগদগে হায়বসিদা য়াম্না খন্ন-নৈনখি। মসিদা করি হোংদোকপগে হায়না খন্নখি। ঐখোয়না বৈজ্ঞানিক ওইবা ৱাফম অমা খঙই মদুদি মথৌ তাবা লোন অসি এজুকেসনগী মেদিয়ম্নি, লোনখক্তনা এজুকেসনপুম্বা নত্তে হায়না। লাইরিক্তংগী ওইনা তম্বা কাংবু খরনদি মসিগী খেৎনবা অসি কাওই। মসিগীদমক্তা অঙাংশিংনা লাইনা মহৈ তম্বা ঙম্বা লোন, পোৎশিং তম্বা ঙম্বা লোন অদু মহৈ তম্বগী লোন ওইহনগদবনি। অদোম্না অঙাংশিংদা তম্বীবা মতমদা, অদোম্না হায়বা মতমদা মখোয়না লৌসিনবা ঙম্লিবরা হায়বদু য়েংবীগদবনি। খঙবা তারবদি কয়া য়াম্না লাইনা খঙলিবনো? সবজেক্তশিংদগী হেন্না অঙাংশিংগী শক্তি অসি লোন অদু খঙনবা হোৎনবদা লোইনা চংখ্রবাজাৎলা? ৱাফমশিং অসিগী খঙলদুনা লৈবাক অয়াম্বদসু অহৌবগী এজুকেসন মমালোন্দা তম্বী।
২০১৮দা পাংথোকখিবা প্রোগ্রাম ফোর ইন্তর্নেস্নেল স্তুদেন্ত এসেসমেন্ত-পিসাগী মকোক থংবা রেঙ্কিং লৌখিবা এস্তোনিয়া, আয়র্লেন্দ, ফিনলেন্দ, জাপান, খা কোরিয়া, পোলেন্দগুম্বা লৈবাকশিং অসিগী অহৌবগী মহৈ তম্বগী লোন অসি ইমালোন হায়বসি অদোম্না খঙবিরমগনি। লোন অদু তারগা চাউরকপা, য়ুমগী লোন ওইবা অদুদা তম্বীবা তারবদি অঙাংশিংনা থুনা হৈবা হায়বসি মশানা তাবনি। অদু নত্ত্রবদি অতোপ্পা লোন্দা খরা তাবা মতমদা হান্না মহাক্না মদু আর্থ হন্দোকই, অদুগা খঙই। অঙাংগী ৱাখলদা য়াম্না চমম্নবা অমা পোকহল্লি, স্ত্রেস য়াম্না পীবগী ৱাফম ওই। মসিগী অতোপ্পা এঙ্গল অমসু লৈ। । ঐখোয়গী লৈবাকসিদা, মরুওইনা খুঙ্গংগী লমদা, মহৈ তম্বা অসি মমা লোন্দগী তোঙানবনা মরম ওইদুনা মমা-মপাশিংনা অঙাংশিংগী মহৈ তম্বদা য়াওশিনবা ঙমদে। অসিগুম্বা মতাংসিদা অঙাংশিংগী ওইনা অরাইবা থবক-থৌওং অমা ওইনা লৈতনা স্কুলগী দ্যুতী ওইরকই। মমা-মপাশিং অমসুং স্কুলগী মরক্তা লৈই অমা চিংই। মসিগীদমক্তা োইথোকপা য়ারিবমখৈয়ামদ্রবদা গ্রেদ মঙা অসি ক্লাস ৫ ফাওবা এজুকেসনগী মেদিয়ম অসি ইমালোন ওইহনগদবনি, মফমদুগী লোন থম্লবা মতুংদা নেস্নেল এজুকেসন পোলিসীদা হায়খ্রে। মীওই খরদি মসিদা লান্না লৌনবা ঐহাক্না উই। নেস্নেল এজুকেসন পোলিসীদা ইমালোন নত্তনা অতোপ্পা লোন অমদা তম্বদা অথিংবা অমত্তা লৈতে। ইংলিশকা লোয়ন-লোয়ননা ফোরেন লেংগ্বেজশিং অসি ইন্তরিনেস্নেল বোর্দতা মতেং ওইগনি। মদু অঙাংশিংনা পারবা, তম্লবদি ফগনি। মসিগা লোয়ন-লোয়ননা ভারতকী অতোপ্পা লোনশিং অসি ঐখোয়গী ফগৎলক্লিবা রাজ্যশিংগী লোন, মফমদুগী নাৎ অদু খঙনবা, লম খুদিংমক্তা অমগা-অমগা মরী অসি কন্নবা শৌগৎকনি।
মরূপশিং, নেস্নেল এজুকেসন পোলিসীগী মসিগী খোংচৎকী অহানবা ওইনা লমজিংবীগদৌরিবা অসি অদোম খুদিংমক্নি, লৈবাক অসিগী ওজানি। অনৌবা মওংদা তম্বা ওইরো, ‘পরখ’তগী তৌবা অনৌবা পরিক্ষা ওইরো, মহৈরোয়শিংনা মসিগী অনৌবা খোংচৎ অসিদা ওজাশিংনা পুদুনা চৎকদবনি। মরমদি প্লেন অসি কয়া অমা হেন্না এদভান্স ওইরবসু পাইগদৌরিবদি পাইলোৎননি। মসিগীদমক্তা ওজা খুদিংমক্না অনৌবা কয়া অমা তমগদবনি, য়াম্না অরিবশিং অদু তম্লোইদবনি। ২০২২দা নীং-খা তম্বগী চহি ৭৫ শুবগী থৌরম পাংথোকপদা ভারতগী মহৈরোয় খুদিংমক্না নেস্নেল এজুকেসন পোলিসীদগী লেপ্নখিবা লমজিং-লমতাকশিং অসি পাবা অসি ঐখোয়গী অপুনবগী ইথৌদাংনি। ঐহাক্না ওজা খুদিংমক্তা, লৈঙাক্লিবশিংদা, সেল্ফ হেল্প গ্রুপশিংদা অমসুং গার্জিয়ানশিংদা খঙহঞ্জরি মদুদি মখোয়শিং অসি মসিগী নেস্নেল মিশন অসিদা থৌদাং লৌবিনবা হায়জরি। অদোম ওজা খুদিংমক্কী মতেংনা লৈবাক নেস্নেল এজুকেসন পোলিসী অসি মায় পাক্না চৎনহনবা ঙমগনি হায়বা চপ চানা থাজৈ।
ঐহাক্না ঐহাক্কী ৱাফম অসি লোইশিন্দ্রিঙৈগী মমাংদা ওজাশিংগী থোংদগী ৱাফম অমা হায়জবা পামজৈ মদুদি কোরোনাগী মতম অসিদসু অদোম খুদিংমক্না অদোম্নসু অতোপ্পশিংদা ঙাক্না চৎকদবা চৎন-কাংলোনশিং অদুদি- গজ অনি থাপ্না লৈনবা, মাস্ক নত্ত্রগা ফেস কভর উপ্পগী ৱাপম ওইরো, ইমুংগী অহল-লমনশিং মপুং ফানা য়েংশিনবা, লু-নানবগী ৱাফম ওইরো মসি পুম্নমক অসি লান্থেংনবদা লমজিংলমতাকপসু ঐখোয় খুদিংমক্না তৌগদবনি। মসি ওজানা য়াম্না লাইনা তৌবা ঙমগনি। য়াম্না লাইনা য়ুম-য়ুমদা য়ৌহনবা ঙমগনি। অদুগা ওজানা করিগুম্বা অমা হায়বা মতমদা মহৈরোয়শিংনা য়াম্না থাজনা লৌই। মহৈরোয়শিংগী মমাংদা প্রধানমন্ত্রীনা মসি হায়বনি হায়না হায়গদগে অমসুং ঐগী ওজানা মসি কদায়দা হায়গদগে হায়বদা ঐহাক্না হায়গনি.ষ মসিদা ৱাহং মরী হংলক্কনি। অদুবু ওজানা হায়বনি হায়বসিদা ৱাহং অমত্তা হংনরক্লোই। য়ুমদা চৎলগা শাগনি ঐখোয়গী ওজানা হায়বনি। মসিগী ইকাই খুম্নবা, মসিগী থাজবা অসি অঙাংগী ৱাখলদা লৈ। মসি অদোমগী য়াম্না অচৌবা লন্নি, অচৌবা পাঙ্গল-থৌননি। অমসুং মসিগী লম অসিগা মরী লৈনরিবা মীরোল কয়ানা কত্থোক্তুনা মসিগী পারী-পুরীগী ওইবা ফম অসি পীবীরিবনি। অদুগা অসিগুম্বা পোৎশিং অসি অদোমগী পারী-পুরীগী ওইবা ফম অসি ফংবা তারবদি অদোমগী থৌদাংসু য়াম্না চাউই।
ঐহাক্কী লৈবাক অসিগী ওজাশিংনা ভারতকী তরং-তরংবা তুংগী মীরোল অমগীদমক্তা মসি মিশন অমগী মওংদা লৌগনি, থৱাই য়াওনা তৌগনি। লৈবাক অসিগ অঙাং অমমমনা এজুকেসন অসি লৌশিন্নবা শেম্বনি, অদোমগী ফীদম অদু ঙাকন্বা শেম্বনি, অদোমগী অনীংবা-অপাম্বা অদু অথোইবা মওংদা ওইহন্নবা শেম্বনি। মহাক্না অহিং-নুংথিল খঙদনা হোৎননবগীদমক্তা শেম্বনি। ওজানা অমুক্তং হায়রবদি পুম্নমক ইনগদবগী শেম-শাদুনা লৈ। ঐহাক্না খনবদা মমা-মপা, ওজা, ওজাগী ওর্গনাইজেসন, সরকারগী সিস্তেম, ঐখোয় পুম্নমক্না পুন্না থবক তৌমিন্নগদবনি। মসিগী তৌনরিবা জাঞানগী জৈগ্য অসিদা, এজুকেসনগী থৌরম অসিদা সেপ্তেম্বর ৫দগী হৌরগা লেপ্তনা তোঙান-তোঙানবা লমগী তোঙান-তোঙানবা মীওইশিংনা মসি মখা তানা চত্থহন্নবগীদমক্তা হোৎনরি হায়বা ঐহা্না থাজৈ। হোৎনরিবশিং অসিগী মহৈ ফংগনি। মতম য়ৌদ্রিঙৈদা ফংগনি। অদুগা অপুনবা থৌদাং লৌবগী ৱাখল্লোন অদুগী মরম্না পুরক্কনি।
মসিগী থাজবা অসিগা লোয়ননা অমুক্কা হন্না অদোম পুম্নমকপু হন্না-হন্না থাগৎচরি। অদোম পুম্নক্তা য়াইফ-পাউজেল পীজরি অদুগা মতম পুম্নমক্তা ঐহাক্না ওজাবু খুরুমজরি। ঙসিগী ভর্চুএল ওইবা থোংদগীসু অদোম খুদিংমকপু খুরুমজবগা লোয়না ঐহাক্কী ৱাফম অসি লোইশিঞ্জরগে।
হন্না-হন্না থাগৎচরি!!!


text:
লুই পাস্তর (photo credit : https://en.wikipedia.org/wiki/Nadar) রেবিজ ভেক্সিন…
ভারত সরকারনা লোঞ্চ তৌখ্রবা কোরোনাভাইরাস ট্রেক তৌনবা মোবাইল এপ্ "আরোগ্যা সেতু&qu…
কোরোনাভাইরাসকী মতাংদা খঙজিনবা য়াবা ৱাফম খরা চেকশিলহৌবা তায় অদুবু পাখৎনিঙাইদি ওইদে…
Hegra Conference 2020 দা শরুক য়াখিবা নোবেল মনা ফংখ্রবশিংগা লোয়ননা অতৈ মালেমগী শক্নাই…
(রিপ্রেজেন্টেটিব ফোতো) শিদ্রিঙৈদা মশাগী মীৎ অনিমক্কা লোয়ননা হকচাং দান তৌথোক্লম্বা …
In India, today the 10th January 2020 you will be able to watch it from 10.37 pm ton…
লুহোংবদা তঙাইফদনা রেজিস্ট্রেসন তৌহন্নবা অমসুং অঙাংওইনা লুহোংবা থীংনবগী পান্দম ওইনা আ…
মপুঙ ফাবা নুমিৎকী গ্রহন উগদবা লম্বী পরিং দিসেম্বরগী তাং ২৬ থোক্কদৌরিবা সুর্য্যগ্র…
ৱাটসএপ শিজিন্নরিবা মীওই লিশিং অমমখায়রোইমগী নেটৱার্ক হেক্ তৌখ্রে। অসিগুম্বা থৌদোক…
ভোটর আই দি ওনলাইনদা ভেরিফিকেসন তৌবগী মতম নভেম্বরগী তাং ১৮ ফাওবা শাংদোকহনখ্রে। ইলেকসন ক…
জিও হান্নগী জিও ওইদ্রে! ইনকামিং অমসুং আউটগোইং কোল অনিমক ফ্রি ওইরম্বদু হন্দকতগীদি আউ…
ভারতকীসু মশাগী স্পেস স্তেসন অমা থম্নবা থবক পায়খৎপা হৌরগনি। ভারতকী নোংথকলোন থিজিল্ল…
সেপ্তেম্বর ১৭ দা নমলকখিবা চন্দ্রয়ানা-২ না থাগী লৈমায়দা তাখিবা মফম (ফোতোঃ নাসা ) ল…
Bengaluru (Karnataka) [India], Sept 8 (ANI): Indian Space Research Organisation (ISR…
Asteroids pose greatest danger to the Earth and human life on it. Aren’t the…
The Met Department says on Saturday Assam will witness heavy to very heavy rainfall…
লখিপুরওনলাইন দিজিটেল দেস্কঃ চীংনবা ইপাউ অমবু অচুম্বনি অরানবনি হায়বগী মতাংদা তাংদাং…
লখিপুরওনলাইন দিজিটেল দেস্কঃ ভারতনা মশাগী মিসাইল থাগৎতুনা নেম্না পাইরিবা কান্নদ্রবা…
ঈপাউ ফাওনবগী লমদা য়াম্না নৌবা টেক্নোলোজি শিজিন্নরগা ইরায় লায়না পৃথিবী অমসুং শুন্দ্র…
The State Bank of India, the largest public service lender in the country, h…


text:
LAKHIPUR ইজুকেসন ব্লোককী মখাদা চৎথখিবা NISHTHA ট্রেনিং প্রোগ্রাম চীঙ লেম্না লোয়শিনখ্রে।
LAKHIPUR ইজুকেসন ব্লোককী মখাদা চৎথরকখিবা নেসনেল ইনিসিয়েতিব অফ স্কুল হেদস্ এন্দ টিচর্স হোলিস্তিক এদভান্সমেন্ট (NISHTHA) ট্রেনিং প্রোগ্রাম জনুৱারী ৬, ২০২০ দা চীঙ লেম্না লোয়শিনখ্রে। পুন্না ওজা ১৪০০ রোমনা শরুক য়াখিবা ট্রেনিং প্রোগ্রাম অসি হৌখিবা দিসেম্বরগী তাং ২৬ তা বিইইও (ইনচার্জ) মনিশ দাস না থৌরম হৌদোকখি। NISHTHA ট্রেনিং প্রোগ্রাম অসি LAKHIPUR ইজুকেসন ব্লোক্কী মনুং চনবদা লালাং মণিপুরী হায়স্কুল, জগাই মথুরা এমই স্কুল অমসুং ৯২৪ নং খুঞ্জাবস্তি এলপি দা তাংকক নাইনা পাঙথোকখি।লালাং মণিপুরী হায়স্কুলদা পাঙথোকখিবা অরোয়বা নুমিৎকী থৌরমদা ৱা ঙাংলদুনা LAKHIPUR ইজুকেসন ব্লোককী বিইইও লালুম্পুই টুলোর না ওজা খুদিংমক্না মখোয় মখোয়গী স্কুলশিংদা চৎলগা মহৈরোইশিংদা তম্বী তাকপীবদা মতেঙ ওইগদবা এক্টিভিটিশিং হন্দক্কী NISHTHA ট্রেনিং অসিদা তম্বগী খুদোং চাবা ফংখি হায়না ফোঙদোকখি। চৎথখিবা ট্রেনিং প্রোগ্রাম অসিদা স্কুল ইন্সপেক্টর (এসআই) জ্ঞানেন্দ্র সিংহ না য়াম্না চাওনা মতেঙ পাঙখি। থৌরমদা শরুক য়ারখিবা দিস্ট্রিক্ট ইলিমেন্টরি ইজুকেস ওফিসার (দিইইও) সুস্মিতা দেবনা ওজাশিংদা পুক্নিং থৌগৎনিঙাই ওইরবা মোতিভেসনেল স্পীচ কয়া তাহনখি।
নুমিৎ ৪২ নি চুপ্না চৎথরকখিবা NISHTHA ট্রেনিং প্রোগ্রাম অসিদা কে. করুণা মূর্ত্তি মীশ্র, শ্য়ামাপ্রসাদ কাণু, অলমগীর কবীর লস্কর, দেবজিৎ আচার্য, মনোজ কান্তি দাস নচিংবা কী রিসোর্স পার্সন (কেআরপি) শিংনা এআইএল, কারিকুলাম, এলসিপি, আইসিটি, এলও নচিংবা মোদ্যুল ১২ য়াওবা হীরমশিং এক্টিভিতিগা লোয়ননা য়াম্না মরীক চুম্না নৈনবিখি। বেটচ্ মঙানা লেপ্তনা পরিং নাইনা চৎথরকখিবা LAKHIPUR NISHTHA ট্রেনিং প্রোগ্রাম অসিগী তরুকনি শুবা হায়বদি অরোইবা নুমিৎতা বেটচ্ অমমমগী ভেলিদিক্সনগী থৌরম পাঙথোকই। থৌরমদা তোঙান তোঙানবা স্কুলশিংদগী লাকপা ওজাশিংগা লোয়ননা কেআরপি শিংনসু জগোই, ঈশৈ, ফাগী, শৈরেং থীবনা চীংবনা উৎখি।
----------------------------------------------------Get latest News Updates Please Download Lakhipuronline Android app CLICK HERE
To Subscribe Lakhipuronline YouTube Channel CLICK HERE


text:
২০১৮গী মে ২১দা রুসিয়ান ফেদরেসনগী সোচী শহরদা প্রধান মন্ত্রী নরেন্দ্র মোদী অমসুং রাষ্ট্রপতি ব্লাদিমীর পুতিনগী মরক্তা মখোয়গী ওইবা অহানবা ইনফোর্মেল সম্মিৎ পাংথোকখ্রে। সম্মিৎ অসিনা ভারত অমসুং রুসিয়াগী মরক্তা অৱাংবা থাক্কী পোলিতিকেল একচেঞ্জ তৌবগী ত্রেদিসন অদু ঙাকপগা লোয়ননা লুচীংবা অনিমক্না মখোয়গী মরূপ ওইবগী মরি হেন্না চেৎশিলহন্নবা অমদি ইন্তর্নেস্নেল অমসুং রিজনেল ইশুশিংদা মখোয়গী ওইবা মীৎয়েং একচেঞ্জ তৌনবা তঞ্জা অমা ফংহল্লে।
লুচীংবা অনিমক্না মালেমগী শান্তিগী ফিভম অমদি তংদু লৈতাহন্নবগীদমক মরুওইবা ফেক্তর অমা ওইনা ভারত অমসুং রুসিয়াগী মরক্তা স্পিসিয়েল অমদি প্রিভিলেজ স্ত্রাতেজিক পার্তনরশিপ অদুদা অয়াবা পীখি। মখোয়না কমন রেস্পোনসিবিলিতীগা লোয়ননা মালেমগী শান্তিগী ফিভম অমদি তংদু লৈতাহনবা অদু ঙাক্তুনা থম্নবগীদমক লৌরিবা থৌদাংশিং অদু শকখঙনখি।
লুচীংবা অনিনা মরুওইবা ইন্তর্নেস্নেল ইশুশিংদা মমুৎ তানা খন্নখি। মল্তি পোলর ৱার্ল্দ ওর্দর অমা শেমগৎপগী মরুওইবা অদু মখোয়না য়ানখি। ইন্দো-পেসিফিক রিজনগী য়াওনা অমনা অমগী কনসল্তেসন অমদি কোওর্দিনেসন ইন্তেনসিফাই তৌনবা মখোয়না ৱারেপ লৌখি। প্রধান মন্ত্রী মোদী অমসুং রাষ্ট্রপতি পুতিন্না য়ুনাইতেদ নেসন্স, এস সি ও, ব্রিক্স অমদি জি-২০গুম্বা মল্তিলেতরেল ওর্গনাইজেসনশিংগী খুত্থাংদা মখা তানা পুন্না থবক তৌমিন্নবদসু য়ানখি।
লুচীংবা অনিমক্না নেস্নেল দিবেলপমেন্ত প্লান্স এন্দ প্রায়োরিতীদা মখোয়গী ওইবা মীৎয়েংশিং অদু ফোংদোক্নখি। মখোয়না ভারত অমসুং রুসিয়াগী মরক্তা লৈরিবা অচেৎপা থাজবা, ম্যুচুয়েল রেস্পেক্ত অমদি গুদৱীল অদুদা অপেনবা ফোংদোক্নখি। ২০১৭কী জুন থাদা সেন্ত পিতর্সবর্গতা পাংথোকখিবা মমাংগী বাইলেতরেল সম্মিৎ অদুগী মতুংদা লাক্লিবা পেজিতিব মোমেন্তমদা অপেনবা ফোংদোক্লদুনা তুংদা চহি অসিদা পাংথোক্কদৌরিবা সম্মিৎ অদুগীদম শেম শাদুনা মহৈ য়ালহন্নবা লুচীংবা অনিমক্না মখোয়গী ওফইসিয়েলশিংদা খঙহনখি।
লুচীংবা অনিমক্না ত্রেদ অমদি ইনভেস্তমেন্তদা গ্রেজর সীনর্জী আইদেন্তিফাই তৌনবা ভারতকী নিতী আয়োগ অমদি রুসিয়ান ফেদরেসনগী মিনিস্ত্রী ওফ ইকোনোমিক দিবেলপমেন্তকী মরক্তা স্ত্রাতেজিক ইকোনোমিক দাইলোগ অমা লিংখৎপদা য়ানখি। মখোয়না ইনর্জী সেক্তরদা তেংবাং পীনবা হেঙ্গৎহনবদা য়ানখি, মসিগা মরি লৈননা গাজপ্রোম অমসুং গেলগী মরক্তা অশাংবা মতমগী য়ানা ৱারোল অমগী মখাদা মথং থাদা লাক্কদৌরিবা এল এন জিগী অহানবা কন্সাইনমেন্ত অদু তরাম্না ওকখি। লুচীংবা অনিমক্না মিলিতরী, সেক্যুরিতী অমসুং ন্যুক্লিয়র ইনর্জীগী লমদা মতম শাংনা পুন্না থবক তৌমিন্নরকপা অদু অমুক হন্না নীংশিংখি অমদি লম অসিদা হৌজিক চত্থরিবা তেংবাং পীনবগী থবক অদু তরাম্না ওকখি।
লুচীংবা অনিগী মরক্তা এনুয়েল সম্মিৎ পাংথোকপগী মথক্তা লিদরশিপ লেভেলদা অহেনবা এঙ্গেজমেন্ত অমগুম ইনফোর্মেল সম্মিৎ পাংথোকপগী ৱাখল্লোন অসি লুচীংবা অনিমক্না তরাম্না ওকখি।
চহি অসিদা ভারত্তা পাংথোক্কদৌরিবা ১৯শুবা এনুয়েল সম্মিৎকীদমক প্রধান মন্ত্রীনা রাষ্ট্রপতি পুতিনবু বার্তন তৌখি।


text:
ঙাকশেল মন্ত্রালয়
ভাইস এদমিরেল দিনেস কে ত্রিপাথি, এ.ভি.এস.এম, এন.এমনা দিরেক্তর জেনেরেল নেভেল ওপরেসন(দি জি এন ও)গী ফম পায়রে
Posted On:
13 AUG 2020 7:14PM by PIB Imphal
ঙসি ২০২০গী অগস্ত ১৩দা ভাইস এদমিরেল দিনেস কে ত্রিপাথি, এ.ভি.এস.এম, এন.এমনা দিরেক্তর জেনেরেল নেভেল ওপরেসন(দি জি এন ও)গী ফম পায়রে। মহাক নেসনেল দিফেন্স একাদেমি খাদকৱাসলাগী মহৈরোয়নি অমসুং ১৯৮৫গী জুলাই ০১দা নেভিদা চঙখি।
ফ্লেগ ওফিসার অসি ই-পাউ ফাওনবা অমসুং ইলেকত্রোনিক ৱারফিয়ারগী লমদা হৈথোই-শিংথোইরবা অমনি অমসুং শিঙ্গনেল কমুনিকেসন ওফিসার অমসুং ইলেকত্রোনিক ৱারফিয়ার ওফিসার ওইনা নেভিগী লানগী জহাজশিংদা থবক তৌরমখি অমসুং তুংদা গাইদেদ মিসাইল দেস্ত্রোয়র আই.এন.এস মুম্বাইগী ইজুকিউতিপ ওফিসার অমসুং প্রিন্সিপাল ৱারফিয়ার ওফিসার ওইখি।
দিফেন্স সর্বিসেস স্তাফ কোলেজ, ৱেল্লিংতোনগী গ্রেজুয়েদ অমা ওইরবা ওফিসার অসিদা থিম্মাইয়া মেদল পীখ্রে। ভাইস এদমিরেল দিনেস কে ত্রিপাথি ২০০৭-০৮দা রোদ আইলেন্দা লৈবা য়ু.এস নেভেল ৱার কোলেজদা নেভেল হাইয়র কমান্দ কোর্স অমসুং নেভেল কমান্দ কোলেজ শরুক য়াখি অমসুং মফম অদুদা মহাক্না লেমজনিংঙাই ওইরবা রোবার্ত ই বেতমেন ইন্তরনেসনেল প্রাইজ ফংখি।
মহাক্না আই.এন.এস বিনাস, আই.এন.এস কির্চ অমসুং আই.এন.এস ত্রিসুল লুচিংখি অমসুং মুম্বাইদা ৱেস্তর্ন ফ্লিতকী ফ্লিত ওপরেসন ওফিসার, কেপ্তেন(নেভেল ওপরেসন), কমদে(নেতৱার্ক সেন্ত্রিক ওপরেসন), প্রিন্সিপাল দিরেক্তর নেভেল প্লান্স অমসুং নেভেল হেদক্বাতরদা এসিস্তেন্ত চীফ ওফ নেভেল স্তাফ(পোলিসি অমসুং প্লান্স)কী ফমশিং পুরমখি।
ফ্লেগ ওফিসার অসিনা ২০১৮গী জনুৱারি ১৫দগী ২০১৯গী মার্চ ১৯ ফাওবা ইস্তর্ন ফ্লিত লুচিংখি। ২০১৯গী জুনদা ভাইস এদমিরেলগী রেঙ্কতা প্রোমোসন ফংবদগী, মহাক কেরলাগী ইজিমালাদা লৈবা ইন্দিয়ান নেভেল একাদেমীদা কমান্দেন্দ ওইনা হাপখি। একাদেমি অসি ২০১৯গী নবেম্বরদা ভারতকী প্রসিদেন্তগী কলর পীখি।
ফ্লেগ ওফিসার অসি মথৌ ফজনা পাংথোকপগীদমক অতি বিসিস্ত সেবা মেদল অমসুং নৌসেনা মেদল ফংখ্রে। মহাক মালেমগী লৈবাকশিংগী মরী, লান্মীগী পুৱারি, কলা অমসুং সাইন্সকী লমদা হৈথোই-শিংথোইবা মহৈরোয় অমনি।
********
(Release ID: 1645684)
Visitor Counter : 22


text:
প্রধান মন্ত্রী শ্রী নরেন্দ্র মোদীনা ঙসি মহাত্মা গান্ধীগী লৈখিদবা নুমিৎ অসিদা গুজরাতকী নবসারী জিলাদা নেস্নেল সোল্ত সত্যগ্রহ মেমোরিয়েল জাতিদা খুৎশিন্নখ্রে।
মেমোরিয়েল সাইত্তা মহাক্না মহাত্মা গান্ধী অমসুং ব্রিতিসকী লোগী মায়োক্তা সমুদ্র ঈশিংদগী থুম শেম্নবা ১৯৩০দা পুৱারী ওইরবা দান্দি সোল্ত মার্চ মনুংদা মহাক্কা লোয়ননা চৎখিবা সত্যগ্রহিস ৮০গী মীতমসু মায়খুম হাংদোকখি। মেমোরিয়েল অসিদা পুৱারী ওইরবা ১৯৩০গী থুমগী খোংচৎকী তোঙান তোঙানবা থৌদোকশিং অমসুং ৱারীশিং য়েকথোক্লিবা নেরেতিব ম্যুরেল ২৪সু য়াওরি। মেমোরিয়েল কমপ্লেক্স অসিগী দরকার ওইবা ইনর্জী অদু ফংনবা সোলর ত্রীশিং ইন্তোল তৌরি। প্রধান মন্ত্রীনা মেমোরিয়াল অসিগী অকোয়বদা চৎতুনা য়েংখি।
মীয়ামগী মীফম অমদা ৱা ঙাংলদুা প্রধান মন্ত্রীনা মেমোরিয়েল অসিগীদমক থবক শুখিবা মখোয়শিং অদুবু থাগৎপা ফোংদোকখি। প্রধান মন্ত্রীনা হায়খি, “মেমোরিয়েল অসিনা নীং তমহন্নবগীদমক ঐখোয়গী লৈবাক অসিগী মীয়াম্না চাউনা কত্থোকখিবা অদু ঐখোয়বু নীংশিংহল্লি।” দান্দি মেমোরিয়েলনা মহাত্মা গান্ধীগী অগ্রহ, স্বচ্ছগর অমসুং সত্যগ্রহগী ৱাখল্লোনশিং মনুং চল্লি অমদি লাক্কদৌরিবা নুমিৎশিংদা লমকোইবশিংগী মরুওইবা পুক্নিং চিংশিনফম মফম অমা ওইরগনি হায়না মহাক্না মখা তাখি।
প্রধান মন্ত্রীনা হায়খি, “গান্ধীজীগী লিগেসী অদু মাংলোমদা পুখৎনবা হোৎনবা অমা ওইনা ঐখোয়গী সরকারনা খাদিগা মরী লৈনবা ইন্সতিত্যুসন চাউরাক্না ২০০০ মোর্দনাইজ তৌরে। মসিনা ক্রাফমেন অমসুং ৱার্কর লাখ কয়াদা কানবা ফংহল্লে। খাদি অসি হৌজিক্তি ফেসনগী স্তেতমেন্ত অমা ওইবা খক্তা নত্তনা নুপীদা শক্তী শিন্নবগী খুদম অমসু ওইরি”। নিংতম লান্থেংদা স্বদেশিনা য়াম্না মরুওইবা থৌদাং অমা লৌখি, মতৌ অদুম্না, হেন্দলুমনা পোভর্তী হন্থহনবদা খুৎলাই ওইরগনি। হেন্দলুম প্রমোৎ তৌনবা সরকারনা চহী খুদিংগী ওগস্তকী তাং ৭পু হেন্দলুম দে হায়না পালন তৌনবা লাওথোকখ্রে হায়না মহাক্না মখা তাখি।
স্বচ্ছতাগীদমক গান্ধীজীনা পায়খৎলম্বা মরুওইবা অদু পল্লদুনা প্রধান মন্ত্রীনা হায়খি মদুদি ঐখোয়না লু-নানবা ভারত অমগীদমক অদুগুম্লবা ভেল্যুশিং অদু লৌশিনলি। স্বচ্ছ ভারত অভিয়ানগী ইম্পেক্ত অসিনা খুঙ্গংগী লমদমদা লু-নানবগী চাং চাদা ৩৮ ওইরম্বা অদু ২০১৪দা এন.দি.এ. সরকারনা শক্তি পায়রকপদগী হৌজিক্তি চাদা ৯৮ য়ৌরে।
ক্লিন কুকিং ফ্যুএলদগী ইলেক্ত্রিসিতী অমসুং হেল্থকেয়ারদগী ফাইনান্সিয়েল সর্বিসশিং ফাওবা খুঙ্গংশিংদা দরকার লৈবা এমেনিতীশিং পুরক্নবা মহাক্না হোৎনরিবশিং অদু হন্না-হন্না পল্লদুনা প্রধান মন্ত্রীনা হায়খি মদুদি মসি ঐখোয়গী মিসনগী মনুং চল্লি অমদি গ্রামুদে তু ভারাতুদেগী ৱাখল্লোন্নি।
প্রধান মন্ত্রী নোংমগী ওইবা খোংচৎতা গুজরাত্তা লাক্লি। ঙসাই অঙনবা মতমদা প্রধান মন্ত্রীনা সুরত্তা সুরত এয়ারপোর্তকী তর্মিনেল বিলদিং পাকথোক চাউথোকহন্নবা উরেপ উয়ুং তমখি অমদি মশিং য়াম্লবা দিবেলপমেন্ত প্রোজেক্তশিং শঙ্গাখি। মহাক্না স্তেত ওফ দি অর্ত রাসিলাবেন সেবান্তিলাল ভেনস হোস্পিতাল, সুরতসু জাতিদা খুৎশিন্নখি। প্রধান মন্ত্রীনা সুরত্তা ন্যু ইন্দিয়া য়ুথ কনক্লেবতসু ৱা ঙাংখি।
स्वदेशी के प्रति बापू का आग्रह हो, स्वच्छाग्रह हो, या फिर सत्याग्रह, दांडी का यह स्मारक आने वाले समय में देश और दुनिया का महत्वपूर्ण क्षेत्र बन जाएगा ये मेरा विश्ववास है: PM @narendramodi— narendramodi_in (@narendramodi_in) January 30, 2019
गांधी जी बखूबी जानते थे सिर्फ विरोध से आजादी का आंदोलन सफल नहीं होगा और इसलिए उन्होंने अपने सहयोगियों से कहा था कि रचनात्मक विजन के बगैर भारत का पुनर्निर्माण संभव नहीं है: PM @narendramodi— narendramodi_in (@narendramodi_in) January 30, 2019
Bapu knew the value of salt. He opposed the British to make salt costly: PM @narendramodi— narendramodi_in (@narendramodi_in) January 30, 2019
अपने निजी स्वार्थ के लिए नकारात्मकता को लेकर चलने वाले लोग और आज भी उसी नकारात्मकता के साथ जीने वाले लोग मिल जाएंगे।— narendramodi_in (@narendramodi_in) January 30, 2019
ऐसे लोगों को ये बताना जरूरी है कि बड़ा बदलाव तब ही आता है जब छोटी-छोटी बातों और आदतों में सार्थक परिवर्तन आता है: PM @narendramodi
Gandhi Ji chose cleanliness over freedom.— narendramodi_in (@narendramodi_in) January 30, 2019
We are marching ahead on the path shown by Bapu: PM @narendramodi
एक अनुमान है कि शौचालय बनने से देश में 3 लाख गरीबों के जीवन की रक्षा संभव हुई है।— narendramodi_in (@narendramodi_in) January 30, 2019
स्वच्छ भारत का मजाक उड़ाने वालों को, विरोध करने वालों को गरीब की जिंदगी की कोई परवाह नहीं है: PM @narendramodi
This year's Republic Day parade was a tribute to Gandhi Ji. The theme of the tableaux this year revolved around 150th birth anniversary of Bapu: PM @narendramodi— narendramodi_in (@narendramodi_in) January 30, 2019
आज खादी देश का फैशन तो बन ही चुकि है इसके अलावा ये आजादी की कहानी बताने और महिला सशक्तिकरण का एक माध्यम भी बन रही है: PM @narendramodi— narendramodi_in (@narendramodi_in) January 30, 2019
मेरा मानना है जैसे स्वतंत्रता के आंदोलन में स्वदेशी एक हथियार था वैसे ही आज गरीबी से लड़ने के लिए हथकरघा भी एक बहुत बड़ा हथियार है: PM @narendramodi— narendramodi_in (@narendramodi_in) January 30, 2019


text:
ভিদিও কনফরেন্সকী খুৎথাংদা জনুৱারি ৫, ২০২১গী অয়ুক পুং ১১ তাবদা প্রধান মন্ত্রী শ্রী নরেন্দ্র মোদীনা কোচি-মঙ্গালুরু নেচরেল গ্যাস পাইপলাইন মীয়ামদা কৎথোক্কনি। থৌরম অসি ‘লৈবাক অমা গ্যাস গ্রিদ অমা’ শেম্নবা মাইকৈদা মরুওইবা খুমাঙচাউশিনবা অমগী খুদম অমনি। থৌরম অদুদা কর্নাতাকা অমসুং কেরলাগী রাজ্যপালশিং অমসুং চীফ মিনিস্তরশিংগা লোয়ন্না পেত্রোলিয়ম অমসুং নেচরেল গ্যাসকী য়ুনিয়ন মিনিস্তর শরুক য়াগনি।
পাইপলাইনগী মরমদা
কিলোমিতর ৪৫০ শাংবা পাইপলাইন অসি গেল(ইন্দিয়া)লিমিতেদনা শাবনি। মসিনা নোংমদা মেত্রিক স্তেন্দার্দ কুবিক মিতর মিল্লিয়ন ১২ পুবা ঙমগনি অমসুং ইরনাকুলাম, থ্রিসুর, পালাক্কাদ, মালাপুরম, কোজিকোর, কন্নর অমসুং কাসারাগোদ জিলাশিং ফাওরগা কোচিগী লিকুইদফাইদ নেচরেল গ্যাস রিগ্যাসতিফিকেসন তর্মিনেলদগী মঙ্গালুরু(দক্ষিনা কন্নরা জিলা, কর্নাতাকা)ফাওবা নেচরেল গ্যাস পুগনি। প্রোজেক অসিগী অপুনবা শেনফম লুপা করোর ৩০০০ রোম্নি অমসুং মসি শেমগৎপদা মেন-দেস লাখ ১২ হেন্না থবক পীখি। পাইপলাইন অসিনা ফাওদুনা চৎপা মফম ১০০ হেনবদা ঈশিং লৈবা মফমশিং ওইবদগী পাইপলাইন ফুম্বা অসি ইঞ্জিনিয়ারিংগী অচৌবা শিংনবা অমা ওইখি। হোরাইজোন্তেল দিরেক্সনেল দ্রিলিং মেথোদ হায়না খঙনবা অখন্নবা তেক্নিক অমা শীজিন্নদুনা থবক অসি পাংথোকখি।
পাইপলাইন অসিদা য়ুমথোঙ খুদিংদা অকোয়বগী ফিবম শোকহন্দবা অমসুং মমল হোঙবা পাইপ নেচরেল গ্যাস(পি এন জি) ফংহনগনি অমসুং ত্রান্সপোর্ত সেক্তরদা কমপ্রেস নেচরেল গ্যাস ফংহনগনি। পাইপলাইন অসিদা পরিংদা লৈবা জিলা শীনবা থুংনা ললোন-ইতিক্কী মফমশিং অমসুং ইন্দস্ত্রিয়েল য়ুনিতশিংদা নেচরেল গ্যাস ফংহনগনি। মৈখু চেন্দবা ইনর্জি শীজিন্নবা অসিনা নুংশিৎ মোৎপা হন্থহন্দুনা নুংশিৎ শেংবা হেনগৎহনগনি।


text:
প্রধান মন্ত্রী শ্রী নরেন্দ্র মোদীনা ভিদিও কনফরেন্সিংগী খুৎথাংদা সর্দারধাম ভাবনগী লোকার্পন অমসুং সর্দারধাম ফেজ- II কন্য ছাত্রালয়গী ভুমি পুজন পাংথোকখ্রে৷ গুজরাতকী মুখ্য মন্ত্রী অমসুং দিপুতী মুখ্য মন্ত্রীসু থৌরম অসিদা শরুক য়াখি৷
গনেশহোতসব থৌরমদা সর্দার ঘম ভাবন হৌদোক্লিবা অসিদা প্রধান মন্ত্রীনা নুংঙাইবা ফোংদোকখি৷ মহাক্না গনেশ চতুর্থী, গনেশহোতসব, ঋশি পঞ্চমি অমসুং শামভানি দিৱসগীদমক মীপুম খুদিংমক্তা য়াইফ-পাউজেল পীখি৷ মীওইবা জাতিগী থবক তৌবদা কৎথোক্লিবা সর্দার ধম ত্রস্তকা মরী লৈনবা মেম্বর পুম্নমকপু মহাক্না থাগৎখি৷ পতিদার সোসাইতীগী নহাশিং, লাইরবশিং মরু ওইনা নুপীশিংগী ফিভম ফগৎনবা মখোয়না হোৎনখিবা অদু মহাক্না পামজখি৷
থৌরম অদুদা ৱা ঙাংলদুনা, ঙসি শঙ্গারিবা হোস্তেল ফেসিলীতী অসিনা নুপীমচাশিংবু হেন্না খুমাং চাওশিনহনবদা মতেং পাংলগনি হায়না প্রধান মন্ত্রীনা ফোংদোকখি৷ আর্ত বিল্দিং, নুপীশিংগী হোস্তেল অমসুং মোদর্ন লাইব্রেরী শেমগৎলকপনা নহাশিং অসি হেন্না শক্তি লৈহল্লগনি হায়না মহাক্না ফোংদোকখি৷ ওন্তরপ্রিনরশিপ দিবেলপমেন্ত সেন্তর অসিনা গুজরাতকী অফবা ব্যুজিনেস আইদেন্তিতী লৈহল্লগনি অমসুং সিবিল সর্ভিস সেন্তর অসিনা সিভিল, দিফেন্স অমসুং জুদিসিয়েল সর্ভিসশিংদা কেরিয়র শেম্বা পামজবা নহাশিংদা অনৌবা দাইরেক্সন অমা পীরগনি৷ লৈবাক অসিগী তুংগী ফিভম শেমগৎননবগীদমক সর্দার ধম্না ইস্তাব্লিশমেন্ত অমা ওইবা খক্তা নত্তনা সর্দার সাহেবকী আইদিলশিং অসিদা হিংননবা তুংদা লাক্কদৌরিবা জেনেরেসনশিং অসিসু পুক্নিং থৌগৎলগনি৷
সেপ্তেম্বর ১১ অসি মীওইবা জাতিদা য়াম্না থিনা শোকহনখিবগীদমক কাওবা ঙমদনা মালেমগী পুৱারিদা লৈরিবা নুমিৎ অমনি হায়না মহাক্না ঙসি পনখ্রে৷ অদুবু মসিগী নুমিৎ অসিনসু হিরম কয়া অমদা মালেম পুম্বদা তাক্লি! চহি চা অমগী মমাংদা, চিকাগোদা পাংথোকখিবা ৱর্ল্দ পার্লিয়ামেন্ত ওফ রিলিজন্স অদু ১৮৯৩গী সেপ্তেম্বর ১১দনি৷ নুমিৎ অদুদা, স্বামি বিবেকানন্দনা গ্লোবেল স্তেজতা লেপখি অমসুং ভারতকী হ্যুমেন ভেল্যুশিং অসি মালেম অসিদা খঙহনখি হায়না মহাক্না ফোংদোকখি৷ হায়রিবা হ্যুমেনিতরিয়ন ভেল্যুশিং অসিগী খক্তগী খুৎথাংদা ৯/১১গুম্বা ত্রেজিদীশিং অসি পর্মেনেন্ত ওইবা সোলুসন অমা লৈরগনি হায়না ঙসিদি মালেম অসিনা খঙলক্লি৷
ঙসি সেপ্তেম্বর ১১ অসি অতোপ্পা অচৌবা থৌরম অমনি-ভারতকী মমিং লৈরবা স্কোলর, ফিলোসোফর অমসুং ফ্রীদম ফাইতর ‘সুব্রামনিয়া ভারতি’ শিখিবগী ১০০শুবা কুমওন্নি হায়না প্রধান মন্ত্রীনা ফোংদোকখি৷ সর্দার সাহেবনা শাগৎপা এক ভারত শ্রেশথা ভারপতকী ফিলোসোফী অসি মহাকবি ভারতিগী তামিল রাইতিংশিংদা ফুল দিবাইনিতীগা লোইননা ঙাল্লগনি৷ সুব্রামনিয় ভারতিনা স্বামি বিবেকানন্দদগী ইন্সপিরেসন লৌই হায়না মহাক্না পনখি৷ ভারতিনা কাশিদা লৈরিঙৈ মতমদা মহাক্কী ৱাখল্লোনশিং অমসুং অনৌবা ইনর্জীদা অনৌবা দিরেক্সন অমা পীখি৷ বনারস হিন্দু য়ুনিভর্সিতীদা ‘সুব্রামনিয়া ভারতি জি’গী মমিং লৌদুনা চিয়র অমা শেমগৎনবা প্রধান মন্ত্রীনা লাওথোকখি৷ বি.ঐচ.য়ু.গী আর্তস ফেকল্তীদা তামিল স্তদীশিংগী মতাংদা ‘সুব্রামনিয়া ভারতি চিয়র’ শেমগৎলগনি হায়না মহাক্না ফোংদোকখি৷ মীওইবা জাতি অসি অমতা ওইনা পুনশিন্নবা অমসুং ভারতকী অপুনবগী শক্তম কাইহন্দনা থম্নবা সুব্রামনিয়া ভারতি জিনা মতম পুম্নমক্তা অখন্নবা মীৎয়েং চংখি হায়না প্রধান মন্ত্রীনা ফোংদোকখি৷ মহাক্কী আইদিলশিং অসি ভারতকী থোথ অমসুং ফিলোসোফীগী য়াম্না মরু ওইবা শরুক অমনি৷
হৌখিবা মতমদগী ঙসি ফাওবদা গুজরাত লৈবাক অসি লিংজেল মান্ননা পুন্না থবক তৌমিন্নবা মফম অমা ওইখ্রে হায়না প্রধান মন্ত্রীনা ফোংদোকখি৷ মফম অসিদগী গান্ধীজিনা দন্দি য়ত্র হৌখিবনি হায়না মহাক্না ফোংদোকখি৷ মতৌ অসিগুম্না, খেদা ইহৌদসু, সর্দার পতেলগী লুচিং মখাদা, লৌমীশিং, নহাশিং অমসুং লাইরবশিংগী অপুনবগী শক্তম অদুনা বৃতিশ সরকারবু মফম অসি থাদোক্তুনা চৎহনখিবনি৷
সমাজ অসিগী শোৎথদুনা লৈহৌরিবা সেক্সনশিং অসি চিংখৎলক্নবা লেপ্প-লৈতনা হোৎনরি হায়না প্রধান মন্ত্রীনা ফোংদোকখি৷ ঙসিদি, দলিতশিংগী হকশিংগীদমক থবক কয়া অমা পাইখৎলি অমসুং শেল-থুম শোৎথদুনা লৈহৌরিবা মীওইশিংগীদমক ১০% রিজর্বেসন পীরি হায়না মহাক্না ফোংদোকখি৷ অসিগুম্না হোৎনরিবশিং অসিনা সমাজ অসিদা অনৌবা কনফিদেন্স অমা শেমগৎলি হায়না প্রধান মন্ত্রীনা ফোংদোকখি৷
মতুং তারকপা তুংগী পুন্সিদা ঐখোয়গী নহাশিংনা দরকার ওইরক্কদবা স্কিলশিং অদুগীদমক নেস্নেস এজুকেসন পোলিসীনা মহৈরোইশিং অসি শেম-শাদুনা লৈহল্লগনি হায়না প্রধান মন্ত্রীনা ফোংদোকখি৷ লৈবাক অসিগী ওইনদি 'স্কিল ইন্দিয়া মিসন' অসিসু য়াম্না অচৌবা প্রাইয়োরিতী অমনি হায়না মহাক্না ফোংদোকখি৷ মিসন অসিগী মখাদা, নহা লাখ কয়ানা তোঙান তোঙানবা স্কিলশিং তম্ননবা অমসুং মসা মরোমদোম লেপচবা ঙম্নবগী খুদোংচাবা অদু ফংহনখ্রে৷ নেস্নেল এপ্রেন্তাইজশিপ প্রোমোসন স্কিমগী মখাদা, মহৈরোইশিংনা স্কিল দিবেলপমেন্তগী মখাদা মখোয় মখোয়গী স্কিলশিং অদু হৈহনবতা নত্তনা মখোয়গী ইনকম হেনগৎহন্নবগী খুদোংচাবা অদু ফংলি৷ চহি কয়া অমা লেপ্তনা হোৎনরকপগী মহৈনা, ঙসিদি গুজরাত্তা স্কুল তোকখিবগী মশিং অসি চাদা ১গী মখাদা লৈখ্রে অমসুং তোঙান তোঙানবা স্কিমশিংগী খুৎথাংদা নহা লাখ কয়াদা অনৌবা ফ্যুচর অমা উহনখ্রে হায়না মহাক্না মখাতানা ফোংদোকখি৷ স্তার্ত অপ ইন্দিয়াগুম্বা কেম্পেন্দ অমগী খুৎথাংদা ঙসিদি গুজরাতকী তেলেন্ত লৈরবা নহাশিংনা অনৌবা ইকোসিস্তেম অমা ফংলি হায়না মহাক্না ফোংদোকখি৷
পতিদার সোসাইতীনা চৎলুবা মফম খুদিংমক্তা অনৌবা আইদেন্তিতী অমা ব্যুজিনেস্তা পীরম্মী হায়না প্রধান মন্ত্রীনা সোসাইতী অসিবু থাগৎখি৷ ‘নখোয়গী মসিগী স্কিল অসি গুজরাত খক্ত নত্তনা মালেম শিনবা থুংনা মশক খঙলিবনি’ হায়না মহাক্না ফোংদোকখি৷ পতিদার সোসাইতীগী অতোপ্পা ফিচর অমগা লৈ, মখোয়না লৈরু-লৈরুবা মফমশিংদা, মখোয়গী ওইনা ভারতকী ইন্তরেস্ত অসি অশুক্কী মতিক ৱাংই হায়না মহাক্না মখাতানা ফোংদোকখি৷
লাইনা-লাইচৎ অসিনা ভারতপু শোকহনখি অদুবু ঐখোয়গী রিকভরীনা শোকহনবদগী হেন্না থুখি হায়না প্রধান মন্ত্রীনা ফোংদোকখি৷ অচৌবা ইকোনোমীশিংনা দিফেন্সিব মোদতা লৈবা মতমদা ভারতনা রিফোর্ম মোদতা লৈখিরম্মী৷ গ্লোবেল সপ্লাই চেনশিং অসি কাইথরকখিবা মতমদা, ভারতকী য়েংলগা লাক্লিবা শাফু অসি হোংদোক্নবা ঐখোয়গী পি.এল.আই. স্কিমশিং লোঞ্চ তৌখিরম্মী হায়না প্রধান মন্ত্রীনা ফোংদোকখি৷ হন্দক্তা ইকুই কুইদ্রিঙৈদা তেক্সতাইলশিংদা পি.এল.আই. লোঞ্চ তৌরকখিবা অসিনা সুরাতকুম্বা শহরশিংদা চাওনা কান্নহল্লগনি৷
किसी भी शुभ काम से पहले हमारे यहाँ गणेश पूजन की परंपरा है।— PMO India (@PMOIndia) September 11, 2021
और सौभाग्य से सरदार धाम भवन का श्रीगणेश ही गणेश पूजन के अवसर पर हो रहा है।
कल श्रीगणेश चतुर्थी थी और अभी पूरा देश गणेशोत्सव मना रहा है। मैं आप सभी को गणेश चतुर्थी और गणेशोत्सव की हार्दिक बधाई देता हूँ: PM @narendramodi
आज 11 सितंबर यानी 9/11 है!— PMO India (@PMOIndia) September 11, 2021
दुनिया के इतिहास की एक ऐसी तारीख जिसे मानवता पर प्रहार के लिए जाना जाता है।
लेकिन इसी तारीख ने पूरे विश्व को काफी कुछ सिखाया भी!
एक सदी पहले ये 11 सितंबर 1893 का ही दिन था जब शिकागो में विश्व धर्म संसद का आयोजन हुआ था: PM @narendramodi
आज के ही दिन स्वामी विवेकानंद ने उस वैश्विक मंच पर खड़े होकर दुनिया को भारत के मानवीय मूल्यों से परिचित कराया था।— PMO India (@PMOIndia) September 11, 2021
आज दुनिया ये महसूस कर रही है कि 9/11 जैसी त्रासदियों का स्थायी समाधान, मानवता के इन्हीं मूल्यों से ही होगा: PM @narendramodi
आज 11 सितंबर को एक और बड़ा अवसर है।— PMO India (@PMOIndia) September 11, 2021
आज भारत के महान विद्वान, दार्शनिक और स्वतंत्रता सेनानी ‘सुब्रमण्य भारती’ जी की 100वीं पुण्यतिथि है।
सरदार साहब जिस एक भारत-श्रेष्ठ भारत का विजन लेकर चलते थे, वही दर्शन महाकवि भारती की तमिल लेखनी में पूरी दिव्यता से निखरता रहा है: PM
आज इस अवसर पर मैं एक महत्वपूर्ण घोषणा भी कर रहा हूं।— PMO India (@PMOIndia) September 11, 2021
बनारस हिंदू यूनिवर्सिटी में सुब्रमण्य भारती जी के नाम से एक Chair स्थापित करने का निर्णय लिया गया है।
Tamil Studies पर ‘सुब्रमण्य भारती चेयर’ BHU के फेकल्टी ऑफ आर्ट्स में स्थापित होगी: PM @narendramodi
इसी तरह, खेड़ा आंदोलन में सरदार पटेल के नेतृत्व में किसान, नौजवान, गरीब एकजुटता ने अंग्रेजी हुकूमत को झुकने पर मजबूर कर दिया था।— PMO India (@PMOIndia) September 11, 2021
वो प्रेरणा, वो ऊर्जा आज भी गुजरात की धरती पर सरदार साहब की गगनचुंबी प्रतिमा, ‘स्टेचू ऑफ यूनिटी’ के रूप में हमारे सामने खड़ी है: PM @narendramodi
गुजरात तो अतीत से लेकर आज तक साझा प्रयासों की ही धरती रही है।— PMO India (@PMOIndia) September 11, 2021
आजादी की लड़ाई में गांधी जी ने यहीं से दांडी यात्रा की शुरुआत की थी, जो आज भी आज़ादी के लिए देश के एकजुट प्रयासों का प्रतीक है: PM @narendramodi
समाज के जो वर्ग, जो लोग पीछे छूट गए हैं, उन्हें आगे लाने के लिए सतत प्रयास हो रहे हैं।— PMO India (@PMOIndia) September 11, 2021
आज एक ओर दलितों पिछड़ों के अधिकारों के लिए काम हो रहा है, तो वहीं आर्थिक आधार पर पिछड़ गए लोगों को भी 10% आरक्षण दिया गया है: PM @narendramodi
भविष्य में मार्केट में कैसी स्किल की डिमांड होगी, future world में लीड करने के लिए हमारे युवाओं को क्या कुछ चाहिए होगा, राष्ट्रीय शिक्षा नीति स्टूडेंट्स को शुरुआत से ही इन ग्लोबल realities के लिए तैयार करेगी: PM @narendramodi— PMO India (@PMOIndia) September 11, 2021
पाटीदार समाज की तो पहचान ही रही है, ये जहां कहीं भी जाते हैं वहाँ के व्यापार को नई पहचान दे देते हैं।— PMO India (@PMOIndia) September 11, 2021
आपका ये हुनर अब गुजरात और देश में ही नहीं, पूरी दुनिया में पहचाना जाने लगा है।
पाटीदार समाज की एक और भी बड़ी खूबी है, ये कहीं भी रहें, भारत का हित आपके लिए सर्वोपरि रहता है: PM